မန်းကိုကို ~ Mahn Ko Ko: လမျှော် နေထွက်\nလက်ရှိအနေထားမှာ မြန်မာပြည်ထဲ အမြန်ဆုံးပြေလည်အောင် လုပ်သင့်တဲ့ အရေးကြီးဆုံး\nအချက် ၂ ချက် ရှိပါတယ် ။\n(၂) နိုင်ငံရေး အကျဉ်သား တွေ ဖြစ်ပါတယ် ။\nဒါပေမယ့် အဲဒီကိစ္စတွေမှာ ခံစားချက် မရှိကြဘူးလို့ ထင်ရလောက်အောင် ငြိမ်နေခဲ့ကြသူ\nတွေက ခုနေမှာ မျက်လုံးတွေထဲက မီးလျှံတွေထွက်မတတ် ဖြစ်ပျက်နေကြတာမြင်တော့ ကိုယ့်\nဘာသာ တစ်ယောက်ထဲ သံဝေဂပဲ ရပြီးနေရတော့ မလိုပါပဲ ။\nအောက်မှာတော့ တိုက်ရိုက် ဆက်စပ်မှုတွေ ရှိချင်မှရှိမယ့် စာလေးတွေကို စုစည်းလိုက်\n* မီ့ မီ မီး\nမီဒီယာခေတ်ရောက်ပြီမို့ သတင်းတွေလည်း တလစပ် တက်လာခဲ့ပြီ ၊ သမရိုးကျ သတင်းဋ္ဌာ\nနတွေနေရာမှာ ကင်မရာတစ်လုံး ၊ အင်တာနက်ရတဲ့ ကွန်ပြူတာတစ်လုံးလောက် ရှိရုံနဲ့ သတင်း\nဋ္ဌာနတစ်ခု ထောင်လို့ရတဲ့ ခေတ်မို့ စာချောစရာမလို ၊ ကျင့်ဝတ်မလို ၊ ထိန်းသိမ်း တွက်ဆ တင်\nပြရတာတွေ မလို သို့မဟုတ် မရှိတဲ့ ဒီလောကသစ်က ၊ သတင်းတွေကို လျှပ်တစ်ပြက်အတွင်း\nကမ္ဘာ့တစ်ဖက်ခြမ်းဆီ ပို့နိုင်သလို ၊ လူတစ်ဦးစီရဲ့ အတွေးအမြင်တွေကို တင်ပြဖို့ အခွင့်အလမ်း\nတွေ ပေးလာခဲ့တယ် ။\nကောင်းကျိုးနဲ့ စိတ်ကျေနပ်မှုတွေ အများကြီးပေးနိုင်တဲ့ ဒီအခင်းအကျင်းသစ်မှာ နိုက်ကလပ်\nက တဖျတ်ဖျတ်နဲ့ ရောင်စုံမီးတွေလို ထင်ယောင်မှား ပျော်ပါးစေမိတတ်တာလည်း သတိပြုမိသူ\nတွေရှိပေမဲ့ အများစုကတော့ ကိုယ်လိုချင်တဲ့ မီဒီယာအသီးအပွင့်တွေကို စိတ်ကြိုက် ရှာဖွေရွေး\nချယ် စားသောက်ရင်း မွေ့လျော်နေကြတယ် ။\nမီဒီယာနဲ့ပတ်သက်လို့ အချို့လူတွေ သတိမထားမိတာတွေလည်း ရှိတယ် ။\nအခုခေတ် မီဒီယာဆိုတာ စာပေ ၊ ယဉ်ကျေးမှု ၊ စက်မှုအသိပညာကို အခြေခံတဲ့ ဆက်သွယ်\nရေးအပေါ် မှီတည်ပြီး ကျယ်ကျယ်ပြန့်ပြန့် ဖြန့်ဝေနိုင်တဲ့ အနေထားရောက်နေပေမယ့် ၊ မီဒီယာ\nဟာ ဟိုး ပဝေသဏီကတည်းက ပုံစံမျိုးစုံနဲ့ ရပ်တည်နေခဲ့ကြတာပါ ။ အတင်းအဖျင်း ၊ ကောလ\nဟာလ ၊ တစ်ဆင့်စကား ၊ လူစုလူရုံးနဲ့ စကားပြောတာ ၊ အမိန့်ပြန်တမ်း စသည်ဖြင့် ရှိခဲ့ကြပြီး\nလူတွေရဲ့ အတွေးအမြင် အသိနဲ့ လုပ်ကိုင်မှုတွေကို လမ်းကြောင်းပေးခဲ့ပါတယ် ။\nဒါရဲ့ သဘောသဘာဝကို သိသူတွေက လူတွေရဲ့ အတွေးအမြင် အသိနဲ့ လုပ်ကိုင်မှုတွေကို\nလမ်းကြောင်း ပေးဖို့ အားထုတ်ခဲ့တာဟာလည်း မီဒီယာနဲ့အတူ မွေးဖွားလာခဲ့တဲ့ မွေးချင်းလို့ ပြော\n* ရေးဖြစ်တဲ့ Facebook ကစာ\nလက်ရှိ ဖြစ်နေတာတွေအပေါ် စိတ်မသက်မသာနဲ့ Facebook မှာ ရေးဖြစ်တဲ့စာပါ .....\nMahn Koko - စိန်ခေါ်မှု တစ်ခုကတော့ အရှိန် အတော်အသင့် ရလာခဲ့ပြီ ။\nလူ အတော်များများရဲ့ သာမန်အချိန်မှာ ရှိကြတဲ့ မျက်နှာဖုံးတွေလည်း ကွာကျလာကြပြီ ။\nမျှမျှတတ တွေးခေါ်လုပ်ကိုင်မယ့်သူတွေလည်း လျော့နည်းလာခဲ့ပြီ ။\nဒါပေမယ့် ဝေလေလေထဲ ကျနော် မပါနိုင်ပါဘူး ။\nကြားချင်တဲ့ သတင်းနဲ့ သွေးထိုးစကားတွေပဲ ရွေးပြီး နားမထောင် မယုံနိုင်ဘူး ။\nမကြိုက်သူများ အနေနဲ့ ခုချိန်မှာ ကျနော့်ကို မိတ်ဆွေစာရင်းက ပယ်ဖျက်ဖို့ အချိန်ကောင်းပါပဲ ။\nဘယ်သူ့ကိုမှ မချစ် ၊ ဘယ်သူ့ကိုမှ မမုန်းတဲ့ကျနော် ၊ ဘယ်သူမှ မရှိလည်း ဘာမှ မဖြစ်ပါဘူး ။\nဒါပေမယ့် ကျားကွက်ရွှေ့သလို တစ်ကောင်ကျွေးပြီး သုံးကောင်စားမယ့် အကွက် ဖြစ်ကောင်း\nဖြစ်နေမယ့် လက်ရှိ အခြေနေမှာ ၊ ကျနော့်အနေနဲ့ ထိုးကျွေးခံရမယ့် ပွန်းကလေးကိုတော့ လက်\nလွှတ်စပယ် မကျွေးနိုင်ပါဘူး ။ သုံးကောင်စားရဖို့လည်း မလိုချင်ပါဘူး ။\nကိုယ့်ပွန်းကလေးကို မိုးလောက်ကြီး တန်ဖိုးထားတယ်ဆိုပြီး ထိုးကျွေးမယ့်သူတွေကို သဘော\nမတူပေမဲ့ အမုန်းစူနာမီကြီးကိုလည်း တွန်းလှန်နိုင်တဲ့ အင်အား မရှိတာကြောင့် ဒီစာတိုလေးနဲ့ပဲ ......\n* မျှော်လေတဲ့မျှော်လေနဲ့ ရသေ့စိတ်ဖြေ\nကျနော်တို့ မြန်မာပြည်သူပြည်သားတွေ wishful thinking သိပ်များတယ်ပြောရင် လွန်မလား ။\nဘာမှမသိတဲ့ ကလေးလေးတစ်ယောက်ကို ဒေါင်းအလံလေး ပေးကိုင်ပြီး ၊ နဖူးစည်းအနီလေး\nစည်းပေးလိုက်ရင်ပဲ မြင်ရသူ အတော်များများမှာ ကြက်သီးတွေ တဖိန်းဖိန်း ထသပေါ့ ။ တခါ ချစ်\nစရာကောင်းတဲ့ နောက်တစ်ယောက်ကို ဘာသာရေး အဆောင်ယောင်လေးတွေ ဆင်ပေးလိုက်\nပြန်ရင် စေတနာ သဒ္ဒါနဲ့ ကြည်ညိုစိတ်များကလည်း တဖွားဖွားယိုဖိတ်လို့ မိန့်မိန့်ကြီးများ ပြုံးပြီးကြည့်\nကြရတာ အမော ။ သတင်းမှာ ကိုယ်ပြုတ်စေချင်တဲ့ ဝန်ကြီးပြုတ်တော့မယ်လို့များ ဖတ်လိုက်ရရင်\nအဖြေက ရှိပါတယ် ၊ နားမထောင်ချင် မသိချင်ကြလို့ပါ ။\nကိုယ်လုပ်ချင်တာ ၊ ကိုယ်ဖြစ်ချင်တာ ၊ ကိုယ့်ရဲ့ အတ္တကို အကောင်ထည်ဖေါ်ချင်ရာမှာ ကိုယ်\nတိုင် မလုပ်နိုင် မလုပ်ဖြစ် လုပ်ဖို့ မသင့်တော်တဲ့ အခါမတော့ Avatar ရုပ်ရှင်ထဲကလို ကိုယ်ပွား\nလေးကို ကြည့်ပြီးပဲ ရသေ့စိတ်ဖြေ လုပ်ကြရတဲ့ သဘောပါ ။ ဒါမျိုးက လူတိုင်း အတွက်တော့ ဟုတ်\nချင်မှ ဟုတ်ပါလိမ့်မယ် ၊ ဒါပေမယ့် လူတိုင်းလည်း လက်ခံ ဝန်ခံမယ့် အရာမဟုတ်တာလည်း သေ\nချာပါတယ် ။ လိုရင်းကတော့ မသိစိတ်ထဲက သို့မဟုတ် သိစိတ်ထဲက wishful thinking လေး\nဒါပေမယ့် လက်တွေ့ဘဝမှာတော့ မတူတာတွေ ဖြစ်နေတယ် ။ ကိုယ့်နဲ့ အဆင်မပြေသူဆိုရင်\nစကားနဲ့ အပြတ်သတ် ချိုးဖဲ့လိုက်နိုင်ရင် ပြီးသွားမယ်လို့ စိတ်ကူးယဉ်ကြတယ် ၊ ခေါင်းရိုက်ခွဲလိုက်\nရင် တစ်သက်လုံး ကြောက်သွားလိမ့်မယ် မျှော်လင့်ကြတယ် ။ တစ်ကယ်တန်းမှာ တစ်ဖက်လူက\nကိုယ့်ကို ပြန်ချိုးဖဲ့ဖို့ ကြံစည်နေမှာ ၊ ကိုယ့်ခေါင်းကို နှစ်ဆရိုက်ခွဲဖို့ ရည်ရွယ်ချက် တိတ်တခိုး ဖြစ်\nတည် လာတာတွေကိုကျတော့ မသိလို့ မဟုတ် ၊ သိလျက်နဲ့ မေ့ထားချင်ကြတယ် ။\nအရင်က တချို့လူတွေပြောကြတယ် ၊ ရခိုင်မှာ ရိုဟင်ဂျာတွေ သိပ်မများပါဘူးတဲ့ ။ ဖုံးဖိတာ\nလား ၊ ဖြစ်စေချင်တာကို ပြောတာလား မသေချာပေမယ့် ခုမတော့ မောင်းတောမြို့နယ်တစ်ခုထဲ\nတင် ၄ သိန်းကျော်ပါသတဲ့ ။ တခါ အကြမ်းဖက်သမားဦးရေ ၄ သိန်း ရှိတယ်ဆိုပြန်ပါတယ် ၊ ဒါ\nဆို ရိုဟင်ဂျာတွေမှာ မွေးကင်းစက အစ မသန်မစွမ်းနဲ့ အသက်ကြီးသူများ အပါအဝင် မိန်းမများ\nပါ အကြမ်းဖက်သမား စာရင်းဝင်လေပြန်တယ် ။ မပြီးပြန်တာက al quada က စာထုတ်ပြန်ပါ\nတယ်ဆိုပြီး တင်လာကြပြန်တယ် ။ အဲဒီအဖွဲ့က ပေါပေါသောသော စာတွေ ဒီလိုပဲထုတ်တတ်\nသလား ၊ သူတို့ဆက်သွယ်နေကျ CNN, Al Jazeera မီဒီယာဋ္ဌာနကြီးတွေကပဲ ဒီတစ်ခါတော့\nလက်လှမ်းမမှီတော့လို့လား မသေချာပေမယ့် ၊ ဖတ်ရတဲ့ ပရိတ်သတ်မှာတော့ သူတို့ မျှော်လင့်\nနေတဲ့ စိတ်အာဟာရ ပြည့်သွားပြီမို့ ဒေါသမီးခိုးတွေအဖြစ် ထပ်ဆင့်ထုတ်လုပ်နေကြပါပြီ ။\nအွန်လိုင်းမှာ သတင်းမျိုးစုံ လှိမ့်ပြီးထွက်နေတယ် ၊ အွန်လိုင်းနိဗ္ဗာန်ဆော်တွေ ဆိုကြပါစို့ ။\nအသေချာလိုက်ကြည့်ရင် ပထမတစ်ချက် - တစ်ဖက်က အခြားတစ်ဖက်ကို အကြမ်းဖက်တာ\nချည်း ဖတ်နေရတယ် ။ ကိုယ်ဖတ်ချင်တဲ့ သတင်းတွေပဲ လိုက်ရှာဖတ်နေကြသလား ၊ မတော်တ\nဆ တိုက်ဆိုင်တာလားဆိုတာတော့ ကိုယ်တိုင်ပဲ သိကြမှာပါ ။\nဒီအထဲမှာ ခုနေမှာ စစ်တပ်ကို တမ်းတနေသူတွေလည်း အတန်အသင့် မြင်လာရတယ် ။\n- ရေကာတာ ၊ ထားဝယ် ရေနက်ဆိပ်ကမ်း ၊ တရုတ်ကို မကျေနပ်တာတွေ လမ်းလွဲသွားတယ် ။\n- မီဒီယာကျင့်ဝတ် စောင့်ထိန်းရတဲ့ ပြည်ပ မြန်မာမီဒီယာတွေ သြဇာကျသွားမယ် ၊\n- ဒေါ်စုသြဇာ ကျသွားမယ် ၊\n- စစ်တပ်သြဇာ တက်လာမယ် - တစ်ကယ့် တစ်ချက်ခုတ် ဆယ်ချက်ပြတ် ဖြစ်စဉ်ပဲ ။\nအဖွဲ့စည်းတစ်ခုရဲ့ ရည်ရွယ်ချက် အောင်မြင်တယ်လို့ ပြောရမလား ၊ မတော်တဆလို့ ပြောရ\nအခြားတစ်ဖက်မှာ လုံခြုံရေးတွေ ရှိသင့်တဲ့နေရာ ရှိသင့်တဲ့အချိန်မှာ ရှိမနေခဲ့တာ ၊ အခြားတစ်\nဖက်က ထိခိုက်တဲ့ သတင်းတွေ တက်လာရက်နဲ့ မတင်ကြတာကိုတော့ မသိလိုက်ကြတာလား နှာ\nခုနေမှာ ရခိုင်နဲ့ပတ်သက်လို့ မျက်လုံး ဝေဝါးနေသူတွေ များနေတာကြောင့် ဘေးအမြင်ကို သိ\nချင်သူတွေအတွက် ဆက်ရေးလိုက်ပါတယ် ။ ဖတ်ဖို့ အသင့်မရှိသေးရင်လည်း မျက်လုံးအညောင်း\nဆက်မခံကြပါနဲ့ ။ သမိုင်းကဏ္ဍကိုတော့ ကျွမ်းကျင်သူတွေအတွက် ချန်ထားပါ့မယ် ။\n(စကားပလ္လင် ခံချင်တာက ကျနော့်အနေနဲ့ ခုဖြစ်နေတဲ့ လူမျိုးရေး ဘာသာရေးကိစ္စမှာ အဝေး\nကနေ စိတ်အေးအေးထားပြီး အချက်လက်ထုတ် ပြောနိုင်ပေမဲ့ ၊ လက်တွေ့ဘဝမှာ ကိုယ်တိုင်\nကြုံနေရသူတွေ အတွက်မှာတော့ ကျနော့်လို မအေးဆေးနိုင်တာ နားလည်ပါတယ် ။ ကျနော်\nကိုယ်တိုင်လည်း အဲဒီလို အနေထားမှာ ခုလို စာတွေ ရေးနေနိုင်မှာမဟုတ်တာ သေချာတယ် ။\nခုလို ရေးနိုင်ဖို့ အခွင့်အလမ်း ရတာကိုလည်း လာဟ်တစ်ပါးလို့ ခံယူ တန်ဖိုးထားပါတယ်) ။\nØ မထမဆုံးတစ်ချက်အနေနဲ့ အချို့က ဘယ်သူတွေက ဘယ်လောက်အထိတောင် ကြုံတွေ့\nခံစားနေရတာ ၊ ကိုယ်တိုင်မကြုံရပဲ ကိုယ်ချင်းမစာပဲ ရမ်းမပြောပါနဲ့လို့ ဒေါသများတောင်\nစွက်ပြီး ပြောကြတယ် ။\nမှန်ပါတယ် ၊ ကျနော် ကိုယ်တိုင်ကြုံနေရတာ မဟုတ်ပါဘူး ။ ဒါပေမယ့် ဘယ်သူတွေ ဘယ်လို\nစိတ်နေစိတ်ထား ရှိတတ်သလဲ ၊ ဘယ်လိုလုပ်တတ်သလဲ ဆိုတာတွေကတော့ လူမသိသူမသိ အ\nရာမျိုး မဟုတ်ပါဘူး ။ သက်ဆိုင်သူတွေစိတ်ထဲ နာကျင်မှု မဖြစ်ရလေအောင် ၊ မလိုအပ်ပဲ ထိုးဆွ\nပေးသလို မဖြစ်အောင် ထိန်းထိန်းသိမ်းသိမ်း အနေနဲ့ တည့်တည့်ဖွင့်မပြောတာသာ ရှိကြတာပါ ။\nပြီးရင်လည်း ဘယ်အခြေနေနဲ့ အနေထားမှာ ဘာတွေ ဖြစ်တတ်သလဲဆိုတာလည်း မှန်းဆလို့ ရ\nပါတယ် ၊ လက်ရှိ ပူထူနေကြချိန်မှာ ပြောလည်း မထူးတာကြောင့်သာ အသေးစိတ် မပြောပဲ နေ\nတာပါ ။ ရှေ့လျှောက်လည်း ဘယ်သူမှ မထိခိုက်ပဲ ပြောလို့ဆိုလို့ရတဲ့ ဘောင်အတွင်းကပဲ ဆက်ေ\nပြောသွားဖို့ ကြိုးစားမှာပါ ။\nဒါပေမယ့် အရေးအကြီးဆုံးက လူတိုင်းအတွက် ဆုံးရှူံးမှု အနည်းဆုံးနဲ့ အဆုံးသတ်သွားနိုင်ဖို့ ဖြစ်\nတာကြောင့် ၊ အတတ်နိုင်ဆုံး မျှတအောင် မြင်နိုင်ဖို့ ကြိုးစားနေတာလို့ ပြောချင်ပါတယ် ။ နောင်မှ\nမှားသွားခဲ့ပြီဆိုပြီး နောင်တ မရချင်ပါဘူး ။\nØ ရိုဟင်ဂျာတွေလည်း လူပါပဲ ၊ ခံစားတတ်ပါတယ် ၊ ချစ်တတ် မုန်းတတ်ပါတယ် ။\nသူတို့ကို အောင်အောင်မြင်မြင် မောင်းထုတ်လိုက်နိုင်ရင်တောင် တစ်ချိန်မှာ တုံ့ပြန်ကြမှာပါပဲ ။\nအနီးဆုံး ခံရမယ့်သူတွေကတော့ ရခိုင်ညီအစ်ကို မောင်နှမတွေပါ ။ တစ်ဖက်နိုင်ငံနဲ့ နယ်နိမိတ်\nချင်းလည်း ထိစပ်နေကြသလို အဲဒီဖက်မှာလည်း မျိုးဆက်ပေါင်းများစွာ နေခဲ့ကြတဲ့ ရခိုင်လူမျိုးတွေ\nရှိပါတယ် ။ ဘာတွေ ဖြစ်လာနိုင်မလဲ မတွေးပြပါရစေနဲ့ ၊ ကိုယ့်ဘာသာ ချင့်ချိန်ကြပါ ။ မီးဆိုတာ မ\nလောင်ခင်ပဲ တားရလွယ်ပါတယ် ။ လောင်ပြီဆိုရင်လည်း မီးတောက်မကြီးခင် ငြိမ်းသတ်ရပါတယ် ။\nØ ရိုဟင်ဂျာတွေကိုသနားရင် ခင်ဗျားတို့ဆီမှာ ခေါ်ထားပါလားလို့ အချို့လည်း ပြောကြတယ် ။\nအမှန်တော့ ကျနော်တို့ဖက်မှာ ရိုဟင်ဂျာအပါဝင် မြန်မာမွတ်ဆလင်တွေနဲ့ ဗမာတွေရဲ့ အခြေ\nလာချရာဒေသ ဖြစ်နေတာ ကြာလှပါပြီ ။ ဒါပေမယ့် နားနဲ့မနာ ဖဝါးနဲ့သာနာပါ ၊ မွတ်ဆလင်တွေ\nကိုယ့်ဘာသာ အခြေလာချကြပေမယ့် ဗမာရွာတွေ တည်ဖို့ရာတော့ ကျနော်တို့နယ်ခံတွေက တစ်\nရွာကို ၁၀-၁၅ ယောက် ခေါ်ပြီး အခိုင်းခံရပါတယ် ။ အာဏာသုံးပြီး ကျနော်တို့နယ်ခံတွေရဲ့ လုပ်\nအားနဲ့ အရင်းအနှီးတွေကို အတင်းပေးဆပ်စေကြပါတယ် ။ လက်တွေ့ အခြေနေကို ပြောတာပါ ။\nဒီတော့ ကျနော်တို့နယ်ကို လာကြလို့ ရပါတယ် ၊ လူမျိုးဘာသာမရွေး အားလုံးကို လက်ခံပါတယ်\nဆိုတာ အသိပေးချင်ပါတယ် ။\nØ ရိုဟင်ဂျာတွေ အကြမ်းဖက်အဖွဲ့တွေနဲ့ ဆက်စပ်မှုရှိတယ်လို့ ပြောကြတယ် ။\nဟုတ်ပါတယ် ၊ အချို့ရှိနိုင်ပါတယ် ။ အကြောင်း အမျိုးမျိုးလည်း ရှိနိုင်တယ် ။ ဒါပေမယ့် ဘယ်\nလောက် ကျယ်ကျယ်ပြန့်ပြန့် ရှိသလဲ ၊ ကိုယ်ဖြစ်စေချင်သလို ပုံကြီးမချဲ့ပဲ လက်တွေ့ကျကျ ကြည့်\nရပါမယ် ။ မရှိအောင် ၊ နည်းပါးအောင်လည်း နည်းလမ်းရှာကြံရပါမယ် ။ အိမ်နီးချင်းနိုင်ငံနဲ့လည်း\nပူးပေါင်း လုပ်ကိုင်ကြရပါမယ် ။\nØ ဘင်္ဂလားဒေ့ရ်ှမှာ ရောက်နေတဲ့ ရိုဟင်ဂျာတွေဟာ ကုလသမဂ္ဂရဲ့ အစီအမံအောက်မှာ ခိုလှုံရာ\n(ဒုက္ခသည်) စခန်းတွေထဲ နေနေကြတာပါ ။ အဓိပ္ပါယ်က ရှင်းပါတယ် ၊ ဒီလူတွေဟာ ဘင်္ဂါလီ\nတွေ ဖြစ်ကောင်းဖြစ်ပါမယ် ၊ ဒါပေမယ့် ဘင်္ဂလားဒေ့ရှ် နိုင်ငံသားတွေလို့ နိုင်ငံတကာမှာ လက်မ\nထောင်ပြီး သွားပြောလို့တော့ မရပါဘူး ။\nခုလည်း အချို့က ဦးသိန်းစိန် ဒေါ်စုနဲ့ လွှတ်တော်ထဲအထိပါ ဒီကိစ္စကို တွန်းလွှတ်ပေးချင်နေ\nကြတယ် ။ ဦးခင်ရီလိုလူက လက်လွှတ်စပယ် ပြောလို့ရပေမယ့် ဦးသိန်းစိန်နဲ့ ဒေါ်စုတို့လို တကယ်\nတာဝန်ယူပြီး ဘက်စုံနားထောင်ပြီးမှ ဆုံးဖြတ်လုပ်ကိုင်ရသူတွေ အနေနဲ့ ရိုဟင်ဂျာတွေကို ဘယ်\nလိုမှ ပစ်ပစ်ခါခါ လုပ်လို့မရသလို ၊ လွှတ်တော်မှာ ရိုဟင်ဂျာဟာ မြန်မာပြည်နဲ့ လုံးဝမသက်ဆိုင်ပါ\nဘူးလို့ ဆုံးဖြတ်လိုက်ရင်လည်း တကမ္ဘာလုံးနဲ့တစ်နိုင်ငံ ရင်ဆိုင်ရမှာမို့ အရှက်ဗြန်းဗြန်းကွဲကြရမှာ\nသေချာပါတယ် ။ (အချင်းချင်း လက်တို့ပြီး ခေါင်းမြီးခြုံ ဇွတ်ငြင်းရင်တော့ ကျနော်လည်း ဘာမှ မ\nအမှန်က ဒီကိစ္စဟာ နိုင်ငံရေးအရ အတိုးအလျှော့တွေနဲ့ ညှိနှိုင်းပြီး ပြေလည်အောင် ဖြေရှင်းရ\nမယ့်ကိစ္စပါ ။ မဖြစ်သင့်တာ မဖြစ်ရလေအောင် ထိန်းထိန်းသိမ်းသိမ်းနဲ့ လက်တွဲပြီး လုပ်သွားကြရ\nမယ့်ကိစ္စပါ ။ ဆန္ဒရှိရုံနဲ့ ပျောက်ကွယ်သွားမှာ မဟုတ်သလို ၊ ဒေါသနဲ့ ဖြေရှင်းလိုက်ရုံနဲ့လည်း ပြီး\nမသွားပါဘူး ။ နိုင်ငံအတွက် အလားအလာကောင်းတွေ ရှိနေတဲ့ အနေထားမှာ နောက်ပြန်ဆွဲခံရ\nမယ့် ခဲထုပ်တစ်ထုပ်ကို ကိုယ့်ဘာသာ လိုလိုလားလား လည်ပင်းမှာ မစွပ်မိစေဖို့ လိုအပ်နေတဲ့ သ\nတိထားရမယ့် အချိန်ကာလပါ ။\nအဆုံးသတ်ပြောချင်တာက ကျနော်တို့တစ်တွေဟာ အခြားတစ်ဖက်က စကားဆိုရင် လုံးဝ\nလက်မခံ အလျှော့မပေးပဲ နောက်ဆုံးအချိန်အထိ ကိုယ့်ရပ်တည်ချက်တွေကို စွဲကိုင်ခဲ့ကြလို့ ပဋိ\nပက္ခတွေ ရှောင်လွဲလို့ မရနိုင်ခဲ့ကြတာတွေကို သင်္ခန်းစာယူပြီး ကိုယ်တိုင်လည်း သိက္ခာရှိတဲ့ ၊ လူ\nသားဆန်တဲ့ ၊ အားလုံးအကျိုးရှိမယ့် လမ်းပေါ်ကို မဖြစ်မနေ လျှောက်လှမ်းကြဖို့ပါပဲ ။\n၀၉ ၊ ၀၆ ၊ ၂၀၁၂\n* ဖတ်ချင်သူတွေအတွက် ပဋိပက္ခရဲ့ အခြားရှုထောင့်က အမြင်တစ်ချို့နဲ့ သတင်းတွေပါ ။\n- Al Jazeera (စိတ်ဝင်စားသူတွေအတွက် သုံးသပ်မှုကောင်းလေးတစ်ခု)\n- UN News (13 June 2012)\n- Asia Times (Bertil Litner 2002)\n- The Daily Star ~ ဘင်္ဂလားဒေ့ရ်ှသတင်း (မြန်မာပြည်သူတွေ သိခွင့်မရလိုက်တဲ့ သတင်း)\n- AFP news (မြန်မာပြည်ရဲ့ အင်တာနက်ပေါ် ပေါက်ကွဲသံတွေကို အသိမှတ်ပြုတဲ့ သတင်း)\nPosted by မန်းကိုကို at 6/10/2012\nnandalayan June 10, 2012 at 4:25 AM\nမန်းကိုကို June 12, 2012 at 10:43 PM\nအားပေးတာ ကျေးဇူးတင်ပါတယ် ၊\nတစ်နိုင်တစ်ပိုင် ရေးထားတာလေးပါ ။\nလူအချို့အတွက် ကောင်းတဲ့ဖက်က သက်ရောက်မှုလေးတွေ အနည်းအကျဉ်း ရှိခဲ့မယ်ဆိုရင်ပဲ ၊ ရေးရကျိုး အမုန်းခံရကျိုး နပ်တယ်လို့ ယူဆပါတယ် ။\nyehtut June 12, 2012 at 11:40 PM\nThank you for your white heart.\nမန်းကိုကို June 13, 2012 at 12:05 AM\nကျနော့်ကိုယ် ကျနော် မီးခိုးရောင် နှလုံးသားပိုင်ရှင်လို့ပဲ မှတ်ယူရဲပါတယ်ဗျာ ၊\nကိုယ့်အနာအဆာ ကိုယ်သာသိတာမို့ ၊ မတန်မရာတွေကို မမျှော်မှန်းဝံ့ပါဘူး ။\nစ၀် June 10, 2012 at 2:53 PM\nMahn Koko ခင်ဗျာ နဲနဲချေပခွင့်ပြုပါ\n"ရိုဟင်ဂျာတွေလည်း လူပါပဲ ၊ ခံစားတတ်ပါတယ် ၊ ချစ်တတ် မုန်းတတ်ပါတယ်" ဟုတ်ကဲ့ ဘာကြောင့်များ ရိုဟင်ဂျာတွေ က ရခိုင်ရွာတွေကို မီးရှိ့ အကြမ်းဖက် လူတွေကို သတ်နေရတာလဲ ကျောက်နီကျေးရွာမှာ ကျူးလွန်သူတွေ က ရိုဟင်ဂျာတွေပါ ဒါပေမဲ့ တောင်ကုတ်မှာ ကျူးလွန်ခံရသူတွေ က ရိုဟင်ဂျာတွေ မဟုတ်ပါဘူး မြန်မာပြည်ဖွါး အစ္စလမ်ဘာသာဝင်တွေပါ လူမျိုးမတူပါဘူး ဘာကြောင့် ရိုဟင်ဂျာတွေ အကြမ်းဖက် ရပါသလဲ ချစ်တတ်တယ် ဆိုတာ ဘာသာတူတဲ့ သူတွေကိုပဲ ချစ်တာလား\nကျနော် မွန်ပြည်နယ် ကျိုက်မရော ဒေသကော ကရင်ပြည်နယ် ကျိုက်ဒုံ ကော့ကရိတ် ပိုင်ကျုံ ဒေသမှာ ကော ကျင်လည်ခဲ့ဘူးပါတယ် အဲဒီဒေသ က မွန်အစ္စလမ် တွေ ကော ကရင်အစ္စလမ် တွေ ကော သူတို.ကိုယ်သူတို. မွတ်ဆလင်လူမျိုး လို. ပဲသတ်မှတ်ပါတယ် မွန်, ကရင် ကပြားလို. မယူဆပါဘူး မွတ်ဆလင်ဆိုတာ လူမျိုးမဟုတ်ပဲ ဘာသာပဲဆိုတာကိုလဲ လက်မခံ ပါဘူး\nပြီးတော့ "လွှတ်တော်မှာ ရိုဟင်ဂျာဟာ မြန်မာပြည်နဲ့ လုံးဝမသက်ဆိုင်ပါ\nသေချာပါတယ်" Mahn Koko ဆိုလိုချင်တာက ရိုဟင်ဂျာဟာ မြန်မာပြည်နဲ့ လုံးဝသက်ဆိုင်ပါ တယ်ပေါ့် ဘင်္ဂလားဒေ့ရ်ှမှာ ရောက်နေတဲ့ ရိုဟင်ဂျာတွေကိုတောင် ဘင်္ဂလားဒေ့ရှ် ကလက်မခံပဲ ကုလသမဂ္ဂရဲ့ အစီအမံအောက်မှာ ခိုလှုံရာ(ဒုက္ခသည်) စခန်းတွေထဲ နေနေကြတယ်လေ လူမျိုးတူ ဘာသာတူ တဲ့သူတွေ က တောင် မသက်ဆိုင် သလိုသဘောထား တာပဲ မြန်မာပြည်နဲ့ လုံးဝမသက်ဆိုင်ပါဘူးလို့ ဆုံးဖြတ်လိုက်ရင်လည်း တကမ္ဘာလုံးနဲ့တစ်နိုင်ငံ ရင်ဆိုင်ရမှာမို့ အရှက်ဗြန်းဗြန်းကွဲကြရမှာသေချာ ရဲ့လား\nMahn Koko စဉ်းစားအုံးနော် အခြားတစ်ဖက်က စကားဆိုရင် လုံးဝလက်မခံ အလျှော့မပေးပဲ ဆို တာက ဘယ်လောက်ထိ လက်ခံ အလျှော့ပေး ရမှာလဲ အခြားတစ်ဖက်က ကော လက်ခံ အလျှော့ပေး မှာတဲ့လား\nကျနော ဆက်ပြီးတော့ မရေးချင်တော့ပါဘူး ဒါပေမဲ့ Mahn Koko အနေနဲ့ ဖြစ်နိုင်ရင် ရခိုင်လူမျိုးတွေကိုကိုယ့်ရဲ့ညီအကို မောင်နှမအရင်းတွေလို့သဘောမထားရင်တောင် ဆွေနီးမျိုးဆပ်လို့ သဘောထားပြီး သူတို့ ဘယ်လောက် ဒုက္ခေ၇ာက်နေ ခံစားနေရတယ် ဆိုတာ မြင်ပေးပါ\nမန်းကိုကို June 10, 2012 at 4:40 PM\nစာမပြန်ခင် စုစည်းမှုလေး တချို့ကို ထည့်ပေးလိုက်ပါတယ် ။\n(မြန်မာပြည်သူ ပြည်သားတွေ အင်တာနက်ပေါ် ရောက်နေကြသလောက်\nကမ္ဘာကြီးနဲ့ အဆက်သွယ်ပြတ်နေကြတာ အံ့သြစရာကောင်းတယ် ။\nဒါပေမယ့် လက်ရှိကိစ္စဟာ လ္ဘက်ရည်ခွက်ထဲမှာ မုန်တိုင်းထန်လို့ ရပေမယ့် ၊\nနိုင်ငံတကာကို ကိုယ့်ရဲ့ wishful thinking တွေ သွားချပြလို့ မရတာ\nတာဝန်ရှိတဲ့သူတွေ အများစုက သိထားပြီးသားပါ ။\nကျနော့်ရဲ့ ရပ်တည်ချက်အတွက် အစွန်းရောက်ရောက်သူတွေ အမြင်မှာ ခဏ\nတာ ရေစုန်မျောသွားကောင်း မျောသွားပါမယ် ။ ဒါပေမယ့် ကျနော့်ဘဝ သေမ\nသွားနိုင်ပါဘူး ။ တစ်ချိန် တရားမျှတမှုကို လိုအပ်လာတဲ့အခါ အစွန်းရောက်ခဲ့\nသူတွေကိုယ်တိုင် ကိုယ့်လိုလူတွေကို လိုက်ရှာရမယ့်အချိန်ကို ရောက်လာဦး\n~ ၁၀ ၊ ၀၆ ၊ ၂၀၁၂\n- (ဦးဘိုဘိုကျော်ငြိမ်းဆီမှာ ဒီကနေ့ ရေးဖြစ်တဲ့စာပါ ။)\nunfriend လုပ်ဖို့ အခွင့်အခါကောင်းပါ ၊\nသူတစ်ပါးရဲ့ သွေးနဲ့ မျက်ရည်တွေကို\nခုတုံး မလုပ်ပါရစေနဲ့ ။\n~(ဒီမနက်စောစော ရေးဖြစ်ခဲ့တာပါ) ။\nသမိုင်း တစ်ပတ်လည်ပြီ ။\nBIA ဝင်လာတုန်းက အဖေ့ရွာကို စစ်တပ်နဲ့အတူ လိုက်လာသူတွေ လုယက်ကြတဲ့ အဖြစ်ကို သတိရတယ် ။\nအကျိုးဆက် ဘာတွေ ရှိခဲ့သလဲ ၊\nခုနေကော အကျိုးဆက် ဘာတွေရှိလာနိုင်သလဲ ၊\nဗိုက်ထဲက ပုဏ္ဏားလေး သူ့ပါးစပ်ကို အတင်း ပိတ်ထားရရှာတယ် ။\n" စစ်တိုက်ထွက်ရတဲ့အထဲမှာ ဒီတစ်ခါလောက်အားပါတာမရှိဘူးဗျာ ခုကျွန်တော်တို့နဲ့ရှိနေတာ ပေါ်တာတွေ မဟုတ်ဘူးဗျာ တကယ်ကို သူတို့စိတ်နဲ့လိုက်လာပြီး ခေါ်တော တွေကိုချတာဗျ သူတို့ကတောင်ကျွန်တော်တို့ထက်ပိုတက်ကြွနေလို့ စိတ်ထိန်းဘို့ ပြောနေရတယ်ဗျာ ဒီမျိုးချစ် ဒေသခံတွေကို ကျွန်တော်တို့ရဲ့ မကောင်းမကန်း ရိက္ခာလေးတွေပဲကျွေးနိုင်တာ အားနာလိုက်တာဗျာ”..\n(မကြာခင်လေးက share လုပ်ဖြစ်တဲ့ Facebook က status လေး တစ်ခုပါ) ။\nမန်းကိုကို June 10, 2012 at 5:12 PM\nစဝ်ရဲ့ အသိ အမြင်နဲ့ မေးခွန်းတွေကို လက်လှမ်းမီသလောက် ဖြေပေးပါ့မယ် ။\n(၁) “ဖြစ်နိုင်ရင် ရခိုင်လူမျိုးတွေကို ကိုယ့်ရဲ့ညီအကို မောင်နှမအရင်းတွေလို့ သဘောမထားရင်တောင် ဆွေနီးမျိုးဆပ်လို့ သဘောထားပြီး သူတို့ ဘယ်လောက် ဒုက္ခေ၇ာက်နေ ခံစားနေရတယ် ဆိုတာ မြင်ပေးပါ”\n** စဝ်ရဲ့ အားမလို အားမရစကားကို ကျနော် ဖြေပေးထားပြီးသားပါ ၊ ကျနော်ရေးတာ တိုက်ရိုက် မဟုတ်တာကြောင့် ၊ နားလည်ဖို့ နည်းနည်း ခက်သွားခဲ့တယ်လို့ပဲ ယူဆပါတယ် ။\n“ကျနော့်အနေနဲ့ ထိုးကျွေးခံရမယ့် ပွန်းကလေးကိုတော့ လက်လွှတ်စပယ် မကျွေးနိုင်ပါဘူး ။ သုံးကောင်စားရဖို့လည်း မလိုချင်ပါဘူး ။\nကိုယ့်ပွန်းကလေးကို မိုးလောက်ကြီး တန်ဖိုးထားတယ်ဆိုပြီး ထိုးကျွေးမယ့် သူတွေကို သဘောမတူပေမဲ့ အမုန်းစူနာမီကြီးကိုလည်း တွန်းလှန်နိုင်တဲ့ အင်အား မရှိတာကြောင့် … ”\nဘာပဲဖြစ်ဖြစ် အရင်ဆုံး နာရမှာက ရခိုင်တွေပါ ။\nဘေးကလူတွေက သတ်မယ်ဖြတ်မယ်လုပ်လေ ၊ သူတို့ကို ပိုထိခိုက်လေပါပဲ ။\nအရာတိုင်း ၊ အကျိုး သက်ရောက်မှုတိုင်းမှာ အကြောင်းတရားတွေ ရှိပါတယ် ။ ဒါတွေနဲ့ လက်တွေ့ကျကျ ဘဝတွေကို ကျနော် လစ်လျူထားလို့ မရပါဘူး ။\n(၂) “ဘာကြောင့်များ ရိုဟင်ဂျာတွေက ရခိုင်ရွာတွေကို မီးရှိ့ အကြမ်းဖက် လူတွေကို သတ်နေရတာလဲ”\n** နံပါတ် (၁) မှာ တစ်ချို့တစ်ဝက် ဖြေထားပြီးပါပြီ ။\nအဦးဆုံး အကြံပြုချင်တာက သတင်းစုံအောင် ရှာဖတ်ဖို့ပါ ။ ကိုယ်ဖတ်ချင်တာချည်း ရွေးဖတ်တာဟာ မီးထဲကို\nထင်းခြောက်ခြောက်တွေ ရွေးထည့်တာနဲ့ အလားသဏ္ဍာန် တူပါတယ် ။ အခြားတစ်ဖက်မှာလည်း ရခိုင်\nညီအစ်ကိုတွေကို မခုတ်တတ်တဲ့ ကြောင်တွေလို့ နှိမ်ရာတောင် ရောက်သွားနိုင်ပါတယ် ။\n(၃) “ကျောက်နီကျေးရွာမှာ ကျူးလွန်သူတွေ က ရိုဟင်ဂျာတွေပါ ဒါပေမဲ့ တောင်ကုတ်မှာ ကျူးလွန်ခံရသူတွေ က ရိုဟင်ဂျာတွေ မဟုတ်ပါဘူး မြန်မာပြည်ဖွါး အစ္စလမ်ဘာသာဝင်တွေပါ လူမျိုးမတူပါဘူး ဘာကြောင့် ရိုဟင်ဂျာတွေ အကြမ်းဖက် ရပါသလဲ ချစ်တတ်တယ် ဆိုတာ ဘာသာတူတဲ့ သူတွေကိုပဲ ချစ်တာလား”\n** များစွာသော အရာတွေမှာ ဆက်စပ်မှုတွေ ရှိနေတတ်ပါတယ် ။\n- ပထမတစ်ချက် ရခိုင်နဲ့ ဗမာကြားက ဆက်ဆံရေးကိုပဲ ပြန်ကြည့်လိုက်ပါ ၊ ဘာတွေနဲ့ ချိတ်ဆက်ထားသလဲ မေးစရာတောင် မလိုလောက်ပါဘူး ။\n- ဒုတိယတစ်ချက် - လက်ရှိ ပဋိပက္ခကို ဆက်လွှတ်ပေးကြည့်ပါ ၊ မြန်မာ မွတ်ဆလင်တွေကို အလွှတ်ပေးကြမယ်လို့ စဝ်အနေနဲ့ ထင်ပါသလား ၊ ထင်တယ် ယုံကြည်တယ်ဆိုရင်တော့ ခက်ပြီလို့ပဲ ပြောချင်ပါတယ် ။\nမန်းကိုကို June 10, 2012 at 5:41 PM\n(၄) “မွန်အစ္စလမ် တွေ ကော ကရင်အစ္စလမ် တွေ ကော သူတို.ကိုယ်သူတို. မွတ်ဆလင်လူမျိုး လို. ပဲသတ်မှတ်ပါတယ်”\n** ကျနော့်အိမ်ရှေ့မှာ ကရင်မိသားစု အသစ်တစ်စု ရောက်လာစမှာ အကူညီတွေ လိုကောင်း လိုမှာမို့လို့ သွားလည်ပေးပါတယ် ။ မကြာခင်မှာ နောက်တစ်နေ့ လာကောက်မယ့် အမှိုက်ကားအတွက် အမှိုက်ပုံး ထုတ်ဖို့ ရှင်းပြပေးဖြစ်ပါတယ် ။ အမှိုက်ပုံး သုံးပုံးထဲက နှစ်ပုံးပဲ ထုတ်ရမယ်ဆိုတာကို ၄-၅ ခါလောက် ရှင်းပြလိုက်ပါတယ် ။ ဒါပေမယ့် နောက်ဆုံးမတော့ ကိုယ်ကိုယ်တိုင်ပဲ လက်နဲ့ဆွဲပြီး ရွေးထုတ်ပေးလိုက်မှ အဆင်ပြေသွားပါတယ် ။\nသူ့ကို ကျနော် စိတ်ဆိုးလို့ မရသလို ၊ အများကြီးလည်း မျှော်လင့်လို့ မရပါဘူး ။ ဒီနေရာမှာလည်း အလားသဏ္ဍာန် တူတယ်လို့ ယူဆပါတယ် ။\n(၅) “လူမျိုးတူ ဘာသာတူ တဲ့သူတွေ က တောင် မသက်ဆိုင် သလိုသဘောထား တာပဲ မြန်မာပြည်နဲ့ လုံးဝမသက်ဆိုင်ပါဘူးလို့ ဆုံးဖြတ်လိုက်ရင်လည်း တကမ္ဘာလုံးနဲ့တစ်နိုင်ငံ ရင်ဆိုင်ရမှာမို့ အရှက်ဗြန်းဗြန်းကွဲကြရမှာသေချာ ရဲ့လား”\n** ကျနော့်အနေနဲ့ လက်တွေ့ကျကျ ပြောနေတာပါ ။\n- ဒေါ်စုကို ကြည့်လိုက်ပါ ၊ နှာစေးနေပါတယ် ။\n- ဦးတင်ဦးကို ကြည့်ပါ ၊ အရင်လေသံ မဟုတ်တော့ပဲ ပျော့ကျသွားပြီ ။\n- ရဲရဲတောက် ဦးရွှေမန်းကကော ၊ ဝစီပိတ် ကျင့်နေပါတယ် ။\n- ဦးသိန်းစိန်ကော ဘယ်လိုလဲ ၊ သမ္မတရုံးမှ အရာရှိတစ်ဦး ဆိုတဲ့ proxy လေး တစ်ယောက်ကိုပဲ ရှေ့ထုတ်ပြီး ကစားနေတယ် ၊ ကိုယ်တိုင်တော့ မဟရဲဘူး ။\nအထူးသဖြင့် ဒေါ်စု ကောင်းကောင်းသိပါတယ် ။\nနိုင်ငံတကာမှာ ၊ အထူးသဖြင့် တိုးတက်ပြီး နိုင်ငံတွေနဲ့ တက္ကသိုလ်လို ပညာတတ် အသိုင်းဝိုင်းတွေကြားမှာ လူမျိုးရေး ဘာသာရေး ခွဲခြားမှုဆိုတာ ဝက်ချေးထက်တောင် ရွံစရာကောင်းပါတယ် ။ မြန်မာပြည်မှာ အသာငြိမ်နေရုံနဲ့ ရှေ့နေလိုက်ပေးမယ့်သူ အများကြီး ရှိနေပေမယ့် ၊ နိုင်ငံတကာမှာတော့ သူ့နိုင်ငံရေး သေသွားမှာပေါ့ ။\nစမ်းကြည့်လိုက်ပါ ဆိုတဲ့စကားမျိုး ကျနော် အတော်လေးကို ရှောင်ဖြစ်ပါတယ် ၊ အင်မတန် ထိုးဆွပေးတတ်တဲ့ စကားမို့လို့ပါ ။ ဒီတော့ နီးစပ်ရာ နိုင်ငံရေး လေ့လာသူတွေရှိရင်သာ မေးကြည့်ပါလို့ အကြံပေးချင်ပါတယ် ။\n(၆) “ဘယ်လောက်ထိ လက်ခံ အလျှော့ပေး ရမှာလဲ အခြားတစ်ဖက် ကကော လက်ခံ အလျှော့ပေး မှာတဲ့လား”\n** နိုင်ငံရဲ့ အရေးအရာ အားလုံးဟာ နိုင်ငံရေးပါပဲ ။ ခုကိစ္စဟာလည်း နိုင်ငံရေးနဲ့ ပတ်သက်နေပါတယ် ။ အပိုင်းကဏ္ဍတွေသာ ကွဲနေတာပါ ။\nနိုင်ငံရေးတို့မည်သည် ဆွေးနွေး အဖြေရှာ ညှိနှိုင်းပြီး အလျော့အတင်း လုပ်ရတဲ့ လုပ်ငန်းစဉ်ကြီး တစ်ခုပါပဲ ။ ဒေါ်စုရဲ့ နိုင်ငံရေး ခရီးစဉ်မှာ မြင်နိုင်ပါတယ် ။ နှစ်ဖက်လုံး အတိုင်းတာ တစ်ခုအထိ လျှော့ကြမှ ၊ ရှေ့ဆက်နိုင်ခဲ့ကြတာပါ ။\nဒီလောက်ဆိုရင် စဝ်အတွက် အတော်သင့် ပြည့်စုံလောက်ပြီ ထင်ပါတယ် ။\nNge Naing June 11, 2012 at 2:50 AM\nကိုမန်းကိုကို အဓိကရုဏ်းဖြစ်အောင် သွေးထိုးလှုပ်ဆော်နေမှုတွေနဲ့ ပတ်သက်ပြီး ပြောထားတဲ့အပေါ်မှာတော့ ဘာမှ မပြောလိုပါဘူး။ ဒါပေမဲ့ (((လွှတ်တော်မှာ ရိုဟင်ဂျာဟာ မြန်မာပြည်နဲ့ လုံးဝမသက်ဆိုင်ပါ\nသေချာပါတယ်)))) ဆိုတာနဲ့ ပတ်သက်ပြီး အဲလိုတော့ ဘယ်သူမှ ပြောမှာမဟုတ်ဘူး။ ဘာလို့လဲဆိုတော့ လက်ရှိအခြေအနေကိုက သူတို့နဲ့ သက်ဆိုင်တဲ့ ပြဿနာတွေကို ဖြေရှင်းနေရတာကိုး။ ဒါကြောင့် အဲလိုတော့ ဘယ်သူကပြောမလဲ၊ အဲဒီစကားကို ပြောစရာလည်းမလိုတော့ ဘာမှလည်း အရှက်ကွဲစရာအကြောင်း မရှိပါဘူး။ ဒါပေမဲ့ ရိုဟင်ဂျာဟာ မြန်မာလူမျိုးစုထဲမှာ လုံးဝမပါဘူးလို့ ပြောတာကိုတော့ ဘာမှ အရှက်ကွဲစရာ အကြောင်းမရှိဘူး ကိုမန်းကိုကို။ ဘာကြောင့်လဲဆိုတော့ လူမျိုးနွယ်တိုင်းမှာ သမိုင်းဆိုတာ ရှိပါတယ်။ ရခိုင်ဆိုတာ လူမျိုးစုတွေထဲမှာ အခုမှ ဗြုန်းစားကြီး ပေါ်ထွက်လာတဲ့ လူမျိုး မဟုတ်ဘူး၊ မြန်မာနိုင်ငံက လူမျိုးစုတွေထဲမှာ ယဉ်ကျေးမှု ရှေးအကျဆုံးထဲမှာ ပါပြီး ခေတ်အဆက်ဆက်က သမိုင်းအတိအကျ ရှိပါတယ်။ ရိုဟင်ဂျာဟာ တိုင်းရင်းသားထဲမှာ ပါတယ်ဆိုတာ ရခိုင်သမိုင်းမှာလည်း မရှိဘူး မြန်မာသမိုင်းမှာလည်း မရှိဘူး။ မြန်မာနိုင်ငံက တခြားတိုင်းရင်းသားတွေနဲ့ အိမ်နီးနားခြင်း နိုင်ငံတွေရဲ့ ဘယ်သမိုင်းမှာမှလည်း မရှိဘူး။ သူများနိုင်ငံထဲမှာ ခိုးဝင်လာပြီး လာနေတဲ့အချိန် လူဝင်မှုကြီးကြပ်ရေး အားနည်းလို့ အခုလိုဖြစ်နေတာ အားလုံးသိပါတယ်။ ဘင်္ဂလားကို ဘင်္ဂလားလို့ ၀န်မခံဘဲ ဒါကို ဟိုရှေးပဝေသဏီကတည်းက ရခိုင်ဒေသမှာ နေလာတဲ့သူတွေလို့ သမိုင်းလိမ်ညာပြီးတော့ လူမျိုးစုအခွင့်အရေးတောင်းတာတင်မကဘဲ ဒေသခံတွေကို ခေတ်အဆက်ဆက်က ဒုက္ခပေးလာတဲ့ နယ်စပ်ဖြတ်ကျော်လာသူတွေကို ဘယ်လိုမှ မြန်မာတိုင်းရင်းသားလို့ လက်ခံဖို့ သတ်မှတ်လို့ မဖြစ်နိုင်ဘူး။ ဒေသခံရခိုင်တွေကလည်း လက်မခံဘူး တခြားဘယ်တိုင်းရင်းသားကမှလည်း ဘယ်သူမှလည်းလက်မခံကြဘူး။ ပြည်သူလူထု လက်မခံရင် လွှတ်တော်ကလည်း ဘယ်တော့မှ သတ်မှတ်လို့မရဘူး။ ဒီနိုင်ငံမှာ နေလာတာ နှစ်ပေါင်း ကြာလာပြီ ဖြစ်လို့ ဒီနိုင်ငံကို ဒေသခံတွေလိုပဲ ချစ်ပြီး သံယောဇဉ်ရှိနေ၊ ဒီနိုင်ငံရဲ့ ကောင်းကျိုးကို ဒီနိုင်ငံက တိုင်းရင်းသားတွေလိုပဲ စေတနာထားတယ်၊ ဒေသခံရခိုင်တွေကိုလည်း တခါမှ ဒုက္ခမပေးဘဲ ချစ်ခင်ရင်းနှီးစွာနဲ့ နေထိုင်လာလို့ ဘင်္ဂလားမျိုးနွယ် မြန်မာပြည်သားတွေ အဖြစ်သတ်မှတ်ပေးပါလို့ လူမျိုးကို မလိမ်ဘဲ အမှန်အတိုင်း ပြောပြီးတောင်းဆိုလာရင်တော့ နားထောင်လို့ ကောင်းသေးတယ်။ အခုကျတော့ သားရေပေါ်အိပ် သားရေနားစား၊ အရိပ်ကိုလည်းခို အခက်ကိုလည်းချိုး လုပ်တော့ ဘယ်သူကမှ လက်ခံလို့ မရနိုင်ဘူး။\nNge Naing June 11, 2012 at 3:02 AM\nရခိုင်ပြည်သူတွေ ခေတ်အဆက်ဆက်က ဒုက္ခပေးခံလာရတဲ့အကြောင်းကို စာထဲမှာပဲ ဖတ်ဖူးတုန်းက ယုံတ၀က်မယုံတ၀က်ပဲ အခုတော့ မျက်ဝါးထင်ထင် တွေ့ရမှပဲ တကယ်အဟုတ်မှန်း သိရတယ်။ ခံစားချက်နဲ့ ရေးမိရင် တခြားသူတွေကိုလည်း ပြဿနာတခုကို မှန်ကန်တဲ့နည်းနဲ့ မဖြေရှင်းကြတော့ဘဲ သွေးထိုးပေးသလို ဖြစ်သွားမှာစိုးလို့ ကျွန်မ fb မှာ ဘာမှမရေးဖြစ်ခဲ့ဘူး။ ရင်ထဲမှာတော့ တကယ်ခံပြင်းတာ အမှန်ပဲ။\nမန်းကိုကို June 11, 2012 at 3:39 PM\nမငယ်နိုင်ရေ - အပေါ်မှာ ကျနော် ပြောခဲ့သလို "သမိုင်းကဏ္ဍကိုတော့ ကျွမ်းကျင်သူတွေအတွက် ချန်ထားပါ့မယ်" ဆိုတဲ့အတိုင်း နောက်ကြောင်းကို နက်နက်နဲနဲ တူးဆွဖို့ မလုပ်ဖြစ်ပေမယ့် ၊ သာမန် လူတွေထဲက တစ်ယောက်အနေနဲ့ ဘယ်သူ့ကိုမှ မပွန်းမပဲ့မိအောင် ရှောင်ပြီး ရေးဖြစ်ခဲ့တာပါ ။\nတစ်ဖက်မှာလည်း မပြောပဲနေလို့ မရတော့တဲ့ အပိုင်းတွေနဲ့ ၊ အခြား သတင်းတွေထဲက အချက်တစ်ခုနှစ်ခုကို ထုတ်နှုတ်ပြပါ့မယ် ။\nReuters (http://www.reuters.com/article/2012/06/11/us-myanmar-violence-idUSBRE85A01C20120611) က သတင်းတစ်ပိုင်းအရ -\n"The Rohingya are descended from South Asians and speakaregional dialect of Bengali. Most are stateless, recognized as citizens neither by Myanmar nor neighboring Bangladesh." - လို့ တွေ့နိုင်ပါတယ် ။ တစ်ဆက်ထဲမှာလည်း UN ရဲ့ကဏ္ဍ ပါနေတာလည်း တွေ့ရပါမယ် ။\nအရင်က ရေးဖြစ်ခဲ့တဲ့ "အတ္တတောင်ကိုကျော်၍ အမုန်းသမုဒ္ဒရာထဲသို့ ခုန်ဆင်းခြင်း" ဆိုတဲ့ ပို့စ်ထဲမှာ ရေးဖြစ်ခဲ့တာကတော့ အောက်က အတိုင်းပါ ။\n"အခြားနယ်တွေကို ကိုယ်စားမပြုနိုင်ပေမဲ့ ၊ ဘားအံသား တစ်ယောက်အနေနဲ့တော့ ပြောပါရစေ ။\nဝင်လာခဲ့တယ်လို့ ကြားသိ ခဲ့ရဖူးပါတယ် ။ နောက်ပြီး အဲဒီအချိန်က ရခိုင်မှာ တာဝန်ကျခဲ့တဲ့ စစ်ပြန်\nတစ်ဦးရဲ့ အဆိုအရ သူတို့ကိုယ်တိုင် အဲဒီ မွတ်ဆလင် ကုလားတွေထဲက ရွာစွန်မှာ နေသူမျိုးတွေကို\nညအချိန်သွားပြီး မိသားစုအလိုက် သတ်ဖြတ်ပစ်ခဲ့ ကြတာတွေ ရှိတယ်လို့ ဆိုပါတယ် ။"\nဒါတွေက အရင်ကတည်းက အကြောင်းနဲ့ အကျိုးတွေ ရှိခဲ့တယ်ဆိုတာ တစ်စိတ်တစ်ပိုင်း ပေါ်လွင်အောင် ပြန်ဖေါ်ပြပေးတာပါ ။ ခုနေတော့ ဘာပြောပြော ထူးလှမှာ မဟုတ်ပါဘူး ။\nကျနော့်အနေနဲ့ ရိုဟင်ဂျာတွေကို ခြောက်ပစ်ကင်းစင်လို့ ပြောနေတာ မဟုတ်သလို ၊ အကုန်လုံး မှန်နေတယ်လို့ မဆိုလိုပါဘူး ။ တိုင်းရင်းသား လူမျိုးစု တစ်စုအဖြစ် ပါနေတယ်လို့လည်း အဆိုပြုနေတာ မဟုတ်ပါဘူး ။\nဒါပေမယ့် မရှင်းလို့လည်း မပြီးပြန်ပါဘူး ။ ပထမဆုံး လိုအပ်တာက အားလုံး သွေးအေးသွားဖို့ပါ ။ ပြီးမှ ကျိုးကြောင်းကျတဲ့ ဖြေရှင်းမှုတွေကို စစဉ်းစားလို့ ရပါလိမ့်မယ် ။\nဖြေရှင်းရာမှာ အပေါ်က သတင်းထဲပါသလို သူတို့အများစုဟာ နိုင်ငံမဲ့တွေဖြစ်ပြီး နှစ်နိုင်ငံလုံးက နိုင်ငံသားတွေအဖြစ် အသိမှတ် မပြုဘူး ဆိုတဲ့အချက်ကို သတိကြီးကြီးထား တွက်ဆဖို့ လိုပါလိမ့်မယ် ။ ထိုင်းစစ်တပ် လုပ်ခဲ့သလို ပင်လယ်ထဲ သွားလွတ်ရမယ့် အမှောင်လွမ်းတဲ့ (အလယ်) ခေတ်လည်း မဟုတ်တော့ပါဘူး ။ လူသားဆန်တဲ့ ဖြေရှင်းချက်တွေ ရှာဖွေပြီး လက်တွေ့ အကောင်ထည် ဖေါ်ရပါတော့မယ် ။\nဒါမျိုး မလုပ်နိုင်တဲ့ နိုင်ငံနဲ့ လူမျိုးကတော့ ကမ္ဘာ့အလယ်မှာ ခေါင်းမော်လို့ မရနိုင်ပါဘူး ။ ကိုယ့်စိတ် ကိုယ်တင်းပြီး ၊ သို့မဟုတ် မသိချင်ဟန်ဆောင်ပြီး ခပ်တည်တည် နေလို့ ရပါတယ် ။ ဒါပေမယ့် အခြားသူတွေရဲ့ ပြုံးပြနေတဲ့ နောက်ကွယ်မှာ အထင်သေး အမြင်သေး တာတွေကိုတော့ ထိန်းချုပ်လို့ မရနိုင်ပါဘူး ။ ရုရှ ၊ သီရိလင်္ကာ ၊ ကာဇတ်စ်တန် စသည်ဖြင့် မျက်နှာထားတင်းတင်းနဲ့ နေနိုင်ကြပေမယ့် ၊ သူတို့ကို နောက်ကွယ်မှာ နှာခေါင်းရှုံ့ နေသူတွေကိုလည်း ဒေါသ တဖွားဖွား ဖြစ်နေရတဲ့ သံသရာမျိုးနဲ့ နေနိုင်ကြတယ် ဆိုရင်လည်း ၊ ဒါက နိုင်ငံကို ဦးဆောင်နေသူတွေရဲ့ ရွေးချယ်မှုပါ ။ အနည်းဆုံး ဦးသိန်းစိန်နဲ့ ဒေါ်စုတို့ကတော့ ရှောင်ဖို့ ကြိုးစားကြမယ်လို့ ယူဆပါတယ် ။\nဘယ်လိုပဲဖြစ်ဖြစ်ပါ မငယ်နိုင်ရယ် ၊ ခုလှိ အဆိပ်မုန်တိုင်းတွေ ပြင်းထန်ပြီး အမုန်းမိုးတွေ သည်းနေချိန်မှာ ကျနော်တို့တစ်တွေ ချွင်းချန် သွယ်ဝိုက် ရွေးချယ် ပြောနေရတာတွေဟာ တစ်ခါတစ်ရံ လိုရင်းကို ရောက်လှတယ်တော့ မဟုတ်ပါဘူး ။ ဒါပေမယ့် မှန်ကန်တယ်လို့ ယုံကြည် ရပ်တည်တာမျိုး လိုအပ်တယ်ထင်လို့ ဒီပို့စ်ကို တင်လိုက်တာပါ ။ မငယ်နိုင်ရဲ့ မတူတဲ့ အမြင်တွေကို တူအောင်လုပ်လို့ မရပေမယ့် ၊ ကွဲပြားတဲ့ နောက်ခံ အကြောင်းရင်းအချို့ ကျနော့်မှာ ရှိတယ်ဆိုတာတော့ ရေးရေးလေးလောက် မြင်လာလိမ့်မယ် ထင်ပါတယ် ။\nNge Naing June 11, 2012 at 8:25 PM\nကိုမန်းကိုကို ပြောချင်တာက နအဖတွေက ဒီလိုသတ်ထားပြုထားလို့ ဒေသခံရခိုင်တွေကို မင်္ဂလာလီတွေက ဒီလိုဆက်ဆံတယ်လို့ ဆိုလိုချင်တာလား။ နအဖ န၀တ မဆလ တရားလက်လွှတ် သတ်တာကတော့ ရိုဟင်ဂျာဘင်္ဂါလီတွေကိုမှမဟုတ်ဘူး အာဏာရှင် သက်တမ်းတလျှောက်မှာ နေရာတိုင်းမှာ ရှိခဲ့ပါတယ်။ အခုထိ ကချင်ဒေသမှာ ရှိနေဆဲ ဖြစ်တယ်။ ဒါပေမဲ့ အခု ရခိုင်မှာ ဖြစ်နေတာက ဒီပြဿနာမဟုတ်ပါဘူး။ သူများနိုင်ငံထဲမှာ လာနေပြီး သူများအသက်အိုးအိမ်ကို ရန်ရှာနေတဲ့ ပြဿနာသာ ဖြစ်တယ်။ ဘင်္ဂါလီတွေ သူများနိုင်ငံထဲ လာနေပြီး အေးအေးဆေးဆေး မနေဘဲ ရခိုင်ပြည်နယ်ကို နှစ်ခုခွဲပြီး လုယူဖို့ ကြိုးစားတာ၊ ဒေသခံမဟုတ်ဘဲ ဒေသခံပါလို့ သမိုင်းလိမ်ညာလှည့်ဖြားပြီး နေရာဝင်ယူဖို့ လုပ်နေတဲ့ပြဿနာ၊ ဒေသခံတွေကို တောက်ရှောက်ဒုက္ခပေးလာပြီး ပေးနေဆဲဖြစ် တဲ့ပြဿနာပါ။ အာဏာရှင် လက်ထက်တွေမှာ တရားဥပဒေ စိုးမိုးမှုမရှိလို့၊ ဒီလူတွေနိုင်ငံမဲ့ ဖြစ်နေရတာ မဟုတ်ဘူး။ သူတို့ကိုယ်တိုင်က သူများနိုင်ငံထဲလာနေပြီး အေးအေးမနေဘဲ ဂြိုလ်မွှေနေလို့ ဖြစ်နေတဲ့ ပြဿနာပဲ ရှိပါတယ်။ အဲဒီတော့ မြန်မာနိုင်ငံက လူမျိုးမဟုတ်တဲ့သူတွေကို အမေရိကန်တို့ အင်္ဂလိပ်တို့နဲ့ ပြည်ပမီဒီယာက မငြိုငြင်အောင်ဆိုပြီး ကျွန်မတို့ မြန်မာလူမျိုးတွေက မဟုတ်ကို အဟုတ်လုပ်ပြီး လိပ်ပေးရတော့မလား။ သမိုင်းပညာရှင်တွေကလည်း ရိုဟင်ဂျာဆိုတာ မြန်မာပြည်မှာ မရှိဘူး၊ ကမ္ဘာ့သမိုင်းထဲမှာလည်း ဘယ်မှာမှ မတွေ့ဘူး၊ အခုမှ ရိုဟင်ဂျာဆိုပြီး လုပ်ကြံဖန်တီးလာတဲ့ လူမျိုးတမျိုးကို မြန်မာနိုင်ငံက ဘယ်လိုသွားလက်ခံမလဲ။ ဒီမိုကရေစီ ရလာရင်လည်း သူတို့တောင်းဆိုနေတဲ့ လူမျိုးစုအခွင့်အရေး ကိုယ်ပိုင်နယ်မြေ ပေးဖို့နေနေသာသာ ဒီလိုအချိုးမျိုး ချိုးနေတဲ့ လူတွေကို အခြေခံ ဒီမိုကရေစီနဲ့ လူ့အခွင့်အရေးအတွက် နိုင်ငံသားအဖြစ် လာဘ်ပေးလာဘ်ယူပြီး အသိအမှတ်ပြုထားခြင်း ခံရသူတွေကိုပါ ပြန်စီစစ်ပြီး တိကျသေချတဲ့ ဥပဒေတွေ အများကြီးလုပ်ဖို့ လိုဦးမယ်။ အခြေခံလူ့အခွင့်အရေးအတွက် လက်ခံပေးရင်လည်း အခု သူတို့ပြောနေတဲ့အတိုင်း အာရပ်ကနေ ရောက်လာပြီး ရှေးပဝေသဏီကတည်းက ရခိုင်တွနဲ့ လက်ပွန်းတနီး နေထိုင်လာတဲ့ ရိုဟင်ဂျာတွေလို့ လိမ်တာကိုတော့ လက်ခံလို့ ဖြစ်မှာမဟုတ်ဘူး။ ဘင်္ဂါလီနွယ်ဖွားဟာ ဘင်္ဂါလီနွယ်ဖွားပေါ့ ဘာကိစ္စ သမိုင်းကို လိမ်စရာလိုလို့လဲ။ ဘင်္ဂါလီကနေ ဗြိတိသျှတွေ ခေါ်လာလို့ ရောက်လာရာကနေ နောက်ပိုင်းခိုးဝင်ပြီး များလာတဲ့လူတွေအဖြစ် သမိုင်းအမှန်အတိုင်းပဲ မှတ်တမ်းတင်ပြီး လက်ခံရဖို့ရှိပါတယ်။ ရခိုင်ပြည်ကို တောင်နဲ့မြောက်ခွဲပြီး သူတို့ကိုယ်ပိုင်အုပ်ချုပ်ခွင့်နယ်မြေဆိုပြီး ထပ်တောင်းလာရင်တော့ ဗြဟ္မာဦးခေါင်းလို ဘယ်မှာမှ ချလို့မရ သူတို့အမျိုးတွေတောင် လက်မခံတဲ့ ဒီလူတွေကို သနားနေတဲ့နိုင်ငံတွေက ခေါ်ကြပါစေ မြန်မာနိုင်ငံကတော့ တခါတည်းသာ မောင်းထုတ်လိုက်ဖို့ပဲ ရှိပါတယ်။\nမန်းကိုကို June 12, 2012 at 10:13 PM\nမငယ်နိုင်ရေ ၊ ကျနော်ပြောခဲ့တာဟာ လူသိနည်းတဲ့ မ.ဆ.လ ခေတ်က အဖြစ်ပါ ။ နှစ် ၃၀ ဝန်းကျင် ရှိခဲ့ပြီ ဆိုပါစို့ ။\nကျနော့် ဆိုလိုရင်းက ၊ ဖြစ်ခဲ့တဲ့ ဖြစ်လာတဲ့ အကြောင်း အကျိုးတွေဟာ ကာလရှည်ကြာ အခြေခံခဲ့တာတွေ ရှိခဲ့တယ် ဆိုတာကိုပါ ။ အဲဒီအထဲက သိထားတာလေး တစ်ခုကို ထုတ်နှုတ်ပြီး ကွင်းစတစ်ခု ဆက်ပြတာပါ ။ ဒီအတွက် တစ်ဖွဲ့ထဲကို ကျနော် အပြစ်ပုံမချပါဘူး ။ မီးမွှေးဖို့ရာ မီးခတ်ကျောက် နှစ်တုံး ၊ လောင်စာနဲ့ မီးမွှေးချင်တဲ့ ဆန္ဒရှိသူလည်း လိုပါတယ် ။\nမငယ်နိုင် ပြောတဲ့အထဲက အခြေခံ (၃) ခု တွေ့မိပါတယ် ။\n(၁) အိမ်ရှင်ကို ရန်ရှာတာ ၊ (၂) သမိုင်းကို လိမ်တာ ၊ (၃) ရခိုင်ပြည်ကို နှစ်ခြမ်းခွဲ လုယူဖို့ ကြိုးစားတာတွေပါ ။\nနံပါတ် (၁) ကတော့ အပေါ်က ပြောခဲ့သလိုပဲ အကြောင်းတရားတွေ အများကြီး ရှိခဲ့ပြီး အဲဒီကနေ အကျိုး ၊ အကျိုးကနေ အကြောင်းတရားတွေ ပြန်ဖြစ်ပြီး မုန့်ကြိုးလိမ် ဖြစ်နေတယ်လို့ ယူဆပါတယ် ။ အနည်းဆုံး ရာစုဝက်ဝန်းကျင်ရှိတဲ့ ဒီပြဿနာကို ၁ + ၁ =၂ လောက် လွယ်ကူတဲ့ ပုစ္ဆာတစ်ခုအဖြစ် ပြောင်းပစ်လို့ မရနိုင်ဘူးလို့ မြင်ပါတယ် ။\nနံပါတ် (၂) ကတော့ ကျနော် ချန်ထားဖို့ ကြိုးစားတဲ့ သမိုင်းကဏ္ဍပေါ့ ။\nသမိုင်းကို မဆွေးနွေးလိုပေမယ့် ပတ်သက်နေတာ တစ်ချို့ကိုတော့ ပြောလို့ရပါတယ် ။ ပထမဆုံး အနေနဲ့ သမိုင်းဟာ အလိမ်အညာကြီး ဖြစ်နေတယ်ဆိုပြီး ကိုယ့်အချင်းချင်း ပြောရတာ လွယ်ပေမယ့် ၊ အနည်းဆုံး သူတို့ကို နိုင်ငံသားအဖြစ် လက်မခံတဲ့ ဘင်္ဂလားဒေ့ရ်ှနဲ့ ဘယ်လို ပြောကြမလဲ ။ ဥုံဖွ လုပ်လို့ မရတာကြောင့် အခု မငယ်နိုင် တင်ထားတဲ့ ဒေါက်တာအေးချမ်းရဲ့ ဆွေးနွေးတင်ပြချက်နဲ့ စာအုပ်စာတန်းမျိုးတွေ လိုလာပါတယ် ။ ပြီးရင် ပညာရှင် အသိုင်းဝိုင်းမှာ သူတစ်ယောက်ထဲ စီးချင်း ထထိုးလို့ မရနိုင်ပါဘူး ၊ သူ့ဖက်က ထောက်ခံ ဆွေးနွေးတင်ပြမယ့် ပညာရှင် အထောက်အခံတွေ လိုပါသေးတယ် ။ အဲဒီကမှ ပညာရှင် အများစုက လက်ခံပြီဆိုရင် လုပ်ရကိုင်ရ လွယ်သွားလိမ့်မယ် ။\nလိမ်တယ် ဆိုတာနဲ့ ပတ်သက်လို့ နည်းနည်း ပြောချင်ပါတယ် ။ ကျနော့် လက်လှမ်းမီသလောက်တော့ ရိုဟင်ဂျာမှာလည်း ကျနော်တို့ဖက်မှာလိုပဲ အရောအနှောနဲ့ အခွင့်ရေးသမားတွေ ရှိနိုင်ပါတယ် ။ ပြောရင် ရှည်မှာမို့ အတိုချုပ်ကတော့ ကုလသမဂ္ဂ လုပ်ကိုင်ပုံအတိုင်း အတုအယောင် တစ်ချို့ထက် ၊ အစစ်အမှန်တွေကို ငဲ့တဲ့ လုပ်ပုံကိုင်ပုံကို လက်ခံပါတယ် ။\nတစ်ဆက်ထဲမှာပဲ ၊ ထွက်ပေါက် မရှိတဲ့လူတွေဟာ ကြံမိကြံရာ လုပ်နိုင်ကြတယ်ဆိုတဲ့ သဘော သဘာဝကိုလည်း နားလည်ထားပါတယ် ။ ချောင်ပိတ်ပြီး အရိုက်ခံရတဲ့ အခါမျိုးမှာ ၊ ချိနဲ့နေတဲ့ လမ်းဘေးက ခွေးတွေတောင် ပြန်ကိုက်တတ်တာ သဘာဝမို့ ၊ ပြဿနာကို အဖြေရှာရာမှာ ထွက်ပေါက်တွေ အားလုံးများ ပိတ်နေသလားဆိုတာ ကြည့်ဖို့တော့ လိုပါမယ် ။\nအခြားတစ်ဖက်မှာ ၊ လိမ်တယ်ဆိုရင်လည်း အမှန် ဖြစ်ရလေအောင် ၊ ပွင့်ပွင့်လင်းလင်းနဲ့ သံသယတွေ မရှိရလေအောင် အားလုံးက ပါဝင်ပြီး ကိုယ့်အပိုင်း ကိုယ်လုံဖို့ ကြိုးစားရပါမယ် ။ အရင် ပို့စ်တစ်ခုမှာ မွတ်ဆလင်တွေ ကရင်မဲဆိုပြီး တတိယနိုင်ငံကို ထွက်တာမျိုးတွေရှိပြီး ၊ ဒါကို ရိုးသားကြဖို့ ကျနော် တိုက်တွန်းခဲ့ဖူး ပြီးပါပြီ ။ ဒါကို ပြဿနာ ရှာတာထက် အားလုံး နေသာမယ့်လမ်းမျိုး ရှာကြံတာက ပိုကောင်းမယ်လို့ ယူဆပါတယ် ။\nမန်းကိုကို June 12, 2012 at 10:14 PM\nနံပါတ် (၃) ကတော့ ကျနော့်အနေနဲ့ ပြောရခက်ပါတယ် ။ ဘာကြောင့်လဲဆိုတော့ ကိုယ်ပိုင်အုပ်ချုပ်ရေး ပုံစံမျိုး ရိုဟင်ဂျာတွေက တောင်းဆိုတယ် ဆိုတာမျိုးကို ထင်ထင်ရှားရှား မတွေ့မိတာလည်း တစ်ကြောင်းပေါ့ ။ တစ်စု တစ်ဖွဲ့က ပြောတာမျိုး ရှိနိုင်ပေမယ့် ၊ အားလုံးကို ကိုယ်စားပြုတယ်လို့လည်း ပြောလို့ မရတာကို ထည့်တွက်ရပါမယ် ။\nကျနော့် သိခဲ့ရတဲ့ အတိုင်းအတာအရ ၊ လွန်ခဲ့တဲ့ နှစ် ၃၀ လောက်က ရေဒီယိုကနေပြီး မူဂျာဟစ်သူပုန် ၁၅၀ လောက်ပဲ ရှိတယ်လို့ နားထောင်ခဲ့ရပါတယ် ။ ခုချိန်မှာတော့ လက်နက်ကိုင်ထားသူ ၄-၅ ယောက်လောက်ရဲ့ ဓါတ်ပုံတစ်ပုံကို ထပ်ခါထပ်ခါ ဖေါ်ပြနေကြတာကလွဲရင် ၊ အထင်နဲ့ ပြောနေကြတာပဲ များတယ်လို့ ယူဆရလောက်အောင် ဘာမှ အချက်လက်တွေ ခိုင်ခိုင်မာမာ ထပ်ထွက်လာတာ မတွေ့ရပြန်ပါဘူး ။ ဒီတော့ တောင်းဆိုမှုတွေ ရှိနေရင်တောင်မှ နိုင်ငံရေး အရပဲလို့ ယူဆရမလားပဲ ။ နိုင်ငံရေး အရဆိုရင်တော့ ၊ ဒေါသထွက်နေတာထက် မျက်နှာချင်းဆိုင် စကားပြောဖို့ လိုပါတယ် ။\nအခြား ထည့်စဉ်းစားစရာတွေ အနေနဲ့က မြန်မာပြည် အပါဝင် နိုင်ငံအများစုဟာ နယ်ချဲ့လက်အောက်က လွှတ်မြောက်လာပြီး နောက်ပိုင်းမှသာ နယ်နိမိတ် အတိအကျနဲ့ အချုပ်ချာပိုင် နယ်မြေတွေအဖြစ် ပိုင်းခြား လာခဲ့တာကိုပါ ။ ဒီဖြစ်စဉ်မှာ ရိုဟင်ဂျာတွေဟာ နေရာပျောက်ရသူတွေ ဖြစ်နေရင်တော့ အိမ်နီးချင်း နှစ်နိုင်ငံလုံးရဲ့ တာဝန် မကင်းပါဘူး ။\nနောက်တစ်ခုက - အကယ်၍ ရိုဟင်ဂျာတွေဟာ အင်္ဂလိပ် လက်ထက်မှ ဝင်လာသူတွေ ဖြစ်တယ်ဆိုရင်လည်း နှစ် ၁၀၀ ဝန်းကျင် နေထိုင်လာသူတွေ အနေနဲ့ နိုင်ငံသားအဖြစ်ကို ထည့်စဉ်းစားပေးဖို့ ကိစ္စပါ ။ နောက်တစ်ပိုင်းကလည်း ဒေသခံတွေအတွက် ဖိအားနည်းပါးသွားအောင် ပြောင်းရွှေ့နေထိုင်ရေး စီမံချက်မျိုးတွေကို ပြည်မကနေ ကမကထ လုပ်ပေးဖို့ ဆိုတာမျိုးတွေ လိုကောင်း လိုလာပါမယ် ။ ဒါတွေက ကျနော် နားလည်ထား တာတွေနဲ့ယှဉ်ပြီး ထွက်လာတဲ့ အတွေးတွေပါ ။\nစာရင်းချုပ်တော့ ကြက်လည်းမောစေ ယာလည်းညက်စေ လုပ်ထားသလို ဖြစ်နေတဲ့ အဖြစ်မျိုးမှာ ၊ ကျနော့်အနေနဲ့ မျှမျှတတ ဖြစ်နိုင်သမျှဖြစ်အောင် ရပ်တည်ချင်တဲ့ စိတ်ဆန္ဒပဲ အဓိက ရှိပါတယ် ။\nမငယ်နိုင် ဖြစ်စေချင်တဲ့ - သနားတဲ့ နိုင်ငံတွေက ခေါ်ကြပါစေ ဆိုတာမျိုးက - လက်ရှိ ကမ္ဘာက သိလာတဲ့ အနေထားမှာ အနည်းနဲ့အများ ဖြစ်လာနိုင်ပါတယ် ။ ဖြစ်မလာရင်လည်း ဘင်္ဂလားဒေ့ရ်ှနဲ့ ထိထိရောက်ရောက် ဆွေးနွေး ညှိနှိုင်းဖို့ လိုနေပြီဆိုတာတော့ ထပ်ပြောစရာ မလိုလောက်အောင်ပဲလို့ ယုံကြည်တယ် ။\nyehtut June 11, 2012 at 9:28 PM\nမန်းကိုကို June 12, 2012 at 1:09 PM\nဆောင်းပါးက ကောင်းပါတယ် ၊ တစ်ခုပဲ ပြောစရာရှိတာက ဖြစ်နိုင်ရင် မွတ်ဆလင် ဝက်ဘ်ဆိုဒ် မဟုတ်ပဲ ၊ အခြားလူမျိုးနဲ့ ဘာသာတွေရဲ့ ဆိုဒ်ကဖြစ်ရင် ပိုပြီး ကောင်းမယ်လို့ ထင်ပါတယ် ။ (ရှိလည်း ရှိကြပါတယ်) ။\nမှားတယ်လို့ ပြောတာ မဟုတ်ပါဘူး ၊ အကြံပေးကြည့်တာပါ ။\nမြန်မာ ပြည်သူပြည်သား အတော်များများဟာ ခုနေမှာ အချို့က -\n- လူဟောင်း မွတ်ဆလင်တွေနဲ့ ရိုဟင်ဂျာ ခွဲခြားပြောကြပါလို့ တိုက်တွန်းတယ် ၊\n- အချို့လည်း ဘာသာ ၊ လူမျိုး ကွဲကွဲပြားပြား ပြောဆိုကြဖို့ ရေးကြတယ် ။\nဒါပေမယ့် တကယ်တန်း ခြုံငုံကြည့်လိုက်ရင်တော့ ဘယ်သူမှ ဘာမှ ကွဲကွဲပြားပြား သိကြ လုပ်နေကြတာတွေ မတွေ့နေရတာကြောင့် မြန်မာ မွတ်ဆလင်တွေ အနေနဲ့ သတိ အရမ်းရှိရမယ့် အချိန်မို့ပါ ။\nအရင်က မြန်မာ မွတ်ဆလင်ဆိုတာ ကျနော်လည်း မသိခဲ့ပါဘူး ၊ မလေးရှားမှာတုန်းက မင်္ဂလာဒုံသူနဲ့ရတဲ့ ပျဉ်းမနားသား မြန်မာ မွတ်ဆလင်တစ်ယောက်နဲ့ တစ်နှစ်လောက် အတူ အလုပ်လုပ်မှ သိလာခဲ့တာပါ ။ အတော် သဘောကောင်းပြီး ရိုးသားပါတယ် ။\nမန်းကိုကို June 12, 2012 at 12:39 PM\nကြည့်သောသူသည် မြင်ကောင်း မြင်မိတတ်ကြ၏ ။\nမြင်သောသူသည် သိကောင်း သိတတ်ကြ၏ ။\nသိသောသူသည် အမှန်ကို လုပ်ကောင်း လုပ်တတ်ကြ၏ ။\nလုပ်သော အလုပ်တို့သည် ထိရောက်မှု ရှိကောင်း ရှိတတ်ကြ၏ ။\nထိရောက်မှုရှိသော အလုပ်တိုင်း မှန်သည် ကောင်းသည် မဟုတ်ပြန် ။\nအို လူ့ငနွား ၊\nသင် မြင်သလော ၊\nသင့်အလုပ် ထိရောက်ပါ၏လော ၊\nမှန်၍ ကောင်းပါ၏လော ။\nအကျိုးမရှိ ဖြစ်တုံသလော ။\nသင်၏နှုတ်ဖြင့် လေထုကို အဆိပ်သင့်စေပြီလော ၊\nတစ်ပါးသူ၏ အသွေးဖြင့် ရေထုကို ညစ်နွမ်းစေပြီလော ၊\nတစ်ပါးသူ၏ အသားဖြင့် မြေထုကို ဖုံးလွမ်းစေပြီလော ၊\nသင်၏အတွေးဖြင့် စင်္ကြာဝဋာကို မှောင်မိုက်စေပြီလော ။\nသာ၍ ကောင်းတုံ၏ ။\nမန်းကိုကို June 12, 2012 at 10:32 PM\nYe Htut - သူတို့ကမွေးလို့ရသမျှ စွတ်မွေးတာ။ လူဦးရေ က ..အဆမတန်ကြီးထွား လာတော့ စားဖို့ မလောက်ငှ တော့ဘူး။နေဖို့မင်္လု လောက်တော့ဘူး။ ဒီတော့ ပြသနာလိုက်ရှာတယ်။ အကြမ်းဖက်တယ်။ ကမ္ဘာကြီးကို နည်းမျိုးစုံ ဒုက္ခပေးလာတယ်။ ကိုယ့်ကိုကိုယ် ပြုပြင်ဖို့ အရင်မစဉ်း စားဘူး။ ကိုယ်ကျင့်သုံးနေတဲ့ လူမှူရေး။ နိုင်ငံရေး ။ဘာသာရေး။ ဘာတွေမှားနေလည်း ။ ဒီလိုမျိူးမရှိဘူး။\n17 minutes ago • Like • 1\nYe Htut ကျနော်တို့မြန်မာတွေလောက် ကိုယ်ချင်းစာတရား ရှိတဲ့လူမျိူး ကမ္ဘာမှာ ရှားပါတယ်။ အတတ်နိုင်ဆုံး သူတို့ကို စောင့်ရှောက် ပေးခဲ့ပြီ။ ကျွေးတဲ့လက်ကိုပြန်ကိုက် တဲ့ခွေးကိုတော့ ဆက်မမွေးနိုင်ဘူး။\nဖေ့ဘွတ်ထဲက သဘောကျလို့ ကူးလာတာပါ ။\n"ကမ္ဘာကြီးကို နည်းမျိုးစုံ ဒုက္ခပေးလာတယ်။"\n"ကျနော်တို့မြန်မာတွေလောက် ကိုယ်ချင်းစာတရား ရှိတဲ့လူမျိူး ကမ္ဘာမှာ ရှားပါတယ်။"\n- ဆိုတဲ့ စကားနှစ်စုကို သိပ်သဘောကျလို့ပါ ။ ပြုံးစရာလေးတွေ ပေးပါတယ် ။\nနောက်ထပ် ဖေ့ဘွတ်ထဲက ကူးလာတာလေး တစ်ခုပါ ။ လူတိုင်း မဟုတ်ပေမယ့် ၊ ဘေးက လူတစ်ချို့ကတော့ ဒီလိုမြင်ပါတယ် ။\nOver the past few days, I have had online conversations of complete irrationality, with people I once held up in high esteem, regarding the hell that Burma finds itself in now. There isahysteria, compounded by stubbornness, personal agendas, blatant racism, religious sectarianism, ongoing-frustrations, ignorance, tit-for-tat politics, andawhole slew of other dynamics that are poisoning clear heads. I think that this isavery tragic moment for Burma, because I believe that all the progress that has been made, as well asalot of international sympathy and goodwill for the pro-Democracy movement is about to be lost.\nဒါက နောက်တစ်ခု ။ New Mandala ကပါ ။ (ဆောင်းပါးကို ဖတ်ချင်ရင် ပို့စ်အောက်နားမှာ လင့်ရှိပါတယ်) ။\nNicholas Farrelly // Jun 12, 2012 at 9:30 am\nThanks for all of these comments:\nWhat some of you voicing extreme views may not realise is that your comments onasite like New Mandala are read widely and then taken as exemplary of the rhetoric and mindsets in this conflict . For the record, there have been comments in the past few days that we can’t publish — they advocate violence or otherwise fail any standard of common decency and humanity.\nNge Naing June 14, 2012 at 4:30 AM\nကိုမန်းကိုကိုရေ ရိုဟင်ဂျာက လူမျိုးစုအခွင့်အရေး မတောင်းဆိုဘူးလုိ့ ပြောကတည်းက ကိုမန်းကိုကို သူတို့နဲ့ပတ်သက်တဲ့စာတွေ လက်ရှိသတင်းတွေကို သိပ်မဖတ်သေးဘူးလုိ့ ကျွန်မထင်တယ်။ အရင်က ဟိုမိတ်ဆွေဒီမိတ်တွေ ပြောထားတာလည်း သက်သေထူလို့မရပါဘူ့း။ ကျွန်မတော့ သမိုင်းလိမ်တဲ့လူတွေကို လယ်လိုမှ လက်မခံနိုင်သလို အခုလက်ရှိဖြစ်နေတာကိုလည်း မြန်မာအစိုးရနဲ့ ရခိုင်တွေက ရိုဟင်ဂျာတွေကို attack လုပ်တယ်ဆိုလို့ ဗြောင်လိမ်ပြီး ပြောင်းပြန်ပြောနေကြတာ ကိုမန်းကိုကို မတွေ့သေးဘူးဖြစ်မယ်။\nyehtut June 14, 2012 at 6:42 PM\nyehtut June 14, 2012 at 9:31 PM\nပြောင်းပြန်ပြောနေတာလား? အခြားရှုထောင့်က အမြင်\nမန်းကိုကို June 15, 2012 at 11:24 AM\nအရင်ဆုံး ပြောချင်တာကတော့ ၊ ကျနော်တို့ နှစ်ယောက်ကြားမှာ မတူညီတာတွေ ၊ သဘော မမျှတာတွေ ရှိတယ် ဆိုတာကိုပါ ။ ဒါကို တည်မှီပြီး မငယ်နိုင်ဖက်က မှားတယ်လို့ ပြောလို့မရသလို ၊ ကျနော်ဖက်ကလည်း မှန်တယ်လို့ ယုံကြည်တာတွေကို စွဲကိုင်ထားတာကြောင့် လက်ခံနိုင်လောက်တဲ့ အကြောင်းအရာတွေ မျက်မြင်ဒိဋ္ဌ မတွေ့မချင်း ရပ်တည်ချက်တွေကို အလွယ်တကူ ပြောင်းလဲကြမှာ မဟုတ်ပါဘူး ။\nကျနော့်ကိုပြောတဲ့ စာတွေသိပ်မဖတ်ဖြစ်ဖူးထင်တယ် လို့ပြောတာဟာ ၊ အတိုင်းတာ တစ်ခုအထိ မှန်တယ်လို့ ပြောနိုင်မယ်ထင်တယ် ။ ကျနော့်အနေနဲ့ ပင်မရေစီးကြောင်း အပြင်ဖက်က သတင်းတွေကို သိပ်မဖတ်ဖြစ်ပဲ ၊ လက်လှမ်းမှီသလောက် ခိုင်မာတဲ့ သတင်းတွေကိုဖတ်ရင်း ၊ သိလာသမျှတွေကို ကိုယ်ပိုင် အတွေ့ကြုံတွေနဲ့ ချိန်ထိုးတွေးဆတာတွေလောက်ပဲ လုပ်နေမိတယ်လို့ ပြောနိုင်ပါတယ် ။\nတစ်ခုရှိတာကတော့ ရိုဟင်ဂျာနဲ့ ပတ်သက်လို့ မငယ်နိုင်အနေနဲ့ မြန်မာပြည်တွင်းက သူတို့ရဲ့ ပင်မနိုင်ငံရေး ရေစီးကြောင်းရယ် ၊ ဘင်္ဂလားဒေ့ရ်ှဖက်က သူတို့လူတွေကို ကိုယ်စားပြုဖို့ကြိုးစားတဲ့ အဖွဲ့စည်းတွေရယ် ၊ နိုင်ငံတကာရောက်နေတဲ့ သူတို့လူတွေရယ် စတာတွေထဲက ဘယ်သူတွေပြောတာကို အတည်ယူသလဲ မပြောတတ်ပါဘူး ။ ကျနော်ကတော့ အချို့အဖွဲ့စည်းက စကားတွေဟာ သူတို့အားလုံးကို ကိုယ်စားပြုတယ်လို့ မထင်မိဘူး ။ နောက်ပြီး ပြောဆို ၊ သတင်းထုတ် ၊ သမိုင်းရေးကြရာမှာလည်း အားလုံးကို အမှန်လို့ မျက်စေ့မှိတ် လက်မခံပါဘူး ။ လောလောဆယ် မပြောတတ်ပေမယ့် ၊ သူတို့ထဲက မှားတာတွေ ရှိခဲ့ရင်တော့ ၊ တစ်မျိုးလုံးအပေါ်မှာ သက်ရောက်မှုတွေ ရေရှည် ရှိသွားမှာပါ ။ သူတို့ဘာသာ သတိရှိရမယ့်အချက်မို့ အသာ ထားလိုက်ပါ့မယ် ။\nကျနော့်အမြင်အရ လက်တွေ့ အခြေခံကျကျ ကြည့်လိုက်ရင် - ပထမဆုံး ရိုဟင်ဂျာတွေဟာ ဘင်္ဂလားဒေ့ရ်ှမှာလည်း တရားဝင် နိုင်ငံသားတွေ မဟုတ်ကြတာကိုကြည့်ရင် တစ်စုံတစ်ခုတော့ လွဲနေပြီလို့ ကောက်ချက်ချနိုင်တယ် ။ ၂၀၁၁ မှာ ဘင်္ဂလားဒေ့ရှ် ဝန်ကြီးချုပ် ရောက်လာခဲ့ရာမှာ ရိုဟင်ဂျာအရေးဟာ ထိပ်တန်းက ပါတယ်လို့ သူတို့သတင်းစာမှာ ဆိုထားတယ် ။ ဒါကို မြန်မာပြည်မှာ သတင်း တစ်စွန်းတစ်စတောင် မပေါ်ခဲ့ဘူး ။ ဒီခေတ်မှာတောင် ဒီလို ဖုံးဖိထားရင် ကိုယ်တွေဖက်က ခေတ်အဆက်ဆက် မရိုးသားခဲ့တာလား ၊ တွေးစရာ ရှိလာတယ် ။\nတစ်ခါ ရခိုင်မှာ ရှုပ်ထွေးလာတော့ ယူအန်က သူ့ဝန်ထမ်း ၃-၄၀ လောက် ရွှေ့ပြောင်းဖို့ လုပ်တယ် ။ အရင်က ယူအန်က မြန်မာပြည်မှာ ရုံးဖွင့်ထားတယ် သိပေမယ့် ရခိုင်မှာ ဒီလောက်အထိ များမယ်မှန်း ၊ တစ်ခါမှ မတွေးမိကြသူတွေ များပါတယ် ။ ဒီဝန်ထမ်းအင်အားနဲ့ လုပ်ရတဲ့အလုပ်တွေဟာ ဘယ်လောက်ထိ ကျယ်ပြန့်မလဲ တွေးဆလို့ ရပါတယ် ။ ကိုယ့်နိုင်ငံထဲမှာ ဘာတွေ ဖြစ်နေသလဲဆိုတာ ကျနော်တို့ ပွင့်ပွင့်လင်းလင်း သိခွင့် မရှိခဲ့ကြတာဟာ သံသယနဲ့ မဖြစ်သင့်တဲ့ အကျိုးဆက်တွေကို ဖိတ်ခေါ်ရုံတင်မက ၊ ကိုယ့်ဘာသာ ချိန်ကိုက်ဗုံးတစ်လုံး ထောင်ထားတာနဲ့ အတူတူပါပဲ ။\nနောက်တစ်ခုက ရခိုင်မှာ ပြည်မက လူတွေပို့ပြီး ဗမာရွာတွေ တည်နေခဲ့တာ ဖတ်ဖူးမယ် ထင်ပါတယ် ။ နိုင်ငံအနှံ့မှာ လုပ်နေတဲ့ Burmese-nisation လုပ်ငန်းစဉ်ပါ ။ ဒါပေမယ့် အစ္စလာမ် ဘာသာဝင်တွေကိုတော့ ဒီလို ဝါးမျိုလို့ မလွယ်ပါဘူး ။ အစ္စလာမ်ဘာသာဟာ ကိုးကွယ်သူအတွက် ယဉ်ကျေးမှုနဲ့ နေ့စဉ် လူနေမှုဘဝတွေကိုပါ ပုံဖေါ်တာကြောင့်ပါ ။ ဒီတော့ ဒီလိုလူတွေ အားနည်းသွားအောင် ၊ အမျိုးမာန်ကြီးတဲ့ ရခိုင်တွေကို ပိုပြီး အားနည်းသွားအောင် ၊ တစ်ချိန်ထဲမှာ ဒေါ်စု ၊ ကျင့်ဝတ်စောင့်ထိန်းရတဲ့ ပြည်ပမြန်မာမီဒီယာတွေကို သြဇာကျဖို့ရာနဲ့ အခြား နိုင်ငံရေးအမြတ်တွေ ရနိုင်ဖို့ရာ ဘယ်သူတွေဆီမှာ ဆန္ဒရှိမလဲဆိုတာ မေးခွန်းထုတ်သူတွေလည်း ရှိနေပါပြီ ။\nမန်းကိုကို June 15, 2012 at 11:26 AM\nသမိုင်းအရတော့ တလောက မှတ်ချက်တစ်ခုမှာ ဗြိတိသျှ ခေတ်ဟောင်းမှတ်တမ်းတွေမှာ ရှာကြည့်ရင် ရိုဟင်ဂျာရယ်လို့ မရှိဘူးဆိုပြီး ပြောတာတွေ့တော့ ၊ ကျိုးကြောင်းသင့်သားပဲလို့ ထင်မိပါတယ် ။ ဒါပေမယ့် မကြာခင်က ဒီကိစ္စနဲ့ ကျွမ်းဝင်သူလို့ ယူဆရသူတစ်ယောက်ရဲ့ ဗြိတိသျှတွေဟာ ရခိုင်တွေကို Magh ၊ ကျန်တဲ့ မွတ်ဆလင်တွေကို Chittagongian ဆိုပြီး မှတ်တမ်းတင်ထားခဲ့တယ်လို့ ဆိုလာပြန်တော့ ၊ ဒီကိစ္စဟာ ကွန်ပြူတာကို သုံးလေးချက် ခေါက်ရုံနဲ့ အဖြေထွက် ပြေလည်သွားမယ့် အရာမျိုးမဟုတ်ဘူးလို့ သဘောပေါက်လိုက်ပါတယ် ။ အပြင်လောကမှာ နိုင်ငံတစ်နိုင်ငံထဲ မျိုးနှစ်ဆက်လောက်ဆိုရင် နိုင်ငံသားဖြစ်သင့်ပြီလို့ အလွယ်ပြောနိုင်ပေမယ့် ၊ မူရင်းလူ ၊ နောက်ထပ် ရောက်လာ ရောနှော နေသူတွေကစလို့ ဥပဒေအရ ၊ လူမှုရေးနဲ့ အများလက်ခံနိုင်ဖို့ ညှိနှိုင်းဆုံးဖြတ် အဖြေရှာဖို့တော့ မလွယ်တာကြောင့် အရင်တစ်ခါ ပြောခဲ့သလိုပဲ ၊ ပညာရှင်တွေကို ဆွဲသွင်းပြီး နိုင်ငံရေးအရ ဖြေရှင်းဖို့ လိုမယ်လို့ ပြောခဲ့တာပါ ။\nခုနေမှာ အွန်လိုင်းမှာ စိုးရိမ်စရာကောင်းလောက်အောင် ပြောကြ ဆိုကြ ဆဲကြ ၊ နိုင်ငံရဲ့ လူအများကထားတဲ့ မုန်းတီးစိတ် လူမျိုးရေး ဘာသာရေး ခွဲခြားတတ်တဲ့ စိတ်ထားတွေကို ပွင့်ပွင့်လင်းလင်း ဖေါ်ထုတ် နေကြတာတွေကြောင့် နိုင်ငံတကာကလည်း ဒါကို အသိအမှတ်ပြု ထောက်ပြလာကြပါပြီ ။ အရှိန် မကုန်သေးသူတွေလည်း အများကြီး ရှိနေတုန်းပါ ။ မြန်မာကတော့ ကမ္ဘာမှာ မှတ်တိုင်တစ်တိုင် အောင်အောင်မြင်မြင် စိုက်ထူနိုင်ခဲ့ကြပါပြီ ။ အမိနိုင်ငံရဲ့ မျက်နှာမှာလည်း အိုးမည်းတွေ အလိမ်းလိမ်းနဲ့ပေါ့ ။\nဒါကို အဲရင်က ရဲရဲတောက်ခဲ့တဲ့ ကိုကိုကြီး(၈၈)တို့ ၊ ကိုချိုတူးဇော်တို့တောင် လန့်လာကြပါပြီ ။ ထိန်းကွပ်ဖို့လည်း ပြောလာကြပါပြီ ။ ဒါပေမယ့် သူတို့ဆီမှာ လောင်စာပဲရှိပြီး ၊ လောင်ကျွမ်းတာကို ငြိမ်းဖို့အတွက်တော့ ရေအလုံ အလောက် မရှိဘူးဆိုတာကို သတိမရှိခဲ့ကြပါဘူး ။\nလက်ရှိ အခြေနေမှာ ဘင်္ဂလားဒေ့ရ်ှကလည်း ခိုလှုံလာသူတွေကို လက်မခံပဲ ၊ ကမ္ဘာသိအောင် မီးလောင်ရာ လေပြင်းပြင်း ပင့်ပေးနေပါတယ် ။ ခက်တာက မီးလောင်နေတာ ကျနော်တို့ဖက်မှာပါ ၊ သူတို့ဖက် မဟုတ်ပါဘူး ။ အရင်ကတည်းက ထင်သာမြင်သာ ၊ ရိုးရိုးသားသား ၊ အားလုံး အကျိုးဖြစ်မယ့် နည်းလမ်းတွေ ရှာကြံဖြေရှင်းခဲ့ရမှာကို နေ့ရွှေ့ညရွှေ့ လုပ်ခဲ့တဲ့အကျိုးကို ထပ်ရွှေ့ဖို့ ကြိုးစားတာ ၊ သူ့အလိုလို ပျောက်သွားကောင်း ပျောက်သွားမယ်လို့ စိတ်ကူးယဉ်တာ ၊ ဒေါသနဲ့ တုန့်ပြန်တာတွေဟာ - ကိုယ့်ဘာသာ ဆေးမြီးတိုနဲ့ ကြိတ်ကုခဲ့တဲ့ အနာကို ၊ လူတွေသိ သွားမှ ဓါတ်ကြမ်းနဲ့ ကုပြသလို ဖြစ်နေပါတယ် ။\nဒီတော့ ချုပ်ရရင် ၊ ချင့်ချိန်ပြောတယ် ဆိုဆို ၊ သံသယထားတယ် ပြောပြော ၊ သတိရှိတယ်လို့ နာမည်ပဲတပ်တပ် ၊ ကျနော့်အနေနဲ့ကတော့ ယတိပြတ် ပြောလို့မရတာကို အလောတကြီးနဲ့ ပြတ်ပြတ်သားသား အဖြေထုတ်ဖို့ မဖြစ်နိုင်သေးဘူးလို့ ယူဆပါတယ် ။\n(ဝန်ခံရမှာကတော့ ကျနော်တို့တစ်တွေဟာ ရိုဟင်ဂျာကိုရော ၊ ဘင်္ဂလားဒေ့ရ်ှနိုင်ငံကိုပါ ဘယ်တုန်းကမှ နားမလည်ခဲ့သလို ၊ နားလည်ဖို့ မကြိုးစားခဲ့ကြဘူး ဆိုတာကိုပါ) ။\nတိုတိုတုတ်တုတ်ပြောရရင် မငယ်နိုင်ပြောတာ ကျုပ်တော့ထောက် ခံတယ်။\nမန်းကိုကို June 15, 2012 at 11:59 AM\nမငယ်နိုင်အမြင်ကို လူအတော်များများ ထောက်ခံမယ်ဆိုတာ သဘောပေါက်ပါတယ် ။\nကျနော်ကလည်း ကိုယ်ပြောတာကို လူအများ ထောက်ခံလိမ့်မယ်လို့ မမျှော်လင့်ပါဘူး ။ ကျိုးကြောင်းကျဖို့ ၊ ကိုယ့်စိတ်ကိုယ်လုံဖို့နဲ့ စံနမူနာဆိုး မဖြစ်ဖို့ကို ပိုအလေးထားပါတယ် ။\nဒါပေမယ့် ကျနော်ဟာ မဟတ္တမဂန္ဒီနဲ့ မာသာထရီဆာ လမ်းမျိုးလျှောက်မယ့်သူ မဟုတ်သလို ၊ ကောင်းနိုးရာရာတွေ ယူငင်သုံးစွဲပြီး ဆင့်ပွား မျှဝေတာကလွဲရင် အခြား ဘယ်သူ့နောက်မှလည်း မျက်စေ့မှိတ် မလိုက်နိုင်ပါဘူး ။\nAnonymous မှာလည်း ကိုယ်ပိုင် အခွင့်အရေး ရှိပါတယ် ။\nပွင့်ပွင့်လင်းလင်း ထောက်ခံ အားပေးနိုင်ရင်တော့ မငယ်နိုင်တို့လို အားပေးခံရသူအနေနဲ့ ပိုအားရှိမယ် ယူဆပါတယ် ။\nကျနော့် အနေနဲ့ကတော့ ကိုယ့်ကို မထောက်ခံသူကို သိရလို့လည်း မုန်းစရာ မရှိပါဘူး ။\nစ၀် June 14, 2012 at 4:43 PM\nMahn Koko ခင်ဗျာ နဲနဲလေး ထပ်ပြောပါရစေ\nအရင်ဆုံးပြောချင်တာကတော့ ကျနော့်ရဲ့ REPLY or COMMENT ကြောင့် အနည်းဆုံး လူတဦးရဲ့ ဒေါသမီး ကို ဆွပေးသလို ဖြစ်မှာ စိုးလို့ ကျနော် ဘယ်နေရာမှာမှ မရေးပါဘူး ဒါပေမဲ့ လက်ရှိ အခြေအနေက နဲနဲငြိမ် သယောင်ရှိတာရယ် Mahn Koko ရဲ့ Blog ကိုဖတ်ရှုလေ့ရှိသူတွေက ပိုပြီး တည်ငြိမ်တဲ့ သူတွေ များမယ်လို့ ယူဆတာမို့ REPLY ရေးရတာပါ\nMahn Koko ကို စဉ်းစားစေချင်တာက ဖြစ်ပျက်ခဲ့တဲ့ ပဋိပက္ခအတွင်းမှာ မြန်မာပြည်ပြင်ပက မြန်မာMedia တွေ နဲ့ BBC,VOA etc တို့လို Media တွေက တောက်လျောက် ရိုဟင်ဂျာလို့ မသုံးဆွဲပဲ မွတ်ဆလင် လို့ပဲသုံးဆွဲတာ အကြောင်းရှိရပါမယ် BBC ဆိုရင် ရခိုင်ပြည်နယ်မြေပုံမှာ ရိုဟင်ဂျာပုံ ထည့်လိုထည့် ရိုဟင်ဂျာ ဟာရခိုင်ပြည်နယ်မှာနေတဲ့ တိုင်းရင်းသားလို့ ရေးလိုရေး တောက်လျောက် ရိုဟင်ဂျာ ရိုဟင်ဂျာ တဖွဖွဆိုနေခဲ့ပြီး အခုမှ ဘာကြောင့် ရိုဟင်ဂျာဆိုတဲ့ အသံပြောက်သွားရတာလဲ ရိုဟင်ဂျာတွေဟာ အခုပဋိပက္ခအတွင်းမှာ\nမပါဝင်ဘူးလို့ ပြောချငိတာလား.....မွတ်ဆလင် နဲ့ ဗုဒ္ဒ ဘာသာ ရန်တိုက်တာလား\nကျနော့်အမြငိအရ အခုပဋိပက္ခဟာ ဆိုရင် အင်မတန် မိုက်မဲလှတဲ့ ရိုဟင်ဂျာ ခေါင်းဆောင် တချို့နဲ့ BBC,VOA သတင်းဌာနက သွေးထိုးပေးတဲ့သူတွေရဲ့ စည်းချက်ညီ လက်ဝါးရိုက်ကွက်လို့မြင်တယ် အခု ဘယ်သူတွေ ဘာတွေရှံးပြီး ဘာတွေမြတ်လဲ ရိုဟင်ဂျာတွေကို ဒေါ်အောင်ဆန်းစုကြည် က အပြည်ပြည်ဆိုင်ရာမှာ ပြည်နယ်သတ်မှတ်ပေးပါ့မယ်လို့ ပြောရမှာလား,မဖြစ်နိုင်ဘူး တကယ်ဖြစ်သွားတာက ရိုဟင်ဂျာတွေကို မြန်မာပြည်သူပြည်သားတချို့က(ကျနော် အပါ) အရင်ကထက် ပိုမုန်းသွားတယ်\nပိုနာကျည်းသွားတယ် ရခိုင်တွေကို အရမ်းသနားသွားတယ် အရင်ကထက် ရခိုင်တွေကို ရင်းနှီးသွားတယ် ကိုယ့်မိသားစုအရင်းတွေလို့ခံစားသွားတယ်\nပြီးတော့ ရိုဟင်ဂျာတွေ အနေနဲ့လည်း အရင်လိုပြန်မဖြစ်န်ုင်တော့ဘူး ရိုဟင်ဂျာတွေက လူနဲစု သူတို့က သူများကို မှီခိုနေရတာ နောက်ဆိုရင် ဘယ်သူတွေက သူတို့ကို အလုပ်ပေးတော့မှာလဲ ပြောရရင်အများကြီးပဲ\nအလျဉ်းသင့်တုံးပြောရရင် မငယ်နိုင်ကို Mahn Koko REPLY လုပ်တာနဲ့ပတ်သတ်ပြီးတော့ပေါ့် ကွဲပြားတဲ့ နောက်ခံအကြောင်းရင်းအချို့MahnKokoမှာရှိတယ်ဆိုတာတော့ ရေးရေးလေးလောက် မြင်လာပါတယ် "အမှန်တော့ ကျနော်တို့ဖက်မှာ ရိုဟင်ဂျာအပါဝင် မြန်မာမွတ်ဆလင်တွေနဲ့ ဗမာတွေရဲ့ အခြေလာချရာဒေသ ဖြစ်နေတာ ကြာလှပါပြီ ။ ဒါပေမယ့် နားနဲ့မနာ ဖဝါးနဲ့သာနာပါ ၊ မွတ်ဆလင်တွေကိုယ့်ဘာသာ အခြေလာချကြပေမယ့် ဗမာရွာတွေ တည်ဖို့ရာတော့ ကျနော်တို့နယ်ခံတွေက တစ်ရွာကို ၁၀-၁၅ ယောက် ခေါ်ပြီး အခိုင်းခံရပါတယ် ။ အာဏာသုံးပြီး ကျနော်တို့နယ်ခံတွေရဲ့ လုပ်အားနဲ့ အရင်းအနှီးတွေကို အတင်းပေးဆပ်စေကြပါတယ် ။ လက်တွေ့ အခြေနေကို ပြောတာပါ ။ဒီတော့ ကျနော်တို့နယ်ကို လာကြလို့ ရပါတယ် ၊ လူမျိုးဘာသာမရွေး အားလုံးကို လက်ခံပါတယ်ဆိုတာ အသိပေးချင်ပါတယ်" ရေးရေးလေးလောက် မြင်လာပါတယ်\nမန်းကိုကို June 15, 2012 at 11:48 AM\nဟုတ်ပါတယ် ၊ စဝ်ရဲ့ စာအဆုံးပိုင်းကို ပြန်ပြောရရင် -\nကျနော်ဟာ ဘာသာကြီးတွေကြားမှာ ကျင်လည်ခဲ့ရတာကြောင့် ဘာသာရေးအမြင်တွေကို အလေးထားပါတယ် ။\nလက်ဝါးကြီးအုပ် လူမျိုးစုကနေ လာတာမဟုတ်တာကြောင့် လူနည်းစုရဲ့ ရှိသင့်တဲ့ အခွင့်လမ်းတွေကို မြင်ပေးပါတယ် ။\nအောက်ခြေအဆင့် အလုပ်လုပ်ခဲ့စဉ်က အခြားအလုပ်သမား ၊ အထက်အရာရှိနဲ့ အလုပ်ပိုင်ရှင်တွေ ဘယ်လို တွေးမလဲဆိုတာ နေရာချင်းလဲ မြင်ကြည့်ခဲ့သလို ၊ ရုံးလုပ်ငန်းမှာ လုပ်ခဲ့ဖူးတာကြောင့်လည်း စီမံခန့်ခွဲရေး အမြင်နဲ့ မြင်ကြည့်တတ်ပါတယ် ။\nယဉ်ကျေးမှု ကွဲပြားတဲ့ နိုင်ငံတွေမှာ နေဖူးတာကြောင့် ဖြစ်တတ်တဲ့ သဘောသဘာဝတွေကို ထည့်တွက်ပါတယ် ။\nလူလတ်ပိုင်း ဖြစ်နေပြီမို့လည်း လူငယ်တွေကို လမ်းမှားမပြမိအောင် (သတိလွတ်တဲ့ အခါနဲ့ စိတ်မထိန်းနိုင်တဲ့ အခါမျိုးကလွဲရင်) သတိထားရပါတယ် ။\nကျနော့် အတွေးအမြင်တွေဟာ လူတွေအတွက် ပြောင်းလဲဖို့ထက် လမ်းကြောင်းညှိပေးရုံလောက်ပဲ ရနိုင်မယ်ဆိုတာ နားလည်ထားလို့လည်း အပြောအဆိုမှာ မြင်သလောက် ချိန်ဆရပါတယ် ။\nစဝ်ရဲ့ အပေါ်ပိုင်းက အမြင်တွေကိုတော့ မငယ်နိုင်ကို ပြန်ထားတဲ့စာမှာ အသင့်အတင့် ဖြေပြီး ဖြစ်ပါလိမ့်မယ် ။\nကျန်တာတွေကိုတော့ အချိန်ရ ၊ အဖြေပေါ်မှ ထပ်ရေးဖြစ်ကောင်း ထပ်ရေးဖြစ်ပါလိမ့်မယ် ။\nကိုးဒီသွေး June 16, 2012 at 1:53 AM\nကိုကိုနဲ့ ငယ်နိုင် နှစ်ယောက်အပြန်အလှန်ရေးထားတာတွေ တကယ်ကိုကောင်းပါတယ်။\nဘာပဲဖြစ်ဖြစ်မန်းကိုကိုအတွေး မန်းကိုကိုအရေးတွေက စာဖတ်အားကနေ အခြေခံလာတာမို့\nသူ့လို ဆောင်းပါးကောင်းတွေ ထွက်လာဖို့အတွက် ကျွန်တော်တို့လည်း\nမန်းကိုကို June 17, 2012 at 10:13 PM\nအားပေးတာ ကျေးဇူးတင်ပါတယ် ၊ ကျနော် ရေးထားတာဟာ မဖြစ်ညစ်ကျယ် တစ်ပိုင်တစ်နိုင်စာပါ ၊ မငယ်နိုင် ပြောသလိုပဲ မဖတ်ဖြစ်ပဲ လွတ်သွားတာတွေက အများကြီးပါ ။ ဥပမာ - တာဝန်ယူမှု မရှိတဲ့ သမ္မတရုံးမှာ လုပ်တယ်ဆိုတဲ့ 'မှူးဇော်'လို လူမျိုးရဲ့ သွေးထိုးစာတွေကို တကူးတက သွားမဖတ်မိပါဘူး ၊ လူပြောများလွန်းမှသာ အနည်းအကျဉ်း ကြည့်ဖြစ်ပါတယ် ။ သတင်းတွေဆိုလည်း သတင်းနဲ့ မတူပဲ ၊ လိုချင်တဲ့ဖက်ယိမ်းပြီး ခေါင်းစဉ် တပ်ထားတာတွေ့ရင် မဖတ်ဖြစ်တာ များပါတယ် ။\nအပေါ်က မှတ်ချက်တွေကို ဖြတ်တောက်ပြီး ပို့စ်တစ်ပုဒ် လုပ်လို့ရပေမယ့် ၊ ခုနေခါမှာ သိပ်မထင်ပေါ်တဲ့ မှတ်ချက်နေရာ လောက်မှာတင် ထားတာပဲ ကောင်းလိမ့်မယ် ယူဆလို့ ၊ ဒီမှာပဲ ရေးချလိုက်တာပါ ။\nလင်္ကာ June 17, 2012 at 10:18 AM\nမန်းကိုကို June 17, 2012 at 9:57 PM\nအပေါ်မှာ ရေးထားတဲ့ မူအတိုင်းပါပဲ ၊ လွတ်လွတ်လပ်လပ် ခွင့်မတောင်းပဲ ကူးသွားလို့ ရပါတယ် ။\nဘယ်လိုဖြစ်ဖြစ် ခွင့်တောင်းတာကိုတော့ ကျေးဇူးတင်ပါတယ် ။\nGuest June 17, 2012 at 11:52 PM\nရိုဟင်ဂျာတွေကို DNA စစ်လိုက်ရင် root ပေါ်လာပါလိမ့်မယ်။ဘယ်လူမျိုးက ဆင်းသက်လာသလဲဆိုတဲ့ ဇစ်မြစ်ကိုပေါ့။ အစိုးရကဦးစီးလုပ်ပြီး ရိုဟင်ဂျာခေါင်းဆောင်တွေကစပြီး အယောက်တထောင်လောက်ဖြစ်ဖြစ် random ကိုယ့်သဘောနဲ့ အစစ်ခံကြဖို့ကောင်းတယ်။ ဒါဆို ရိုဟင်ဂျာဇစ်မြစ်သမိုင်းတွေဘာတွေ ဓားထမ်းငြင်းစရာမလိုတော့ဘူး။\nNational Geographic က ဒီလိုသုတေသနတွေ လုပ်ပြီးပြီ။\nDream Master June 18, 2012 at 2:15 PM\nWill DNA solve everything?\nOnly political will of Burman citizens can give decisive answer to this mess.\nHowever, this is justamatter of distance reality since the majority of them are still inadelusional stage at this moment.\nမန်းကိုကို June 18, 2012 at 11:51 PM\nဒါကိုတော့ အပေါ်က Dream Master နဲ့ သဘော နည်းနည်း နီးစပ်ပါတယ် ။\nဒီလိုစစ်တာဟာ ရုပ်ပုံကားချပ်ကြီး တစ်ခုလုံးထဲက တစ်စိတ်တစ်ပိုင်း အဖြစ်လောက်ပဲ အသုံးတည့်မယ်လို့ ယူဆပါတယ် ။ ဥပမာ ရိုဟင်ဂျာတွေဟာ အာရပ်အနွယ် ဟုတ်မဟုတ် စသည်ဖြင့်ပေါ့ ။ ဒါပေမယ့် ဟိုးယခင်ကတည်းက နေလာခဲ့သူတွေ အတွက်တော့ သွေးရောမှု အနည်းအများပဲ အဖြေ ပေါ်နိုင်ပါလိမ့်မယ် ။ ဒီနယ် ဒီမြေမှာ ဘယ်လောက်ကြာကြာ နေခဲ့သလဲ ဆိုတာတော့ မဆိုင်တော့ပြန်ပါဘူး ။ ဆိုချင်တာက ဖြေရှင်းစရာက ကဏ္ဍပေါင်းစုံမှာ လိုနေပါတယ် ။\nအထူးသဖြင့် သမိုင်း ကဏ္ဍဖက်မှာဆို မြင်ရသလောက်က - လက်တွေ့ကျကျ ဖြစ်ခဲ့တာတွေကို အဓိက ဇာတ်ကောင်တွေက ပွင့်ပွင့်လင်းလင်း ချမပြ ပြောမပြကြ (မပြောဆို မဆွေးနွေးကြ) ဘူးလို့ ယူဆပါတယ် ။ လောလောဆယ်အထိ ငြင်းနေကြတဲ့ (ပညာရှင်တွေလို့ ယူဆရတဲ့) သူတွေကြားမှာ ၊ သဘော တူတာတွေထက် မတူတာတွေကိုပဲ စောင်းပေးပြီး ငြင်းခုံ နေကြတယ်လို့လည်း မြင်ပါတယ် ။\nအတိုချုပ်အနေနဲ့ ဒီကိစ္စမှာ တိုင်းရင်းသား လူမျိုးစုတစ်ခု ဟုတ်မဟုတ် ဆိုတာထက် ၊ နိုင်ငံသား ကိစ္စဖက်ကို ပိုယိမ်းနေတယ်လို့ ယူဆပါတယ် ။ တစ်ခါ ၊ မြန်မာပြည်မှာ တိုင်းရင်းသားနဲ့ နိုင်ငံသား အကြားမှာ ဘာတွေများ အခွင့်ရေးနဲ့ အနေထားတွေ ကွာခြားသလဲ ကြည့်ပြန်တော့ ကွဲကွဲပြားပြား ဘာမှ မတွေ့မိဘူး ။ ခုနေ ကျနော့်ကို ခင်ဗျားက တိုင်းရင်းသားလား ၊ နိုင်ငံသားလားလို့ မေးရင် ၊ ခင်ဗျား ထင်ချင်သလိုသာ ထင်လိုက်ဗျာလို့ ပြောရလောက်အောင်ကို ဘာမှ မကွဲပြား ၊ စိတ်ဝင်စားစရာ မကောင်းတာပါ ။\nNational Geographic ကနေ လုပ်ခဲ့တဲ့ သုတေသနတွေက ဘာတွေပါလိမ့် ။ DNA စစ်တာ ဆိုရင်တော့ ကျယ်ကျယ်ပြန့်ပြန့် လုပ်နိုင်ခဲ့မယ့်ပုံ မပေါ်ပါဘူး ။\nဘယ်လိုပဲဖြစ်ဖြစ်ပါ ၊ ဒီလိုစစ်တာတွေဟာ ခုကိစ္စရယ်လို့ မဟုတ်ပါဘူး ၊ နောင်ဆို လူမျိုးတိုင်းရဲ့ သမိုင်းတွေကို ပိုပြီး တိတိကျကျ ခြေရာခံနိုင်ဖို့အတွက် လုပ်ကြရမှာပါ ။\n(သိပ္ပံပိုင်းဆိုင်ရာ ရှာဖွေမှု တွေအတွက် အရေးပါတဲ့ လုပ်ရပ်မို့ လုပ်ကြရမယ်လို့ ဆိုလိုတာပါ ၊ ဘာနဲ့မှ ဆက်စပ်ပြောတာတော့ မဟုတ်ပါဘူး) ။\nGuest June 23, 2012 at 12:52 PM\nNational Geographic က သိပ်ကျယ်ကျယ်ပြန့်ပြန့် သုတေသနမလုပ်လိုက်နိုင်ပါဘူး။ ဒီတကမ္ဘာထဲပဲ လုပ်လိုက်နိုင်တာပါ။\nဒီလိုsite တွေကိုသွားလိုက်ရင် တွေ့နိုင်မှာပါ။\nDNA နဲ့ဇစ်မြစ်ဖော်ထုတ်နိုင်တယ် ဆိုတာကလွဲပြီး ပြသနာဖြေရှင်းနိုင်တယ်လို့ မပြောခဲ့ဘူး။\nသမိုင်း သမိုင်းနဲ့ အော်နေတဲ့သူတွေအတွက် အုတ်ကျဉ်းလည်း ရှိသေးတယ်လို့ ပြောချင်တာပါပဲ။\nလက်ရှိ မြန်မာပြည်ထဲမှာ ပေါက်ဖွားလာတဲ့ ရိုဟင်ဂျာကလေးတွေကို နိုင်ငံခြားသားသတ်မှတ်ပြီး နှင်ထုတ်လို့ကော ဘယ်နိုင်ငံက လက်ခံမလဲ။\nမန်းကိုကို June 24, 2012 at 12:46 AM\nလင့်ထည့်ပေးလာတာကို ကျေးဇူးတင်ပါတယ် ၊ အချိန်ရတဲ့အခါကျ အစအဆုံး နားထောင်ကြည့် ဖတ်ကြည့်ပါဦးမယ် ။\nပထမ ကျနော့်အနေနဲ့ လူသားသမိုင်းဖက်မှာ လေ့လာမှု အားနည်းတာ အရင်ဆုံး ဝန်ခံချင်ပါတယ် ။ National Geographic ထဲမှာ ဆိုထားသလို လူသားတွေဟာ အာဖရိကကနေ စတင်ပြန့်ပွားလာတယ် ဆိုတာဟာ ကနေ့ ကမ္ဘာမှာ အတော်များများ လက်ခံထားကြတဲ့ အဆိုပြုချက်လို့တော့ သဘောပေါက် ထားပါတယ် ။ အခြားတစ်ဖက်မှာလည်း ချားလ်ဒါဝင်ရဲ့ သီအိုရီကအစ ၊ လူသားသမိုင်းကို သီအိုရီတွေနဲ့ ကြိုးစားသက်သေပြပြီး တည်ဆောက်နေ ကြတာကိုလည်း သတိထားမိပါတယ် ။ သူတို့ရဲ့ သီအိုရီတွေ ခိုင်မာမှု ဘယ်လောက်ရှိမှန်း မသေချာပေမယ့် ၊ လက်တွေ့ကျတဲ့ အိုင်းစတိုင်းရဲ့ အနုမြူဆိုင်ရာ ညီမျှခြင်းမှာတော့ တရုတ်ပညာရှင် အချို့က မှားယွင်းမှုတဲ့ အပိုင်းကို ရှာတွေ့ခဲ့ဖူးပါတယ် ။ ဒီတော့ နောင်မှာ ထပ်တွေ့လာတဲ့ အချက်လက် တွေနဲ့ယှဉ်ပြီး လူသားသမိုင်း သီအိုရီတွေမှာလည်း အပြောင်းလဲ လေးတွေတော့ ရှိလာကြမယ် ထင်ပါတယ် ။\nတစ်လက်စထဲ သတိထားမိတာက လူသားတွေဟာ လွန်ခဲ့တဲ့ နှစ် ၆၀၀၀၀ လောက်ကတည်းက အာဖရိကကနေ သြစတြေးလျအထိ ရောက်ရှိ အခြေချခဲ့ကြတယ် ဆိုတာကို စိတ်ဝင်စားမိပါတယ် ။ စာစောင်တစ်ခုမှာ သြစတြေးလျ ဌာနေ အဘောရီးဂျင်းတွေရဲ့ DNA ကို စစ်ကြည့်တော့ အိန္ဒိယဆီကို မြစ်ဖျား ရောက်သွားတယ်လို့ ပြောပါတယ် ။ နက်နက်နဲနဲ မရေးထားလို့လားတော့ မပြောတတ်ပါ ၊ အာဖရိကအထိ မရောက်ဘူး ဖြစ်နေပါတယ် ။ ကျနော် သိထားတာတွေ နည်းနေသေးတာလည်း ဖြစ်နိုင်ပါတယ် ။\nနောက်တစ်ခု သတိထားမိတာက ဥရောပမှာ နေခဲ့ပြီး လွန်ခဲ့တဲ့ နှစ်ပေါင်း ၁၂၀၀၀ လောက်မှာ ရုတ်ချည်း ပျောက်ကွယ်သွားခဲ့တဲ့ Neanderthal လို့ခေါ်တဲ့ ရှေးဦးလူတွေ အကြောင်းပါ ။ လူသားသမိုင်း လေ့လာသူတွေရဲ့ ထင်မြင်ယူဆချက် တွေအပေါ် မူတည်ပြီး သီအိုရီ ထုတ်ကြတာတွေ ရှိပေမယ့် ၊ မျိုးရိုးဗီဇအကြောင်းတော့ ပြောဆိုသွားတာ မတွေ့မိပြန်ပါဘူး ။ ကွင်းဆက်တွေ ပြုတ်နေသလို ယူဆမိပါတယ် ။ စိတ်ထဲ ပေါ်လာတာကို ပြောပြတာပါ ၊ Guest ကို ချေပနေတာ မဟုတ်ပါဘူး ၊ လိုနေတဲ့ ကွင်းဆက်လေးတွေ ဖြည့်ပေးနိုင်ရင်တော့ ဝမ်းသာစရာပါ ။\nGuest ကို နောက်တစ်ပိုင်း ပြောစရာက - ကျနော်ဟာ ဒီမှာ ရေးလာတဲ့ မှတ်ချက်တိုလေး တွေအပေါ် မူတည်ပြီး ၊ ကိုယ့်ဖက်က တတ်နိုင်သမျှ ပြည့်စုံအောင် စာပြန်ပေးရာမှာ ၊ အကြောင်း အမျိုးမျိုးကြောင့် လွှဲချော်နေတာမျိုးတွေ ရှိနိုင်ပါတယ် ။ အထူးသဖြင့် စာတိုလေလေ အဓိပ္ပါယ် ဖေါ်ရခက်လေမို့ ၊ အခက်ခဲတွေကို နားလည်ပေး နိုင်မယ်လို့ ယုံကြည်ပါတယ် ။\nGuest ရဲ့ နောက်ဆုံး စာကြောင်းကိုတော့ အပြည့်ဝ လက်ခံပါတယ် ။\nတခါက ဘုရင်ကြီးတပါးဟာ သူတိုင်းပြည်အုပ်ချုပ်တာကို ပြည်သူတွေရဲ့ အမြင်မှာ ဘယ်လိုရှိလည်း သိချင်လို့ရုပ်ဖျက်ပြီး ကွင်းဆင်းလေ့လာတယ်။ ပြည်သူတယောက်ကိုမေးလိုက်တယ်...ဘယ်လိုလည်း အခုအုပ်ချုပ်တဲ့ဘုရင်က ကောင်းလားလို့ ....အဲဒီတော့ ပြည်သူက ဘာပြန်ဖြေလိုက်တယ် မှတ်လို့ ...``ဘယ်မအေရိုးမှမကောင်းဘူး``တဲ့...\nမန်းကိုကိုဆိုလိုချင်တာက မဟာဗမာနဲ့ ရိုဟင်ဂျာ ဘယ်သူက ပိုကောင်းလဲ```..အဖြေကတော့ အပေါ်ကအတိုင်းပါဘဲဗျာ...\nDream Master June 18, 2012 at 2:08 PM\nyou've nailed him\nbut I'm sure that the blog owner must be in trouble to answer your assertion :)\nမန်းကိုကို June 18, 2012 at 11:27 PM\nဒုက္ခပဲ ၊ ထိုင်နေရင်းငုတ်တုတ် ပျားလာတုပ်နေပြီ ။\nအတိုင်အဖေါက်ကလည်း ညီသေးသဗျာ ၊ ဘော်လီဘော အထောင်သမားနဲ့ အခုတ်သမား ကျနေတာပဲ :)\nတစ်ကယ်တန်း ကျနော့်မှာ သူတစ်ပါးကို ချိုးဖဲ့တိုက်ခိုက်ဖို့ထက် ၊ ကြုံတွေ့နေရတဲ့ အခြေနေ ကိစ္စရပ်တွေကို တတ်စွမ်းသလောက် တွေးတော အဖြေရှာပြီး ၊ အကောင်းဆုံး လမ်းတွေကို ရွေးချယ်နိုင်အောင် ချပြတာတွေပဲ ရှိပါတယ်ဗျာ ။ ဆွေးနွေး အဆိုပြုသူတွေ ပေါ်လာတဲ့ အခါမျိုးမှာတော့ ၊ ကိုယ် လက်လှမ်းမီတဲ့ အတိုင်းတာကဆိုရင် များများ ပြန်ဆွေးနွေးဖြစ်တာနဲ့ မဆွေးနွေးဖြစ်တာပဲ အဓိက ကွာသွားတာပါ ။ ဒါကို နားလည်ပေး နိုင်ကြမယ်လို့လည်း မျှော်လင့်မိပါတယ်ဗျာ ။\nAnonymous August 14, 2012 at 12:47 AM\nHere's the link. Havealook.\nမန်းကိုကို June 27, 2012 at 12:28 AM\n"Immigrants, Not Australians, Must Adapt, Says Aussie Prime Minister" ဆိုတဲ့ ခေါင်းစဉ်နဲ့ သြစတြေးလျ အမျိုးသမီး ဝန်ကြီးချုပ်က မွတ်ဆလင်တွေကို ပြတ်ပြတ်သားသား ပြောလိုက်တယ် ဆိုပြီး လူအတော်များများ ရေးကြ တင်ခဲ့ကြတာ တွေ့မိတယ် ။\nခုလေးတင် အဲဒီစာလုံးတွေနဲ့ Google ထဲ ရှာကြည့်လိုက်တော့ ဒါဟာ အတုကြီးပါတဲ့ ။\nအရင် ဝန်ကြီးချုပ်ဟောင်း ဂျွန်ဟောင်းဝပ် ၊ ကီဗင်ရပ်ဒ် လက်ထက်တွေမှာလည်း သူတို့ပါးစပ်ထဲ အတင်း တပ်ပေးခဲ့ကြတဲ့ လိမ်စင် မိန့်ခွန်းကြီးပါလို့ ပြောထားကြတာ ရှာလို့ တွေ့နိုင်ပါတယ် ။\nလိုရင်းကတော့ - လိုရာဆွဲချင်သူတွေဟာ အတိုင်းအဆမရှိ ကိုယ့်ဖက်ပါအောင် ဆွဲဖို့ ဝန်မလေးတာနဲ့ ဂူဂယ်မှာ ခလုပ် တစ်ချက်ခေါက်ရုံနဲ့ သိလာနိုင်တာကို မသိလို့သော်၎င်း ၊ အပျင်းကြီးလို့သော်၎င်း မရှာကြည့်ကြရင် အလွယ်တကူ အလိမ်ခံရနိုင်တယ် ဆိုတာကို အသိပေးချင်ပါ ။\nNge Naing July 6, 2012 at 10:56 PM\nမငယ်နိုင် မတွေ့သေးဘူးထင်တယ်ဆိုပြီး လာတင်ထားတဲ့ Link နှစ်ခုကို သွားကြည့်ဖြစ်ပါတယ်။ မီးလောင်ပြီးသေနေတဲ့ ကလေးတယောက်ပုံနဲ့ ဘုန်းကြီးတွေ ပလီပေါ်ရောက်နေတဲ့ပုံ နှစ်ပုံတွေ့ရတယ်။ တခြားဘာမှ ထွေထွေထူးထူး မတွေ့ရဘူး။ ဘုန်းကြီးတွေက လူသတ်နေတာတော့ မဖြစ်လောက်ပါဘူး။ ကလေးကိုလည်း ရခိုင်တွေမီးရှို့တယ်လို့ ဆိုလိုချင်ပုံရပါတယ်။ တကယ်မီးရှို့တဲ့သူတွေကို လူတိုင်းသိပါတယ်။ ဒီ Link ထဲမှာ ရှိပါတယ်။ ၀ါကာအူတင်း ဗြောင်လိမ်လိမ်သလို လိမ်ထားတာ မဟုတ်ပါဘူး။ တက်ယ်အဖြစ်အပျက်ပါ။ http://www.youtube.com/watch?v=VFtFRq2sVzo&feature=player_embedded\nမန်းကိုကို July 6, 2012 at 11:53 PM\nမငယ်နိုင်ပေးထားတဲ့လင့်ကို နေ့လည်လောက်က ကြည့်ဖြစ်ပါတယ် ။ အဓိကရုဏ်းတွေမှာ ဖြစ်လေ့ဖြစ်ထရှိတဲ့ ပုံမျိုးတွေပါပဲ ။ ဆုံးရှူံးမှု ရှိခဲ့သူတွေကို စာနာပါတယ် ၊ ဘယ်သူ့အပေါ်မှလည်း ဒီလိုမျိုး မဖြစ်စေချင်တာကတော့ ကျနော့်ရင်ထဲက စေတနာမှန်ပါ ။\nဖြစ်ခဲ့တာတွေက ကမ္ဘာကတောင် အတန်သင့် သိနေကြပြီမို့ အကျယ်တော့ မချဲ့တော့ပါဘူး ၊ မနက်ဖြန် မနက်တော့ ကျနော်မြင်မိတဲ့ အလွဲလေးတစ်ချို့ကို နောက်ပို့စ်ထဲမှာ နည်းနည်း ထပ်ဖြည့် ရေးထည့်ပေးပါ့မယ် ။\nမငယ်နိုင်ပြောတဲ့ လင့်နှစ်ခုက ဘယ်သူပေးထားတဲ့ လင့်တွေလဲ သိပ်မသေချာတော့ မပြောတတ်ဘူး ။ မှန်းပြောရရင် ပလီပေါ် ဘုန်းကြီးတွေ ရောက်နေတဲ့ပုံကတော့ မော်လမြိုင်ကပုံကို ပြောတာလို့ ထင်ပါတယ် ။ အဲဒါကတော့ ဖြစ်နိုင်ခြေ ရှိပါတယ် ။ ခုနှစ် မမှတ်မိတော့ပေမယ့် အတော်ကြာသွားပါပြီ ၊ ဒစ်ဂျစ်တယ် ကင်မရာတွေ မတွင်ကျယ်သေးတဲ့ ခေတ်ကတည်းကပါ ။ အဲဒါတွေကိုတော့ အဟောင်းတွေ အသစ်မဖြစ်ရအောင် မပြောပဲ ရှောင်ဖြစ်ပါတယ် ။\nNge Naing July 7, 2012 at 4:09 PM\nမောင်တောမှာ စဖြစ်တဲ့နေ့က သောင်းကျန်းနေတဲ့ပုံလေ ကိုမန်းကိုကို။ ရခိုင်မှာဖြစ်တဲ့ ဓာတ်ပုံတွေတင်တုန်းက ရှုခင်းကိုမမှတ်မိဘူးဘူးလား။ ရခိုင်ဆိုတာ ဘုရားလက်ထက်တုန်းကတောင် သာသနာထွန်းကားတဲ့နေရာ သာသနာ့နယ်မြေ၊ ဗုဒ္ဓဘာသာဝင်တွေအတွက် ဘူမိနက်သန် နယ်မြေ၊ သူများတိုင်းပြည်ထဲဝင်လာနေရင်လည်း အေးအေးဆေးဆေး နေတာမဟုတ်ဘဲ ဘုရားသနာအစစ်အမှန် ထွန်းကားခဲ့ ထွန်းကားနေဆဲ နေရာမှာ ဒုတိယ အဖဂန်နစ္စတန် ဖြစ်အောင်လုပ် လာလုပ်နေကြတာ အဲဒီပုံကိုသာ ကြည့်ပါ။ သူတို့ကပဲ အဲဒီလို သောင်းကျန်းပြီး ရခိုင်တွေနဲ့ စစ်တပ်က ရိုဟင်ဂျာတွေကို သတ်နေတယ်လို့ ၀ါကာအူတင်းဆိုတဲ့ ပုဂ္ဂိုလ်က ၀ါဒဖြန့်နေသေးတယ်။\nЖ ယုတ္တိဆိုင်ရာ အတွေးမြင်မှားများ (Logical Fallaci...\nMelbourne မြို့ ရေဋ္ဌာနဆီ လေ့လာရေးတစ်ခေါက်


2010 2011 Ultimate Software Guide for Windows Users - Page2- မြန်မာမိသားစုဖိုရမ်\nOriginally Posted by ဖက်တီး\nကျွန်တော် အရင်နေရာမှာပဲ nero 10 အတွက် Mediafire links အသစ် ထပ်ဖြည့်ပေးထားပါတယ်။\nပို့စ်နံပါတ် ၂၉ နှင့် ၃၀ က ကိုဖက်တီးနှင့် ကိုနှင်းမောင်\nကျနော် ကိုဖက်တီးအတွက် နေရာနှစ်ခုမှာ ပြန်လည် Upload တင်ပေးထားပါတယ်..\nကိုနှင်းမောင် Windows.XP.Sp3.NASA.2nd.Generation.2010 အတွက် Generation အသစ်ကိုယ်လိုချင်ရင်\nဆိုရင် အဆင်ပြေပါတယ်...ကျန်တဲ့အကိုမေးထားဒါတွေကတော့ အစ်ကိုကြီး ကျော်ဇင်သန့်လာမှဖြေပေးလိမ့်\nအောက်ပါအသင်းဝင် 8 ဦးတို့မှ kyaukphyu အား ကျေးဇူးတင်စကား ပြောကြားသွားပါသည်။\nဝင်းကျော်ဦး, သန့်ဇင်ဌေး, နှင်းမောင်, AZM, KznT, minthumon, tu tu, yawnathan\n24-07-2010, 02:42 AM\nvirtual drive format file ဆိုတာ ကျနော် နားလည်သလို ပြောလိုက်တာပါ။ virtual drive ထဲထည့်ပြီး သုံးလို့ရအောင် ကျနော် သူငယ်ချင်းတယောက်ဆီက Myanmar Encyclopedia CD ရထားပါတယ်။ ပုံစံလေးက တြိဂံစီဒီပုံလေး ဖြစ်ပြီးတော့။ VCD file လို့ပြပါတယ်။ အဲဒါလေးကို ကျနော် အလွယ် virtual drive format လို့ပြောလိုက်တာပါ။ ခွေနဲ့ မသုံးဘဲ ဆော့ဝယ်စီဒီအချို့ကို virtual drive ထဲထဲ့ သုံးချင်ပါတယ်။ အဲလိုသုံးလို့ရအောင် ဘယ်လိုရမယ်ဆိုတာကို သိချင်တာပါ။\nဟုတ်ကဲ့ပါ ကိုနှင်းမောင် - ဘာမေးချင်တယ် ဆိုတာ ကျွန်တော် သဘောပေါက်ပါပြီ။ မေးခွန်းမေးတဲ့ သူကို မေးခွန်းပြန်မေးတာကိုတော့ စိတ်မရှိပါနဲ့ဗျာ - ဝိုးတစ်ဝါးနဲ့ စိတ်ထဲထင်တာ ဖြေလိုက်ရင်ကျ ကိုနှင်းမောင် အတွက်လည်း အကျိုးမရှိ - ကျွန်တော့်အတွက်လည်း အချိန်ပေးရပြီး တန်ဖိုးမရှိလို့ပါ။ ကိုနှင်းမောင် နားလည်လွယ်အောင် ကျွန်တော် အကြမ်းဖျဉ်းပြောရရင် virtual drive format file ဆိုတာမျိုးရယ်တော့ မရှိဘူး ကိုနှင်းမောင်ရ - အဲ့တာကိုပဲ ပိုနားလည်လွယ်အောင် ပြောရရင် ကျွန်တော် အရင်ဆုံး ပြန်ပြောရမှာ Virtual CD / DVD Drive ဆိုတာတွေ အကြောင်း နဲနဲ အစပြန်ခေါ်မှ ရမယ် ထင်တယ်။ Virtual CD / DVD Drive ဆိုတာ ကျွန်တော်တို့ရဲ့ operating system မှာ တကယ် DVD / CD drives တွေတပ်ဆင်ထားတာမျိုး မဟုတ်ပဲနဲ့ ကိုယ့် OS ထဲမှာ တကယ့် DVD / CD drives တွေ တပ်ဆင်ထားသယောင် မြင်တွေ့နေရပြီး အဲ့ကနေ တစ်ဆင့်လည်း DVD / CD images ( ISO images ) တွေကို တိုက်ရိုက် Mount လုပ်ပြီး သုံးနိုင်တာမျိုးကို ခေါ်တာပါ။ ထူးခြားသွားချက်ကတော့ DVD / CD images ( ISO images ) တွေကို အသုံးချနိုင်ဖို့ ကျွန်တော်တို့ သီးသန့် အခွေရိုက်ထုတ်နေစရာ မလိုတော့ဘူး - CD / DVD ROM တွေ စက်မှာ ရှိမနေလည်း ဒီ အခွေထဲမှာ ရှိတဲ့ အကြောင်းအရာ မှန်သမျှကို ကျွန်တော်တို့ Virtual CD / DVD Drive ကနေတစ်ဆင့် ဇာတ်ကားဆို ကြည့်ရှုလို့ ရတယ် - သီချင်းတွေဆို ခံစားလို့ ရတယ် - နည်းပညာရပ်တွေဆို လေ့လာလို့ ရတယ် - Software တွေဆို တိုက်ရိုက် install လုပ်ပြီး စမ်းသပ်လို့ ရမယ် - စတာတွေ ဖြစ်ပါတယ်။ ဒါတွေကို ကိုနှင်းမောင်လည်း သိသင့်သလောက် သိပြီးသား ဖြစ်မှာပါ။\nဒါကိုပြန်ပြောရတဲ့ အကြောင်းအရင်းက Virtual drive format file ရယ်လို့ သီးခြား ကွဲထွက်မသွားဘူး ဆိုတာ သိစေချင်လို့ပါ။ များသောအားဖြင့် Virtual drive နဲ့ Mount လုပ်ပြီး သုံးဖို့ ဆိုရင် ကျွန်တော်တို့ အများဆုံး အသုံးပြုကြတာ ISO images တွေပါ။ Virtual drive ကနေ Mount လုပ်ပေးနိုင်တဲ့ တစ်ခြား Images အမျိုးအစားတွေလည်း ရှိပါသေးတယ် - ဥပမာ ပြောရရင် ISO, BIN, IMA/IMG, CIF, NRG, IMG/CCD, MDF/MDS, VCD, C2D, VDI, BWI/BWT, TAO/DAO, PDI, P01/MD1/XA, VaporCD, နဲ့ compressed Universal Image Files လို့ ခေါ်တဲ့ (UIF) format တွေပါ။ ဒါပေမယ့် ခုနောက်ပိုင်းမှာတော့ ဂိမ်းခွေတွေကစ - Windows ခွေတွေ အလယ် - Software ခွေတွေ အဆုံး ISO ကိုပဲ သုံးလာကြတာ များပါတယ်။ ဘာကြောင့်လဲ ?? ဘာလို့လဲ ဆိုတော့ ISO images က Create လုပ်ဖို့လွယ်တယ်။ ISO images လုပ်ဖို့ ထုတ်ထားတဲ့ Software တွေဆိုတာလည်း တော်တော်များများရှိပြီး ထုတ်ထားသမျှ Software တွေ အားလုံးနီးပါးကလည်း free ပေးထားကြတာများပါတယ်။ ဒါ့ကြောင့် ISO images က ခုနောက်ပိုင်းမှာ ပိုပြီးတွင်ကျယ်လာတာပါ။ ISO images ဆိုတာ ကွန်ပြူတာ စကားလုံးအရသာ စာလုံးက နည်းနည်းဆန်းနေတာပါ - သူ့ကို အလွယ်ပြောရမယ် ဆိုရင် CD / DVD ခွေတွေ အဖြစ်နဲ့ မသိမ်းချင်လို့ စက်ထဲမှာ images အနေနဲ့ အလွယ်သိမ်းထားတဲ့ သဘောပါပဲ။ စက်ထဲမှာ သိမ်းတာများဗျာ - ဒီအတိုင်း folder တစ်ခုထဲ ထည့်ပြီး Archiver တစ်ခုနဲ့ ချုံ့ပြီး သိမ်းထားလိုက်လည်း ဖြစ်တာပဲလို့တော့ အထွန့်တက်စရာ ရှိပါတယ်။ မှန်ပါတယ်။ အဲလို သိမ်းလို့လည်း ရပါတယ်။ ဒါပေမယ့် ISO images format နဲ့ ဘာလို့ ပြောင်းသိမ်းကြလဲ ဆိုတော့ files ပေါင်းများစွာကို format တစ်ခုတည်း အနေနဲ့ ပေါင်းပြီး သိမ်းထားလို့ ရတာရယ် - လိုမယ်ဆိုရင် CD/DVD အဖြစ်ပါ တစ်ခါတည်း ရိုက်ထုတ်လို့ ရတာရယ် - လိုလို့ အသုံးချချင်တယ် ဆိုရင်လည်း Virtual drive နဲ့ Mount လုပ်ပြီး တိုက်ရိုက် အသုံးပြုလို့ ရတာရယ် စတဲ့ ထူးခြားချက်လေးတွေကြောင့်ပဲ ဖြစ်ပါတယ်။\nဒါ့ကြောင့် ကိုနှင်းမောင် မေးထားတဲ့ မေးခွန်းကို ဦးတည်ချက်ထားပြီး အနှစ်ပြန်ချုပ်ရရင် Software စီဒီအချို့ကို CD/DVD မရိုက်ပဲ images ကနေတစ်ဆင့် တိုက်ရိုက် Virtual Drive ကနေ အသုံးချချင်တဲ့ အခါ ကျွန်တော်တို့ အရင်ဆုံး လုပ်ဆောင်ရမှာ ကိုယ့်ရဲ့ Files တွေ - Software တွေ စတာတွေကို Images file အနေနဲ့ တစ်ခုတည်း ဖြစ်အောင် ဖန်တီးဖို့ပါ။ ဘယ် Images အမျိုးအစားတွေ ရှိတယ်ဆိုတာတော့ ကျွန်တော် အပေါ်မှာလည်း ဖော်ပြခဲ့ပြီး ပါပြီ။ ဥပမာပေးရရင် ကျွန်တော်တို့မှာ Software တွေစုထားတာ ရှိတယ် သူတို့တွေ အားလုံးကို ပေါင်းပြီး ISO images လုပ်ကြမယ် ဆိုကြပါစို့ - ISO images အဖြစ်ဖန်တီးပေးနိုင်တဲ့ burner ပေါင်းမြောက်များစွာ ရှိပါတယ်။ တစ်ယောက်နဲ့ တစ်ယောက်က အသုံးပြုကြတဲ့ Software ချင်း မတူလို့ ကျွန်တော့် အနေနဲ့ အကုန်လိုက် ဖော်ပြမပေးနိုင်တာကိုတော့ နားလည်ပေးပါ ကိုနှင်းမောင် - ကျွန်တော်သုံးဖြစ်နေတာတော့ လတ်တလောမှာ MagicISO ပါ။ ပေါ့ပေါ့ပါးပါးနဲ့ သုံးဖို့လည်း လွယ်တာက တစ်ကြောင်း - နောက်ပြီး စစသုံးသုံးချင်မှာ နားမလည်တာတွေကို MagicISO Online Help ကနေ သရုပ်ပြပုံတွေနဲ့ အလွယ်တကူ လေ့လာနိုင်လို့ ခဏချင်းမှာ Software အသုံးပြုပုံကို ရင်းနှီးနိုင်တာကြောင့် ကျွန်တော် ခုထိ MagicISO ကို သုံးဖြစ်နေတာလည်း ပါပါတယ်။ MagicISO Software ကို ကျွန်တော် တင်ပေးထားတဲ့ 2010 2011 Ultimate Software Guide for Windows Users မှာရော ဒါမှမဟုတ် ဖိုရမ်က Burning Tools များအတွက် မာတိကာ မှာပါ ကိုနှင်းမောင် ရှာဖွေတွေ့ရှိနိုင်ပါတယ်။ နောက်ထပ် ကျွန်တော် သဘောကျတာကတော့ Ashampoo ပါ။ သူကလည်း တော်တော်လေး သုံးရလွယ်ပြီး CD/DVD နဲနဲ ရိုက်ဖူးတဲ့ အတွေ့အကြုံရှိသူဆိုရင် Ashampoo ကို တစ်ခါမှ မသုံးဖူးရင်တောင် ခဏချင်းနဲ့ အလွယ်တကူ သုံးတတ်စေပါတယ်။ MagicISO သုံးမယ်ဆိုရင်တော့ ISO images ဘယ်လိုပြုလုပ်ရမယ် - Bootable ISO image ဖြစ်အောင် ဘယ်လိုလုပ်ရမယ် ဆိုတာ အားလုံးကို MagicISO Online Help မှာပဲ လေ့လာနိုင်ပါတယ်။ ကျွန်တော့် ပြောခိုင်းလည်း အဲ့ကနေပဲ ကော်ပီကူးပြီး ပြန်ဖော်ပြရမှာမို့ Link ကိုပဲ ညွှန်ပြပေးလိုက်တာပါ။ ဒီလောက်ဆို iso file ဖြစ်အောင်၊ virtual drive နဲ့ အသုံးပြုနိုင်အောင်၊ Bootable ISO image ဖြစ်အောင် ဘာတွေလုပ်ဖို့ လိုအပ်မယ် ဆိုတာ ကိုနှင်းမောင် အကြမ်းအားဖြင့် သဘောပေါက်နိုင်လိမ့်မယ် ထင်ပါတယ်။ ရှေ့ဆက်ပြီး အသေးစိတ်လေ့လာမှုကိုတော့ ကိုယ်သုံးမယ့် burner ကို လိုက်ပြီး ပြောင်းလဲ လေ့လာမှု လုပ်သွားဖို့ အကြံပြုလိုပါတယ်။\nနောက်တခုကတော့ ၀င်းဒိုးခွေပါ။ ၂၀၁၀ ၀င်းဒိုး အိပ်စ်ပီလို့ အလွယ်ပြောပေမယ့် အပြည့်စုံကတော့ Windows.XP.Sp3.NASA.2nd.Generation.2010 ဖြစ်ပါတယ်။ အစ်ကို တင်ပေးထားတာလို့ ထင်ပါတယ်။\nWindows.XP.Sp3.NASA.2nd.Generation.2010 က ကျွန်တော် တင်ပေးထားတာ မဟုတ်ပါခင်ဗျာ - လိုက်ရှာကြည့်တာတော့ ကိုမုန်းရခက် တင်ပေးထားတဲ့ Window XP SP3 NASA II 2010 တော့ တွေ့မိပါတယ်။ ကိုကျောက်ဖြူကလည်း အပေါ်မှာ ကိုနှင်းမောင် အတွက် Windows.XP.Sp3.NASA.2nd.Generation.2010 အတွက် Generation အသစ် ကို လိုချင်ရင် တင်ပေးမယ် ပြောထားတော့ သူ့ကိုသာ အားနာနာနဲ့ အပူကပ်လိုက်ပါဗျာ Latest လေး ရတာပေါ့\nစာပြန်နောက်ကျတာတော့ ဘယ်လိုမှ စိတ်ထဲ မရှိပါနဲ့ဗျာ - ကျွန်တော်လည်း တစ်ခြား ပြဿနာလေးတွေ လိုက်ရှင်းနေရတာရယ် - အလုပ်လေးလည်း တစ်ဖက် ရှိနေလို့ပါ။\nအဆင်ပြေပါစေ ကိုနှင်းမောင် -\nLast edited by KznT; 24-07-2010 at 05:54 AM..\n$ညိုမင်းလွင်$, ဂတုံးလေး, ညီခဝေ, ဝင်းအောင်, ဇော်ရဲပိုင်, နှင်းမောင်, bonge, hellboy, Ko-Naing, kyaukphyu, minthumon, naingagsoe, sawjonnie, tu tu, wunna313, Ye Aung\nအစ်ကိုတင်ပေးမယ်ဆိုရင်လည်း အထက်ထက် အလွန်ပေါ့ဗျာ။ ကျေးဇူးတင်ပါတယ်။ စောင့်နေပါ့မယ်။\nအောက်ပါအသင်းဝင်မှ နှင်းမောင် အား ကျေးဇူးတင်စကား ပြောကြားသွားပါသည်။\nညီ ဒီနေရာကနေပဲ ကျေးဇူးတင်စကားပြောလိုက်ပါတယ်...ပိုစ်တိုင်းကို ညီ မ quote တော့ဝူးနော် ဒာကို... quote ရမယ်ဆိုရင် ဒာကို့ ပိုစ်တိုင်းပါပဲ..တကယ်ကျေးဇူးတင်ပါတယ်ဗျာ...ပိုစ်တိုင်းကိုစေတနာပါပါနဲ့ စိတ်ရှည်လက်ရှည်ကို ရှင်းပြပေးတာ...ဒာကို့လို စေတနာရှင်ကတော့ ရှားပါတယ်...ညီလည်း မြန်မာ ဖိုရမ် ၊ ဒာင်္ဂလိပ် ဖိုရမ် ၊ ကုလားဖိုရမ် တော်တော်များများ ၀င်ဖူးပါတယ်....ဒဲာဒိ နေရာတွေမှာ ဒာကို့ထက် ပိုနားလည် ၊ ပိုသိတဲ့ သူရှိရင် ရှိပါလိမ့်မယ်...ဒါပေသိ ဒာကို့လို စိတ်ရှည်လက်ရှည်နဲ့ ရှင်းပြပေးတဲ့ သူကိုတော့ ညီမတွေ့ဖူးသေးပါဘူး....\nတကယ်ကိုကျေးဇူးတင်ပါတယ်....ကို KznT တစ်ယောက် ဒာစစဒာရာရာ ဒာစဉ်ပြေပါစေနော်...ဒာကို့ မေးလ်လေးလည်း ညီဒာပ်ထားပါတယ်...accept မပေးသေးဘူးနော် ဒာကို...ဖြစ်နိုင်မယ်ဆိုရင် ဒာပြင်မှာပါ...ခင်ချင်ပါတယ် ဒာကို..\nအောက်ပါအသင်းဝင်6ဦးတို့မှ ဂတုံးလေး အား ကျေးဇူးတင်စကား ပြောကြားသွားပါသည်။\nဝင်းအောင်, bonge, KznT, minthumon, tu tu, yawnathan\noffice 2010 က install လုပ်လို့တော့ရပါတယ် ဒါပေမဲ့ activated မဖြစ်ဘူး activation require လိုပါတယ်\nOriginally Posted by orange.lay405\nတကယ်လို့ အကြောင်း အမျိုးမျိုးကြောင့် Activated မဖြစ်ဘူး ဆိုရင် ဒီနေရာက mini-KMS_Activator_v1.1_Office.2010.VL.ENG.exe နဲ့ စမ်းကြည့်ပါ။ Antivirus ကို Download ချကတည်းက Exit လုပ်ထားဖို့ ဒါမှမဟုတ် Protection ကို Disable ပေးထားဖို့ အကြံပေးပါရစေ။ Activate လုပ်ဆောင်နည်းပါ တစ်ခါတည်း ဖော်ပြပေးထားပါတယ်။\nအဆင်မပြေရင် Reply လုပ်ပေးပါ။ နောက်တစ်နည်း စဉ်းစားကြည့်ပါ့မယ်။\n25-07-2010, 05:33 PM\nOriginally Posted by ဂတုံးလေး\nတကူးတက ကျေးဇူးတင်စကားပြောသွားတာ ကျေးဇူးပါဗျာ - ကျွန်တော့် acc ကို Add ထားတဲ့ acc အားလုံး ကျွန်တော် accept ပေးထားပါတယ်။ ချက်ချင်း accept မပေးတာမျိုး ဖြစ်ရင် ကျွန်တော် မဝင်ဖြစ်သေးလို့ ပါ။ ကိုယ့်ကို ခင်လို့ မင်လို့ Add လာတဲ့ သူတစ်ယောက်ကို No ပေးရလောက်အောင် ကျွန်တော့်လက်က အားမရှိသေးပါဘူး အဲတာကိုတော့ ယုံပါ။\nရဘူး download ကိုမရတာ ဒီပြင်ဆိုဒ်ကနေ ပြန်တင်ပေးပါလားဟင် ifile က မရဘူး\nmini-KMS_Activator_v1.1_Office.2010.VL.ENG.rar (2 MB)\nနှစ်သက်ရာ link တစ်ခုတည်းကိုသာ Download လုပ်ရန် -\nဝင်းအောင်, သန့်ဇင်ဌေး, နိုးတူး, AZM, minthumon\nthere is no local KMS server found on your computer.\npress 1 to install KMS emulator as windows Service.\npress2to run KMS emulator once.\nwhich no. i choose?\n25-07-2010, 08:06 PM\nsure thing - hit exactly "2" from ur keyboard.\nAnd then step forward and press any key to exit.\nLast edited by KznT; 25-07-2010 at 08:12 PM..\nနိုးတူး, kyaukphyu, minthumon\nဟေး............. ရသွားပြီကွ။ ကိုကျော်ဇင်သန့်ကို ကျေးဇူးအများကြီး တင်ပါတယ်ရှင်။\nအောက်ပါအသင်းဝင်မှ orange.lay405 အား ကျေးဇူးတင်စကား ပြောကြားသွားပါသည်။\n14-08-2010, 07:38 PM\n9. Microsoft Office 2010 Professional Plus x64 and x86 14.0.4743.1000 Full Activated ကသုံးနေရင်းနဲ့\nအခု Activated မဖြစ်တော့ဘူးဖြစ်နေလို့ ဘာဆက်လုပ်ရမလဲ ညွန်ကြားပေးစေချင်ပါတယ်။ မသုံးလို့မဖြစ်လို့ အမြန်ညွန်ကြားပေးစေချင်ပါတယ်။\nmini-KMS_Activator_v1.1_Office.2010.VL.ENG.rar (2 MB) ကို ပို့စ်နံပါတ် ၄၀ မှာ ဖော်ပြပေးထားပါတယ်။ အဲတာကို Download ချပြီး ပို့စ်နံပါတ် ၄၁ - ၄၂ မှာ install လုပ်ဆောင်နည်း ဖော်ပြထားပါတယ် ကို Arker Min Myat\nငြိမ်းချမ်း, နိုးတူး, minthumon\nTuneUp Utilities 2010 9.0.4400.16 Software + Serial Keys\nကို KznT, အကို တင်ပေးထားတာက trial version ဖြစ်နေတယ်ထင်တယ်... ကျွန်တော် serial key ထည့်ပြီးသုံးတာ တပတ်လောက်ကြာတော့ key ထပ်တောင်းနေလို့..ရှိရင်ကူညီပေးပါအုံးဗျာ..ကျေးဇူးတင်ပါတယ်..\n20-08-2010, 01:13 AM\nကျွန်တော် မူလနေရာမှာ TuneUp Utilities 2010 v9.0.4500.29 Software + Serial Keys ခု နောက်ဆုံး ဗားရှင်း ပြောင်းတင်ပေးထားပါတယ်။ အဆင်မပြေရင် ထပ်ပြောပါ - အရင် ကောင်ထက် ခု version က ပိုမြင့်ပါတယ်။ Password က မူလအတိုင်းပါပဲ - အဆင်ပြေပါစေ ကိုနိုးတူး -\nကိုဦး, ပုထုဇဉ်, ဝင်းအောင်, နိုးတူး, kyaukphyu, minthumon\nကို KznT, prefetch data deleted ဆိုပြီး Fix Problems အောက်မှာ 1 problem had been detected ဆိုပြီး ပေါ်နေတယ်အကို.. အဲတာ အဲဒီ problem ကို ဘယ်လို လုပ်ရမလဲ ဆိုတာ ရှင်းပြပေးပါအကို... အခု အကိုပေးထားတဲ့ software ကိုပဲသုံးနေတာအကို..ကျေးဇူးပါပဲဗျာ...\nကျွန်တော် ဒီနေရာမှာ အသေးစိတ် ဖြေရှင်းပေးထားပြီးပါပြီ။ နောက် မေးခွန်းများကို တစ်နေရာတည်းမှာပဲ မေးပေးဖို့နဲ့ နှစ်နေရာခွဲပြီး မမေးဖို့ မေတ္တာရပ်ခံ လိုပါတယ်။\nနိုးတူး, arkaraung, minthumon\n21-08-2010, 12:07 AM\nကို KznT.... key maker က ဘယ်လိုသုံးရလဲ ဆိုတာ နဲနဲ ရှင်းပြပေးပါဗျာ...Installed ID တောင်းလို့ .. activation လုပ်ရင် .. ဘယ်က ID ယူရမှာလဲအကို.. ကူညီပေးပါအုံးဗျာ....\nLast edited by KznT; 21-08-2010 at 12:21 AM..\n21-08-2010, 12:45 AM\nသူ ဖော်ပြထားတဲ့ INSTALLATION METHOD!! အတိုင်း တစ်လုံး မလွဲ ကူးယူ ဖော်ပြပေးလိုက်ပါတယ်။\n*press "activate manually usingaweb browser" button in opened activation window\n*open keygen and write installation id to keygen and generate\n*write activation code and activate\nLast edited by KznT; 21-08-2010 at 04:08 AM..\nဝင်းအောင်, နိုးတူး, minthumon\nNero Multimedia Suite ကတော့ တစ်ခုတည်းနဲ့ အစုံပါတဲ့ Suite လို့ ပြောရလိမ့်မယ် ထင်ပါတယ်။ ဒီအထဲမှာ Burning ROM လည်း ပါတယ်။ တစ်ခြား ဖျော်ဖြေရေးနဲ့ ဆိုင်တဲ့ Applications အားလုံးလည်း အသင့်ထည့်ထားပြီးသား ဖြစ်ပါတယ်။ Nero ဆို Buring ROM အဖြစ်လောက်ပဲ အသုံးပြုကြတဲ့ သူတွေ အတွက်တော့ ဒီ Nero Multimedia Suite ကြီး တစ်ခုလုံးက အရမ်းကြီးလွန်းတယ်လို့ ပြောလို့ ရပါတယ်။ Applications တွေကို install လုပ်တဲ့ အချိန်မှာမိမိလိုအပ်တာကိုပဲ ရွေးတင်ကြဖို့ လိုပါတယ်။ ဒါမှမဟုတ်ဘူး Nero အစား တစ်ခြား Burner တစ်ခုခု ကို သုံးကြဖို့ အကြံပေးလိုပါတယ်။\nThis image has been resized. Click this bar to view the full image. The original image is sized 640x273.\nကို KznT ခင်ဗျာ....nero activate ဘယ်လိုလုပ်ရလဲ ဆိုတာ လေး ရှင်းပြပေးပါအုံး... အခုကျွန်တော် သူ့ထဲမှာပါတဲ့ seiral key ကိုထည့်တာ နောက်လထိပဲခံနေလို့ ပြီးတော့ demo version ဖြစ်နေတယ်အကို.. pro version မဖြစ်ဘူးဖြစ်နေတယ်..(ကျွန်တော်ကိုယ်တိုင် က ပိန်းတာလဲ ပါမှာပေါ့ အကို) အကူအညီတောင်းရတာတောင် အားနာနေပီ...ဒါပေမဲ့ ကူညီပေးပါအုံးဗျာ ...\n24-08-2010, 08:47 AM\nသူကတော့ Hard Disk Manager တွေထဲမှာ ကျွန်တော် သဘောအကျဆုံး တံဆိပ်ပါပဲ။ အသုံးပြုရလည်း လွယ်သလို အန္တရာယ်လည်း ကင်းပြီး စိတ်လည်း စိတ်ချရပါတယ်။ Paragon Hard Disk Manager ကနေ အခွေရိုက်ထုတ်ထားတဲ့ BootCD ဆိုတာ ဘယ်အချိန်သုံးသုံး တော်တော်လေးကို အဆင်ပြေတဲ့ BootCD တစ်ခုပါ။ ကိုယ်တိုင်း စက်ကို ပြင်ဆင်ချင်သူတွေ Hard Disk ကို ကိုယ်တိုင် ပုံစံတကျ Format ပြန်ချချင်သူတွေ အတွက် မရှိမဖြစ်ဆောင်ထားသင့်တဲ့ Software ကောင်းတစ်ခု ဆိုရင် ပိုမှန်ပါလိမ့်မယ်။\nကို KznT...တခု မပြီးသေးဘူး နောက်တစ်ခု မေးတယ်လို့မထင်ပါနဲ့ ...အကို ရေးထားလို့ ကျွန်တော် ubuntu သုံးမလို့ hard disk ကို partition ခွဲမလို့...အခု program install လုပ်တာ...\nအဲဒီစာသားတက်လာတယ်...ဒါကြောင့် Paragon 64 bit version ရှိရင် တင်ပေးပါလားဗျာ..ကျေးဇူးတင်ပါတယ်...\nတလက်စတည်း အပေါ်က Nero ပြဿနာလေးကို ရှင်းပြပေးပါ...\nကျွန်တော်လည်း စာမူတွေဘက် လှည့်နေလို့ဗျာ - အားလည်းနာပါတယ် - ဒီနေ့တော့ စာမူကိစ္စ အကြမ်းထည်ပြီးတာလို့ ခုမှပဲ ပြန်လှည့်နိုင်တော့တယ်။ ကိုနိုးတူးမေးထားတဲ့ Serial key ဆိုတာ ကျွန်တော် တင်ပေးလိုက်တဲ့ ဖိုင်ထဲမှာ ဒီအောက်မှာ ဖော်ပြထားသလို note pad နဲ့ပါပါလိမ့်မယ်။ အဲတာကို ထည့်ပေးရမှာပါ -\nတကယ်လို့ ထည့်ပေးကြည့်တယ် - ဘယ်လို မှ အဆင်မပြေဘူးဆိုရင် ခဏစောင့်ပါ - လောလောဆယ် သူကနောက်ထွက် version နောက်အသစ်တစ်ခု ထပ်တင်ပေးဖို့ လုပ်နေပါတယ်။\nParagon 64 bit version ရှိပါတယ် - လောလောဆယ် Upload နေပါတယ်။ သူ့ကိုလည်း ခဏလေး စောင့်ပါ - မဖြေပေးဘူး ဖြစ်မှာစိုးလို့ အရင်ဖြေပေးလိုက်တာပါ - အားလုံးတင်ပြီးသွားရင် သက်ဆိုင်ရာ နေရာ အသီးသီးမှာပဲ ထပ်ပေါင်းဖြည့်ပြီး ဖော်ပြပေးသွားပါ့မယ်။ နောက်နေ့ မတိုင်ခင်တော့ ရလောက်မှာပါ။\n( Update !! အားလုံး သက်ဆိုင်ရာ ခေါင်းစဉ်အသီးသီးအောက်တွင် ဖြည့်သွင်းဖော်ပြပြီးပါပြီ )\nLast edited by KznT; 24-08-2010 at 11:34 PM..\nချစ်သားငယ်လေး, ဇော်ရဲပိုင်, နိုးတူး, hellboy, minthumon, tu tu\nအစ်ကို ညီလေးတော့ အဆင်မပြေဘူးအစ်ကို..။ ဒီလိုလုပ်လည်း အောက်ကလိုဖြစ်နေတာ ..။\nဖြစ်နေတာက word ကို run လိုက်၇င်အောက်ကလို ဘောက်ပေါ်လာတာပါ..။\nကျနော် အဆင်ပြေသွားတဲ့ နည်းလေးနဲ့ ဝင်ပြီး ဆွေးနွေးကြည့်မယ်ဗျ ....\nကျနော်လည်း အဲ့ဒါ activate ဖြစ်ဖို့ နည်းမျိုးစုံ လုပ်ကြည့်နေတာ .....\nအရင်ဆုံး အောက်က Office 2010 Activation and Conversion Kit 1.6\nလေး ကို အရင်ဒေါင်းလိုက်ပါ ....\nပြီးတော့ D-click ပေးလိုက်ရင် အရင်ဆုံး\nActivate office 2010 and install KMS activator\nကိုနှိပ်ပြီး အရင်တုံးက ဟာ ကို remove လုပ်ခိုင်းပါလိမ့်မယ် ..... ပြီး ရင် အဲ့ဒီက product key ကိုမှတ်ထားပြီးတော့\nInsert Remove or Check Office product keys ကိုဝင်ပြီး Remove an office product keys ကိုနှိပ်လိုက်ရင် အရင်ဆုံး\nproduct keys အရင်ကထည့်တဲ့ ဟာကို remove လုပ်ဖို့ Product keys ကို ထည့်ပါ့မယ်...၅\nပြီးရင် ပြန်ထွက်ပြီး အပေါ်က Activate office 2010 and install KMS activator ကို ကလစ်ပေးပြီး သူပြောတာ လိုက်လုပ်ပေးလိုက်ရင် ရပါပီ ....\nနောက်ပြီး microsoft file တခုခု ကိုဖွင့်လိုက်ရင် သူက install ပြန်လုပ်မလားမေးရင် install ကို နှိပ်ပြီး configure ခဏလုပ်တာ စောင့်ပြီးရင် အဆင်ပြေစွာနဲ့ activate ပြန်ဖြစ်သွားပါလိမ့်မယ် ......\nကျနော်ပြောတာ ရှုပ်နေတာနဲ့ နားမလည်မှာစိုးလို့ ပုံလေးတွေနဲ့ တင်လိုက်ပါတယ် ....\nကျနော်ပြောတာ အဆင့်တွေ မှားယွင်းရင် မှားယွင်းနိုင်ပါတယ်\nဘာဖြစ်လို့ လဲ ဆိုတော့ ကိုဝင်းအောင်မေးတာ တွေ့ တာနဲ့ ကျနော် မနေ့ ကလုပ်ထားတဲ့ activate ဖြစ်ပြီးသားကို ပြန်ပြီး စမ်းပြီး ဖြေရှင်းကြည့်တာပါ ...\nActivate လုပ်တုံးက အဆင့်တွေကို အတိအကျကြီး မမှတ်မိတော့လို့ ပါ ...\nဒါပေမယ့် ဒီ activator လေးနဲ့ အဆင်ပြေသွားပါတယ် ...\nဘယ်လိုပဲ ဖြစ်ဖြစ် အမှားအယွင်းရှိရင် ပြောကြပါအုံး ...\nကိုဝင်းအောင် ရော အဲ့ဒီ activate မဖြစ်တာ သူငယ်ချင်းတွေ တော်တော်များများမှာလည်း တွေ့ နေတာနဲ့ ဆွေးနွေးကြည့်တာပါ ... အဆင်မပြေရင်လည်း ပြန်ပြောပါအုံး ဗျာ ......\nအောက်ပါအသင်းဝင် 12 ဦးတို့မှ yawnathan အား ကျေးဇူးတင်စကား ပြောကြားသွားပါသည်။\nချစ်သားငယ်လေး, မျိုးမင်းငယ်အောင်, ဝင်းအောင်, သန့်ဇင်ဌေး, ဟိန်းသူအောင်, ဇော်ရဲပိုင်, နိုးတူး, hellboy, KznT, minthumon, tu tu, zo\nOriginally Posted by yawnathan\n... အဆင်မပြေရင်လည်း ပြန်ပြောပါအုံး ဗျာ ......\nအဆင်မပြေဘူးသယ်၇င်းေ၇ ..။ အောက်ကနေ၇ာမှာတန့် နေတယ် ဘယ်လိုလဲသိဘူး\nဒီ ဝိုင်းထားသော Tag အောက်က ReArm Office 2010 Product ဆိုတာလေးကို နှိပ်လိုက်၇င်လည်း အလိုလို activate ပြန်ဖြစ်ပါတယ်...။ အခုလိုကူညီတဲ့ိကို ယောနသံ ကိုအထူးဘဲကျေးဇူးတင်ပါတယ်ခင်ဗျာ..။ မိသားစုဝင်များလည်းactivate ပြဿနာကိုအောင်မြင်စွာဖြေ၇ှင်းနိုင်ကြပါစေ\nသန့်ဇင်ဌေး, Arker Min Myat, hellboy, KznT, minthumon, zo\nစာစီစာရိုက်တစ်ခုတည်း အတွက် မဟုတ်ပဲ ဘက်စုံသုံး ရုံးသုံး ကျောင်းသုံး စီးပွားရေး လုပ်ငန်းသုံး - နယ်ပယ်စုံမှာ အသုံးချဖို့ သင့်တော်တဲ့ နောက်ထပ် မရှိမဖြစ် မသုံးမဖြစ် အသုံးပြုရမယ့် Applications ကောင်း တစ်ခုကတော့ Microsoft Office 2010 ပါ။ Microsoft Office 2010 နဲ့ ပတ်သတ်ပြီး အရင် Versions တွေနဲ့ စာရင် ဘာတွေ ကောင်းလာသလဲ ဆိုတာ ကျွန်တော် ဒီနေရာမှာ ဆွေးနွေးထားခဲ့ဖူးတာ ရှိပါတယ်။ ဒါတင်မက Microsoft Office 2010 ကိုပဲ ဒီနေရာမှာ တစ်ခါ တင်ထားပေးပြီးသား ရှိပါတယ်။ ဒါပေမယ့် အဲ့ဒီ Microsoft Office 2010 က 32bit တစ်ခုတည်း အတွက်ပါ။ ဒီ Microsoft Office 2010 ကတော့ 32bit ရော 64bit ရော အတွက်ပါ။ နောက်ပြီး ဒီ Microsoft Office 2010 Professional Plus x64 and x86 14.0.4743.1000 က အရင် ကျွန်တော် တင်ပေးဖူးတဲ့ Microsoft Office 2010 လို မဟုတ်ပါဘူး - ဒီ Microsoft Office 2010 ဟာ Full Activated လုပ်ဆောင်ပြီးသား ဖြစ်ပါတယ်။\nကို KznT... ကျွန်တော် ဒေါင်းတော့ အောက်က error မျိုးပေါ်လာတယ်အကို\n! C:\_Users\_notwo\_Documents\_Downloads\_Compressed\_2010 2011 MF Collection - MO FULL.part01.rar: Cannot create 2010 2011 MF Collection - MO FULL\_Microsoft Office 2010 Professional Plus x64 and x86 14.0.4743.1000 Full Activated\_MICROSOFT.OFFICE.2010.RTM.14.0.4734.1000_ProfessionalPlus_volume_x64_en-us.rar\n! C:\_Users\_notwo\_Documents\_Downloads\_Compressed\_2010 2011 MF Collection - MO FULL.part08.rar: Cannot create 2010 2011 MF Collection - MO FULL\_Microsoft Office 2010 Professional Plus x64 and x86 14.0.4743.1000 Full Activated\_MICROSOFT.OFFICE.2010.RTM.14.0.4734.1000_ProfessionalPlus_volume_x86_en-us.rar\nကျွန်တော် အကိုပြောသလို www.myanmarfamily.org ကို keyboard US ပြောင်းပြီး သေသေချာချာ ရိုက်ထည့်တာပါအကို...ဘာလွဲသွားလဲ မသိဘူး...ကူညီပေးပါအုံး\nFile အားလုံးကို လက်ရှိရောက်နေတဲ့ C:\_Users\_notwo\_Documents\_Downloads\_Compressed\_ အောက်ကနေပြီး C:\_ အောက်ကို ရွှေ့ပါ ဒါမှမဟုတ် တစ်ခြား Partition တစ်ခုခု ဥပမာ - F:\_ ဒါမှမဟုတ် D:\_ စသဖြင့် အောက်ကို အရင်ရွှေ့လိုက်ပါ။ လောလောဆယ် ဖြစ်နေတဲ့ Error က file name length မှာ Characters အလုံးပေါင်း ၂၆၀ ထက် ကျော်နေလို့ ပါ။ Directory ပြောင်းပြီး ပြန်လုပ်လိုက်ပါ။ အဆင်ပြေပါလိမ့်မယ်။\nLast edited by KznT; 31-08-2010 at 12:03 AM..\nသန့်ဇင်ဌေး, နိုးတူး, bonge, minthumon, yawnathan


KBZ …. ရက်စက်တယ်..လူမဆန်ပါ | Myanmar Gazette News Media Forum Network\nHome » Think Tank » KBZ …. ရက်စက်တယ်..လူမဆန်ပါ\nKBZ …. ရက်စက်တယ်..လူမဆန်ပါ\nPosted by tunlinaung on Mar 23, 2012 in Think Tank | 14 comments\nကတ္တရာတွေကျိုနေတယ်ဗျာ။ နောက်ကအဆောက်မဦက မျက်စိ၊နား၊နှာခေါင်း၊လည်ချောင်း ခွဲစိတ်ကုသဆောင်ကြီးဗျာ။\nView all posts by tunlinaung →\nKBZ ဆိုတာကြီးက အကြီးကြီးဗျ …၊\nလူပါးလဲ ဝ မယ်..၊\nဘယ်သူ့ကိုမှ ဂရုစိုက်မှာလဲ မဟုတ်ဖူး…၊\nတော်တန်ရုံ အဆင့်လောက်နဲ့ သွားပြောလဲ အလကါးပဲ…၊\nဒါကြောင့်မို့.. ခက်တယ် ခက်တယ် ပြောနေရတာပဲလေ…။\nအသူရာ ရေ KBZ ဆိုတာက ကျနော်သိတာတော့ ရန်ကုန်က ကြက်ဘဲဈေး ကိုပြောတာပါခဗျ အကြီးကြီးပဲ အရမ်းညစ်ပတ်တယ်\nZ ဆိုလို့ …. တက်ကြည့်ပါတယ်…\nအတော် မကောင်းတဲ့ Z\nဖားသက်ပြင်းလေသံနဲ့ အဝဲနက်စ်တွေလိုတာ ။ ချဉ်ထှာအေ လို့ ရေးမယ် စိတ်ကူးတုန်းရှိသေး သူပြောသွားပြီးပြီ.။\nKBZ က ကမော္ဘဇဂရုပ် ၊ ဒါကတော့လမ်းခင်းတဲ့ အဖွဲ့ ။ (ကမော္ဘဇ ရဲ့ လက်အောက်ခံ လုပ်ငန်းတစ်ခု)\nအဲ . ကျွန်တော့် အတွေးပြောရရင်တော့ သတ်ိမပြုတာ။ ငါ ဒီလိုလုပ်လိုက်ရင် သူများ တွေ အနှောက်အယှက်ဖြစ်လိမ့်မယ် ဆိုတာ မတွေးကြတဲ့ ပြစ်မှု တစ်ခု အဖြစ်သာ မြင်ပါသည်။\nကိုယ့်အလုပ်ကိုုယ်ပြီးဖို့သာ အာရုံစိုက်တတ်ကြတဲ့ အလေ့တစ်ခု ။ လူးပါးဝလိုက်မယ် ။ ဘယ်သူ့ ဂရုစိုက်ရမှာလည်း တွေးလုပ်သည်ဟုတော့ မထင်ပါ။\nဥပမာ .. ကားဘီးပေါက်ရင် အခြားကားများ သွားရခက်မယ်လို့ မတွေး လမ်းဘေး ရပ်ပြီးမှ ဘီးလဲမယ် မစဉ်စားဘဲ ပေါက်တဲ့ နေရာ ရပ် ဘီးလဲတတ်တဲ့ ကျွန်တော်တို့တွေရဲ့ အကျင့်ဆိုးတစ်ခု ။\nကိုhtoosan ရေ KBZ ဆိုတာမြန်မာပြည်မှာ နေတဲ့လူတော်တော်များများသိတယ် … မသိခြင်ထောင်ထောင်ပြီးမေးနေတာ … ကတ္တရာနံကတော့ ခိုင်ခိုင်တို့အိမ်နားမှာလည်းလမ်းခင်း နေတယ် ပြောမနေပါနဲ့တော့ … ဒါဒို့ရဲ့ပြည် ဒါဒို့ရဲ့မြေ …..\nလမ်းခင်းဘို့ ကတ္တရာ ကျိုတာ ကောင်းတာလုပ်တာဘဲ ဘယ်နားလုပ်လုပ် ကိစ္စ မရှိဘူး လို့များ လှေနံဓါးထစ် ယူဆလေသလား ကိုကမော္ဘဇ ရေ…ဆေးရုံ ရှေ့ မှာတော့မလုပ်သင့်ဘူးလေ.. ဆေးရုံ အုပ်ချုပ်သူ များကလည်း လူနာတွေထဲမှာ သူ့ဆွေတော်မျိုးတော်တွေ မပါ လို့ဘဲလား..သက်ဆိုင်ရာ မြို့အုပ်ချုပ်ရေးမှူး နဲ့ အဖွဲဝင်ဆိုတဲ့ လူကြီးများကကော မသိချင်ယောင် ဆောင်နေကြ ကိုယ်နဲ့မဆိုင် ဘာသိဘာသာ ပေါ့လေ\nသုံးသပ်ကြည့်လိုက်တော လမ်းခင်းတဲ့ ကမော္ဘဇ က ထင် ရာစိုင်း… ပြည်သူက အစိုးရအပေါ် ယုံကြည်မှု မရှိတော့ .. နည်းမှန်လမ်းမှန် ပြောပြန်ရင်လည်း တရားခံပြန်ဖြစ် နေမယ်ထင်ပြီး ကြိတ်မှိတ်ခံ….သက်ဆိုင် ရာကလည်း ပြည်သူတွေကို ကူညီရမယ့် ကိစ္စ မှတစ်ပါး ကျန်တာအလေးထားလုပ်ကြ….အော် ကတ္တရာ မီးခိုးငွေ့ က လွင့်ပျံ့ ပျောက်သွားပေမယ့်ခေတ်ရဲ့ ကြေးမုံ ပြင် အဖြစ် ဆက်လက်တည်ရှိနေဆဲ ပါ\nမသိချင်ယောင်ဆောင်နေကြ၏၊ မီဒီယာသမားလို့မရှက်မကြောက် ခံယူကြ၏၊\nအမှန်ကို မဖေါ်ထုတ်ဝံ ့သူများဖြစ်ကြ၏၊ ကိုယ်ပိုင်ခံယူချက် လုံးလုံးမရှိ၊ သာကြီး ၏ တပဲ့များလုံးလုံး\nအဲ … ခွဲစိတ်ဆောင်နားမှာ ကတ္တရာလာကြိုနေတာ ..ညှော်လိုက်မယ့်အဖြစ်ပဲ … ။\nဆေးရုံဝန်းထဲမှာ မဟုတ်ပေမယ့်လည်း …. ဆေးရုံအနေနဲ့ … ပြောသင့်တယ် … ။ ကြည့်ရတာ ဆေးရုံအုပ်နဲ့ တာဝန်ရှိသူတွေလည်း… တာဝန်ချိန်ခဏလောက်သာ အဲ့ဒီနားမှာ ရှိပြီး သတိမထားမိတာပဲဖြစ်ရမယ် … ။\nလူနာတွေအတွေအနေနဲ့ကလည်း … ဆေးရုံက တာဝန်ရှိသူကို … အကျိုးကြောင်းပြောပြသင့်တယ်လို့ ထင်တာပါပဲ … ။\nအောင်မယ်လေး။ အဲဒီ ကတ္တရာညှော်ကဘာနဲ့မှမတူတာ။ အနာလဲတော်တော်ကိုရင်းတာနော်။ မလွယ်ဘူး။\nလူဆိုတာ ဘာဖြစ်တယ်ညာဖြစ်တယ်ဆိုတဲ့ မြန်မာစကားတွေ ဒါတွေရှိလို့ပေါ်လာတာ…. မနာနဲ့…။ ဒါပေမဲ့ ကိုယ်စိုက်ထားတဲ့အပင်ကိုပဲပြန်လည်ရိတ်သိမ်းရတတ်ပါတယ်…။ သူ့လမ်းသူသွားနေတာပါ…………\nကတ္တရာဆိုတာ ဒီလို ပီပါကို ထင်းမီးနဲ့ရှို့၊ လောင်လွယ်အောင် ကတ္တရာတချို့ပါ ထည့်ရှို့ပြီး ကျိုရတာမဟုတ်ပါဘူး။\nလူနေဧရိယာမှာ ကတ္တရာဖျော်ရင် နှစ်ထပ်အော်ဗင်မှာ ကျောက်မီးသွေးနဲ့ ပီပါအောက်ကအပူပေးပြီး ဖျော်ရတာပါ။\nလူနေဧရိယာမှာ အခုပုံထဲကလိုလုပ်တာဟာ ကျင့်ဝတ်တင်မက၊ ဥပဒေနဲ့ပါမညီပါဘူး။\nသူတို့က လူနေဧရိယာလို့ မထင်လို့ဖြစ်မယ်။\nလူလူချင်း လူလိုထင်ဘို့လဲ လိုသေး…တော်ရေ့……။\nလက်ရှိမြန်မာနိုင်ငံရဲ့လမ်းခင်းတဲ့စံနစ် က ကတ္တရာလောင်းမဲ့ လမ်းနဲ့ အနီးဆုံးနေရမှာပဲ ကျိုပြီး ပုံးတွေကို လက်နဲ့ သယ်လောင်းနေရတာပါ။ အဝေးကြီးမှာသွားကျိုလို့ မလွယ်ပါဘူး။ အခုကိစ္စကလည်း အလုပ်သမားတွေရဲ့မစဉ်းစားမဆင်ခြင်မှုပဲဖြစ်ပါလိ်မ့်မယ်။ ကေဘီဇက် ဆိုတဲ့အဖွဲအစည်းကြီးနဲ့တော့မဆိုင်လောက်ပါ။ ကေဘီဇက် နဲ့ ကျနော်လဲ ဘယ်လိုမှ မပတ်သက်ပါ။


ရောက်တတ်ရာရာ အတိုအစများ ( ပါရီ ချိုင်းနားတောင်း လစ်တယ်လ်အိန္ဒိယ) | MoeMaKa Burmese News & Media\nPyay Say Nit - ဘယ်သူ့ကို သွားတိုင်ရပါ့ မလဲ\nမောင်စိန်သော် ● တပ်တည်ဆောက်ရေးအတွေ့အကြုံ၊ ပြည်သူ့တပ်မတော် လက်တွေ့တပ်တွင်းလုပ်ငန်းတချို့\nမောင်မောင်စိုး - လွမ်းရစ်ဝေသော နေ့များ ညများ ဘဝပေါင်းများစွာ -အပိုင်း ၂၆\nမောင်ရင်ငတေ - ခရီးသွားခြင်းအနုပညာ (ဇင်းမယ် အစုန်အဆန်)\nသွေး(စစ်ကိုင်း) - “ဖွံ့ဖြိုးတိုးတက်ရေးအတွက် ဒြပ်မဲ့ယဉ်ကျေးမှုတွေ မပျောက်ကွယ်သင့်ပါ”\nမုန်တိုင်းတိုက်လဲ လာတာပဲ - Ashin Osadha (Half moon Bay)\nရေးခဲ့မိသော မှတ်တမ်းများ - အပိုင်း (၉)\nမောင်အောင်မွန် ● ကျွန်တော်တွေးမိသလို ရေးပါမည် (၃၁၆)\nဒီဇိုင်းမျိုးဆွေသန်း ● ရွှေနှင့် ယိုးမှား ပန်းစကား\nရောက်တတ်ရာရာ အတိုအစများ ( ပါရီ ချိုင်းနားတောင်း လစ်တယ်လ်အိန္ဒိယ)\nမောင်ရင်ငတေ၊ ဒီဇင်ဘာ ၁၀၊ ၂၀၁၂\nနိုင်ငံတနိုင်ငံ မြို့ကြီးတမြို့မှာ မရှိလို့မရ မတွေ့လို့မရတာကတော့ China Town နဲ့ Little India ရပ်ကွက်များပါဘဲ၊ မောင်ရင်ငတေတို့ ရွှေနိုင်ငံကတော့ ဒီနိုင်ငံကြီးနှစ်ခုအကြားမှာ တည်ရှိခဲ့တော့ ဘယ်သူကမှ အထူးအဆန်းလုပ်ပြီး စာဖွဲ့နေသူမရှိပါဘူး၊ ဒန်ပေါက်တို့ ကြေးအိုးတို့ တုတ်ထိုးတို့ ဆိုတာ မြန်မာ့ရိုးရာစားစရာလို ဖြစ်နေခဲ့တာကြာပါပြီ၊ အခုဆိုရင် မာလာဟင်းဆိုတာ ဘယ်ဒေသက ထွက်ရှိတဲ့ အဓိကအစာလည်းတော့ သေချာမသိပါ၊ သို့ပေမဲ့ ရွှေလူမျိုးတွေလောကမှာ တော်တော် များများ စားလို့နေကြတာ သတိထားမိကြောင်းပါ၊\nအခုပါရီမြို့တော်ကြီးမှာလည်း ဒီရပ်ကွက်ကြီး နှစ်ခုက တော်တော်ကိုကြီးကျယ်နေပါပြီ၊ နေ့တဒူဝ စားဝတ်နေရေးအတွက် အရေးပါတဲ့ ဈေးကွက် အဆင့်တောင် ရောက်လို့နေပါပြီ၊ ရောက်လည်းရောက်မှာပေါ့၊ မြောက်များလှစွာသော ရွှေ့ပြောင်း အခြေစိုက်သူအရေအတွက်ဟာ တနေ့တခြား များပြားလာတာဘဲရှိတယ် မဟုတ်ပါလား၊ ဒီဘက် နိုင်ငံတွေမှာ စီးပွားပျက်ကပ် ဘယ်လောက်ဘဲဆိုက်ဆိုက် အခက်အခဲတွေ ဘယ်လောက်ပင် များများ ရွှေ့ပြောင်းအခြေစိုက်သူများရဲ့ မွေးရပ်ဌာနီ မူလဒေသတွေမှာလည်း ကိုသာဆိုးတို့ တတွေသာ ဆက်လက်ချုပ်ကိုင် မင်းမူနေကြမြဲဆိုတော့ကာ ရွှေ့ပြောင်းအခြေစိုက်သူများကလည်း ဆက်လက်ပြီးတော့သာ ရွှေပြည်တော်မျှော်လေတိုင်းဝေးလို့ နေကြရအုံးမှာပါဘဲခင်ဗျာ၊\nLe quartier indien ခေါ် အင်ဒီးယန်းရပ်ကွက်ကတော့ ပါရီမြို့ မြောက်ပိုင်းဘူတာရုံကြီး La gare de Paris-Nord (Gare du Nord) ဂါး ဒျူနော့ နဲ့ မေထရို လာရှပယ်လ် (Métro La Chapelle) အကြားမှာတည်ရှိပါတယ်၊ ဒီရပ်ကွက်မှာ အိန္ဒိယ ပါကစ္စတန် သီရိလင်္ကာ အစားအစာဆိုင်တွေ မျိုးစုံ ရှိနေပါတယ်၊ အဓိကကတော့ အင်ဒီးယန်းတမီလ်နဲ့ သီရိလင်္ကာ တိုက်ဂါးတမီလ်လူမျိုးတွေသာ များပြားလှတာပါ၊ ပြင်သစ်ကိုလိုနီဟောင်း Pondichéry ပွန်ဒီရှယ်ရီ နယ်ဖွားတွေလည်းရှိပါတယ်၊ တရားဝင်စာရင်းအရ အင်ဒီးယန်းပါကစ္စတန်တမီလ်လူမျိုးတွေ စုစုပေါင်း ငါးသိန်းကျော်လောက်ရှိပြီး တမီလ်လူမျိုးကတော့ ရှစ်သောင်းကနေတသိန်းလောက် ပြင်သစ်ပြည်မှာရှိပါတယ်(တရားဝင်နော်)၊\nဒီလို အိန္ဒိယစားသောက်ဆိုင်တွေမှာတော့ ထမင်းပေါ် ဟင်းပုံစားတပွဲကို အနိမ့်ဆုံး လေးငါးယူရို ကျသင့်ပါတယ်၊ တော်ရုံတန်ရုံ ရက်စတောရန့်ဆိုရင်တော့ ၁၀ ယူရိုဝန်းကျင်ခန့်ပေးရင် စားလို့ရပါပြီ၊ Le biryani ဘရိယာနီခေါ် ဆီမပါပြားမပါ အနီရောင်ဒန်ပေါက် ခြောက်ကပ်ကပ်ကလည်း ၅ ယူရိုလောက် အကုန်ခံနိုင်ရင် စားလို့ရပါတယ်၊ မောင်ရင်ငတေတို့လို မြန်မာ့နည်းမြန်မာ့ဟန် ချွေတာရေး လမ်းစဉ်ကြီးအောက်မှာ လူလားမြောက် ကြီးပြင်းလာခဲ့ရသူတွေက မြန်မာအစာသည် တို့အစာ မြန်မာအစားသည် တို့အစား ဆိုသလို တနေ့လောက် ဆီပြန်ဟင်းလေးနဲ့ ထမင်းမစားရရင် ငပိငံပြာရည်လေးမပါရင် မနေတတ်မထိုင်တတ် ဖြစ်သူတွေများသမို့ (အချို့အချို့သော ဆီဦး ထောပတ် ကြိုက်သူများလည်းရှိပါတယ်) မြန်မာဆိုင်မရှိတဲ့ ဒီလိုအရပ်ဒေသမှာ သူတို့ဖွင့်ထားတဲ့ ဒီလိုစားသောက်ဆိုင်များ ဒီလိုကုန်စုံဆိုင်များကိုဘဲ အားပေးရတာပေ့ါ၊ မောင်ရင်ငတေတို့အတွက် ပြဿနာက ဒီဆိုင်တွေက မီနူးဟင်းလျှာတွေ ဟင်းချက်ပုံ ဟင်ချက်နည်းတွေက နှစ်ပေါင်းကြာလာ သော်လည်းဘဲ မပြောင်းမလဲ တပုံစံတည်းဖြစ်နေတာပါ၊ ဘယ်တော့စားစား ဒီဟင်း ဒီပုံစံ ဒီအရသာကိုတော့ တော်တော်လေးကိုဘဲ စိတ်ပျက်မိပါတယ်၊\nမောင်ရင်ငတေတို့လူမျိုးတွေရဲ့ ဟင်းချက်တဲ့နည်းပညာတွေက ဖော်မြူလာ တိတိကျကျမရှိဘဲ တကျောင်းတဂါထာ တရွာတပုဒ်ဆန်းနည်းဆိုတော့ကာ တမြို့တည်း တဈေးတည်း တနေရာတည်း ဆိုင်ချင်းကပ်ရက်မှာ ဟင်းရဲ့ အရောင်အနံ့အရသာ မတူကွဲပြားခြားနားတာ အားလုံးသိကြပါတယ်၊\nမုန့်ဟင်းခါး ဆိုတာခြင်း တူနေပေမဲ့ မြောင်းမြမုန့်ဟင်းခါး ဟင်္သာတမုန့်ဟင်းခါး ရန်ကုန်မုန့်ဟင်းခါး ရေနံချောင်းမုန့်ဟင်းခါး ထားဝယ်မုန့်ဟင်းခါး ရွှေတောင်မုန့်ဟင်းခါး ဒေသအမျိုးမျိုး အရသာ အမျိုးမျိုးပါ၊ ဒါကြောင့် မောင်ရင်ငတေတို့လို လမ်းဘေးနားကဆိုင် ခွေးခြေခုံလေးတွေပေါ်မှာထိုင်ပြီး တဆိုင်တမျိုး ဝါးတီးဖွင့်လာခဲ့ကြတဲ့သူတွေဟာ ဒီနိုင်ငံလိုမျိုး ရောက်ရှိနေထိုင်ကြတဲ့ ကာလတွေ ကြာလာတဲ့အခါ ကိုယ်တိုင် ကြော်လှော်ချက်ပြုတ်သည်ဆိုတဲ့ ဖေ့ဘုတ်ခ်တို့ ဘလောက်ခ်တို့ကနေ တင်ပြလာကြတဲ့ ချက်နည်းပြုတ်နည်းများကို ရှာဖွေဖတ်ရှု အားကျလာပြီးတော့ အပြိုင်အဆိုင် ကိုယ်တိုင် ချက်ပြုတ်လာကြတော့ပါတယ်၊\nခုတော့ပါရီမြို့ရောက် မောင်ရင်ငတေရဲ့မိတ်ကောင်း ရွှေဘော်ဒါအပေါင်းဟာ အပတ်စဉ်လိုလိုဘဲ အပြန်အလှန် သူ့အိမ်ကိုယ့်အိမ် အကြောင်းအမျိုးမျိုးပြ ပွဲတွေလုပ်ကြလွန်းလို့ ဗမာအစာ ရှမ်းအစာ အင်းအစာ ထိုင်းအစာ ဘိတ်ထားဝယ်အစာက အစ မငတ်တော့ပါဘူး၊ မောင်ရင်ငတေတောင်မှ ကျွမ်းကျင်ရာလိမ္မာလာလို့ ပြန်တော်မူငတေ မုန့်ဟင်းခါး ဆိုပြီး ရန်ကုန်-မန္တလေး အမြန်ကွန်ကရစ်လမ်းမကြီးဘေး တနေရာလောက်မှာ ဆိုင်းထမ်းလေးနဲ့ ပြန်ပြီးအခြေချလုပ်ကိုင် စားသောက်ရင် ကောင်းမလားလို့ စဉ်းစားနေကြောင်းပါ၊ နေရာကောင်း အဆက်သွယ်ကောင်း ရှယ်ယာဝင်ချင်သူများ အကြံဥာဏ်ပေးကြစေလိုပါတယ်၊\nဒီလိုကုန်စုံဆိုင်မျိုးတွေမှာ ငှက်ပျောအူကအစ ခဝဲသီး ဒန့်ဒလွန်သီး ကွမ်းသီးကွမ်းရွက် မြင်းခွာရွက် ဟင်းခတ်အမွှေးအကြိုင်အစုံ ရနိုင်ပါတယ်၊ ခေါင်းလိမ်းဖို့အုန်းဆီလည်းရပါတယ်၊ ရွှေပြည်တော်မှာ လူသုံးလူကြိုက်များခဲ့တဲ့ Lux ဆပ်ပြာတို့ Pond ပေါင်ဒါတို့လို မိတ်အင်အိန္ဒိယ ပစ္စည်းတွေလည်း အမှတ်တရဝယ်လို့ရပါတယ်၊ ဒါ့အပြင် မိတ်အင်ဘင်္ဂလားဒေ့ရှ် စာတမ်းကပ်ထားခံရတဲ့ ရခိုင် ကမ်းရိုးတန်းပင်လယ်ရေပြင်က ဖမ်းဆီးလာတဲ့ ဒို့ဗမာငါးသလောက်တွေလည်း ရှိတတ်ပါတယ်၊ ဘယ်လိုမှဝယ်မရနိုင်တာတွေကတော့ ပုန်းရည်ကြီး၊ လက်ဘက်သုတ်စားဖို့လက်ဘက်သားရယ် ဆေးပေ့ါလိပ်ရယ်ပေ့ါ၊ မောင်ရင်ငတေရဲ့ဖေးဗရိတ် ပဲကြီးလှော် ဆိုတာကတော့ ဘယ်လူမျိုးမှ မစားဘူးလို့ထင်ပါတယ်၊ တူတာတောင် ရှာမတွေ့ဘူးပါခင်ဗျာ၊\nမောင်ရင်ငတေတို့ ရွှေပြည်တော် နိုင်ငံသားတွေဟာ တော်တော်တော့ ထူးဆန်းတဲ့လူမျိုးပါ၊ တကယ်ပါ၊ အင်ဒီးယန်းတွေ စိန တိုင်းရင်းသားတွေ မစားကြတဲ့ စားစရာတွေကိုတောင် ကြံဖန်ပြီး စားကြတာပါ၊ တကမ္ဘာလုံးမှာ လက်ဘက်ရည် သောက်သူတွေရှိပါတယ် လက်ဘက်ကိုသုတ်စားသူများ မတွေ့ဖူးပါခင်ဗျာ၊ မောင်ရင်ငတေတို့ လူမျိုးများကဲ့သို့ လက်ဘက်သုတ်စားသော လူမျိုးများရှိပါက မောင်ရင်ငတေ လက်ဘက်သုတ် သုတ်ကြွေးချင်ကြောင်းပါခင်ဗျာ၊ ဖက်ပေါ်ပုံစားရတဲ့ ချစ်တီးထမင်းဆိုင်ကိုတော့ ဒီမှာ တခါမျှမတွေ့ဖူး မစားဖူးပါဘူး၊\nအပေါ်ပုံကဆိုင်ကတော့ Tigers of Tamil Eelam တမီလ်တိုက်ဂါးဟောင်းများ ကျက်စားရာဆိုင် ဖြစ်ပါတယ်၊ ဒီဆိုင်မှာ အမြဲတမ်းဝန်ထမ်း ၃၀ ကျော်ရှိတယ်ဆိုတာကတော့ အံ့သြစရာပါ၊ ဒီလောက် လူအင်အားအသုံးပြုထားတာတောင် အမြဲလိုလိုပြည့်နေတဲ့ တိုက်ဂါးဟောင်း စားသုံးသူများကြောင့် စားသောက်ချိန်ထက် စောင့်မျှော်ရချိန်က ပိုလို့ကြာနိုင်ပါတယ်၊\nပါရီမြို့ရဲ့နာမည်ကြီး သီရိလင်္ကာတမီလ် စားသောက်ဆိုင်များမှာ မောင်ရင်ငတေတို့အကြိုက် ဘယာကြော် မတ်ပဲကြော် တိုရှည် ပလာတာ စမူဆာ အာလူးပူတီ လက်ဘက်ရည် မုန့်အချို အမျိုးစုံ ရနိုင်ပါတယ်၊ Le tamoul (Tamil) တမီလ်လူမျိုးတွေဟာ ၁၉၈၀ နောက်ပိုင်းကာလလောက်ကတည်းက သူတို့ရဲ့မွေးရပ်မြေ Jaffna ဂျက်ဖနာဒေသကိုစွန့်ခွာပြီး ဒီဘက်အနောက်နိုင်ငံတွေကို မိသားစုလိုက် အလုံးအရင်းနဲ့ ပြောင်းရွှေ့ရောက်ရှိလာကြတာဖြစ်လို့ အခုအခါမှာတော့ အခြေတကျအတည်တကျ ဖြစ်နေကြပါပြီ၊ မောင်ရင်ငတေမိတ်ဆွေ ဂျက်ဖနာဇာတိဖွား တမီလ်လူမျိုးတယောက်နဲ့ ၂၀၀၉ ခုနှစ်ကုန်ခါနီးမှာ တွေ့ကြတုန်းကပြောသွားတဲ့စကားတခွန်းကို ခုထိမှတ်မိနေဆဲပါ၊\nသူပြောသွားတာက ငါတို့ကတော့ မွေးရပ်မြေဆိုတာ မရှိတော့ပါဘူးကွာတဲ့ မင်းတို့ကတော့ တချိန်ကျရင် ပြန်လို့ရအုံးမှာပါတဲ့ခင်ဗျာ၊ ခုထိတော့ သူတို့လည်းပြန်လို့မရသလို မောင်ရင်ငတေလည်း ပြန်ချိန်မတန်လို့ မပြန်နိုင်သေးပါဘူး၊ သတိပြုမိတာက အာရှနွယ်ဖွားအများစုဟာ အာရပ်နွယ်ဖွားတွေ အာဖရိကန်နွယ်ဖွားတွေထက် ဘာအလုပ်ကိုမဆို အောက်ခြေသိမ်း လုပ်နိုင်ကြတာပါဘဲ၊ လခစားအလုပ်ထက် လမ်းဘေးဈေးထိုင် ရောင်းပြီး ကြီးပွားတိုးတက်အောင်လုပ်နိုင်ကြတာပါ၊ မောင်ရင်ငတေလိုကောင်မျိုးတွေက လွဲရင်ပေ့ါ၊\nပါရီမြို့ပေါ်မှာ Le quartier chinois တရုတ်တန်းဆိုပြီး ခေါ်လို့ရနိုင်တဲ့ ရပ်ကွက်ကတော့ နှစ်ခု ရှိပါတယ်၊ မြို့လည်ခေါင်နား Belleville ဘဲလ်ဗီးလ်ရပ်ကွက်မှာ တခုရှိပြီး မြို့တောင်ဘက်က ၁၃ ရပ်ကွက်မှာ တခုရှိပါတယ်၊ တရုတ်တန်း တရုတ်စားသောက်ဆိုင် မရှိတဲ့နေရာ မရှိတဲ့မြို့ရယ်လို့ ကမ္ဘာပေါ်မှာ မရှိတော့ပါဘူး၊ ဥရောပရဲ့ ရောက်လေရာအရပ်မှာ မြို့သေးသေးလေးတွေမှာတောင် ချိုင်းနီးစ်ရက်စတောရန့်ဆိုတဲ့ ဆိုင်းဘုတ်တွေကတော့တွေ့ရမှာပါ၊ ပါရီလို လူဦးရေထူထပ်တဲ့အပြင် ကမ္ဘာလှည့်တိုးလ်ရစ်တွေ လာကြလွန်းတဲ့မြို့မှာ တရုတ်စားတော်ဆက်တွေက လက်ညိုးထိုးမလွဲလို့ ရှိနေတာ မဆန်းပါဘူး၊ များပြားလှသော ဖောက်သည်အာရှတိုက်သားတွေရဲ့ အားပေးမှုကြောင့် ပါရီမြို့က တရုတ်တန်းကတော့ တော်တော်ကြီးထွားလာတယ်လို့ ပြောကြပါတယ်၊\nမောင်ရင်ငတေ မရောက်ဖူးတဲ့ အမေရိကားက တရုတ်တန်းတွေကတော့ ဘယ်လောက် ကြီးကျယ်သလဲ မသိပေမဲ့ ဥရောပတခွင်က တရုပ်တန်းတွေထဲမှာတော့ ပါရီတရုတ်တန်းက အကြီးမားဆုံးပါဘဲ၊ အင်္ဂလိပ်စာ မတောက်တခေါက်နဲ့ ဘာအလုပ်မှ မရနိုင်ပေမဲ့ တရုတ်လို ရှဲရှဲညီတတ်ရင်တော့ ဆိုင်နောက်ဖေးမှာ အောက်ဈေးနဲ့ ပန်ကန်ဆေးလို့ ရနိုင်ပါတယ်၊ ဟောင်ကောင်စတိုင်လ် တိုက်ခန်းအမြင့်ကြီးတွေမှာ ကျောတနေရာစာ ကုတင်တလုံး ယူရိုတရာနဲ့ အိမ်ငှားနေလို့ ရနိုင်ပါတယ်၊ အပေါင်းသင်းကောင်းရင် လမ်းဘေးပလက်ဖောင်းမှာ ဈေးရောင်းစားပြီး ဆိုင်ပိုင်ရှင် သူဌေးဖြစ်ခွင့်လိုင်စင် ရနိုင်ပါတယ်၊ မောင်ရင်ငတေလိုကောင်မျိုးနဲ့ ပေါင်းရင်တော့ အဲလိုမျိုး အခွင့်ရေးတွေ ရဖို့မလွယ်ပါဘူး၊\nပင်လယ်ရပ်ခြားတရုတ်လူမျိုးများ တရားဝင်စာရင်းအရတော့ ပြင်သစ်ပြည်မှာ ၇ သိန်းကျော်စာရင်း ပေါက်ပါတယ်၊ ထိုင်းမှာ ၁၀သန်း အမေရိကမှာ ၄ သန်းနီးပါး မြန်မာပြည်မှာ ၂ သန်းနီးပါးရှိတယ်လို့ မောင်ရင်ငတေ ဖတ်ဖူးပါတယ်၊ တကယ့်တကယ်မှာတော့ ဘယ်လောက်တောင်များ ရှိနေပြီလည်း လို့ကတော့ ဘုရားမှတပါး ဘယ်သူမှသိနိုင်မှာ မဟုတ်ပါဘူး၊ တယောက်ချင်း လိုက်ပြီးရေကြည့်လို့မှ မရနိုင်တာနော်၊\nတရုတ်ဆိုပေမဲ့လည်း မောင်ရင်ငတေတို့ရဲ့ဆွေမျိုးပေါက်ဖော် ပြည်မကြီးကတရုတ် လူမျိုးတွေထက် အာဆီယံနိုင်ငံ ပြင်သစ်ကိုလိုနီဟောင်း တိုင်းပြည်များဖြစ်ကြတဲ့ လာအို ဗီယက်နမ် ကမ္ဘောဒီယားခမာလူမျိုး တရုတ်နွယ်ဖွားတွေသာ များပြားတာပါ၊ ပြည်မကြီးကတရုတ်တွေက သိပ် မကြာခင်ကာလတွေကမှ ရောက်ရှိလာတဲ့ စာရွက်မရှိသူတွေသာများပါတယ်၊\nအပြောများကြတာက တရုတ်သွေးပါသူ လူငယ်လူရွယ်တွေထဲက တရားဝင်သေတဲ့သူ အရမ်းအရမ်းကို နည်းပါတယ်တဲ့ မရှိကြပါဘူးတဲ့၊ သေတဲ့သူကိုင်ဆောင်ထားတဲ့ စာရွက်စာတမ်းကို နောက်တယောက်က လွှဲပြောင်း ကိုင်ဆောင်ကြစမြဲပါဘဲတဲ့ ကြားဖူးတာပြောပြတာပါ၊ ဟုတ်မဟုတ်ကတော့ ကိုယ့်စားရိတ်ကိုယ်စား မစုံစမ်းဖူးဘူးပါဘူး၊ ကိုယ်ပြောချင်ရာတွေဘဲပြောနေလို့ ဂိုဏ်းစတားတွေရဲ့ ဘေးရန်ကလည်း ကြောက်ရပါသေးတယ်၊\nဒီဘက်ခေတ်မှ ဥရောပတိုက်ကို ရောက်ရှိလာကြတဲ့သူတွေ အများစုဟာ ဒုက္ခသည်အမည်စာရင်းပေါက်တဲ့ နိုင်ငံမျိုးတွေဆီက ရောက်ရှိလာသူများသာ နေထိုင်ခွင့်စာရွက် ရရှိဖို့ပိုလွယ်တာပါ၊ ဒါကြောင့်မောင်ရင်ငတေတို့လည်း နေထိုင်လုပ်ကိုင်ခွင့်ကို လွယ်လွယ်ကူကူနဲ့ ရခဲ့တာပေါ့နော်၊ ဒုက္ခသည်အမည် စာရင်းပေါက်အောင် ကြိုးစားအားထုတ်ခဲ့သူများကို ကြံဖန်ပြီး ကျေးဇူးတင်ရမှာပါ၊\nတရုတ်လူမျိုးတွေဟာ ဘယ်နိုင်ငံ ဘယ်ဒေသရောက်ရောက် ဘယ်လိုအကြောင်းမျိုးနဲ့ ရောက်လာ ရောက်လာ ငွေတပြားမှပါမလာလည်း ဒီနေ့ရောက်နောက်နေ့ ပလက်ဖောင်းပေါ်မှာ ဈေးထိုင် ရောင်းပါတော့တယ်၊ ဈေးရောင်းမယ် ရလာတဲ့ငွေလေးတွေကိုရေတွက်မယ်၊ နှစ်အနည်းငယ်အကြာ မှာတော့ သူဌေးပေါက်စလေးတွေ ဖြစ်လာတော့တာပါဘဲ၊ အဲဒါကိုယ်တွေ့ပါ၊ လမ်းဘေးဆိုင် ဆိုင်သေးဆိုင်မွှား တဦးချင်းပိုင် အုပ်စုဖွဲ့ဆိုင်များလည်း မှိုလိုပေါက်နေတာပါ၊ အလုပ်လုပ်နိုင်ကြတာ အားရစရာပါ၊\nမြန်မာလူမျိုးပိုင် မြန်မာနာမည်နဲ့ဆိုင်ကတော့ ဒီလောက်ကြီးကျယ်ခမ်းနားတဲ့ ပါရီမြို့တော်ကြီးမှာ တဆိုင်ဆိုတဆိုင်မှ အခုကာလမှာ မရှိပါဘူးခင်ဗျာ၊ မောင်ရင်ငတေတို့ ခေတ်မတိုင်မှီ လွန်ခဲ့တဲ့ ဆယ်စုနှစ်နှစ်စုကျော်ကျော် ကာလကတော့ မြန်မာစားသောက်ဆိုင် မြန်မာနာမည်နဲ့ ရှိခဲ့ဖူးတယ်လို့ ရှေးလူကြီးသူမများပြောတာကို မှတ်သားဘွယ်ရာ ကြားဖူးပါတယ်၊ ၂၀၀၀ ပြည့်လွန်ကာလမှာတော့ မျက်စေ့လည်လမ်းမှားပြီး ရောက်ရှိအခြေချ နေထိုင်လာခဲ့တဲ့ ရွှေပြည်တော်သား လူငယ်တချို့ရဲ့ ဆိုင်လေးများကတော့ တဆိုင်စ နှစ်ဆိုင်စရှိလာပါပြီ၊ ဒါပေမဲ့ Le restaurant de Birmanie ဆိုတဲ့ ဆိုင်းဘုတ် မဟုတ်သေးတဲ့ မတင်သေးတဲ့ မဟာဆူရှီ ဆိုင်ကလေးများအဖြစ်ပေ့ါ ခင်ဗျာ၊ မကြာခင်ကာလမှာတော့ ရွှေအမည်နဲ့ ရွှေအစားအစာတွေ ရောင်းချမယ့် ရွှေလူမျိုးတို့ရဲ့ဆိုင်တွေ ပါရီတခွင်မှာ ပေါ်လာလိမ့်မယ်လို့ မျှော်လင့်ကြောင်းပါ၊\nတရုတ်ဈေးကွက်မှာ အဓိကအကြီးဆုံး နာမည်အပေါက်ဆုံးကတော့ Paris Store နဲ့ Tang Frères တန်ညီအကိုများ ဆိုင်အုပ်စုနှစ်စုပါဘဲ၊ ၁၉၇၇ ခုနှစ်မှာ စတင်ဖွင့်လှစ်ခဲ့တဲ့ ပါရီစတိုးဆိုင်အုပ်စု ကတော့ ဟောင်ကောင်ကို ဗဟိုပြုပြီး အာရှဒေသထွက် အစားအစာတွေကို ဥရောပတလွှားမှာ အဓိကတင်သွင်း ဖြန့်ဖြူးရောင်းချနေတဲ့အုပ်စုပါ၊ ဝယ်နေကြ ဖောက်သည်တွေရဲ့ ဝယ်လိုအား ကောင်းလှမှုကြောင့် ဒီဆိုင်တွေမှာ ဈေးဝယ်သူတွေ အမြဲလိုလို တိုးကြိတ်နေကြတာ တွေ့ရမှာပါ၊ ဒါကြောင့်လည်း ဈေးလျှော့ရောင်းတာတို့ အရောင်းမြှင့်တင်တာတို့ လုပ်စရာ မလိုအပ်တော့ပါဘူး ထင်ပါရဲ့၊ တခါဖူးမှ ဈေးလျှော့ရောင်းတဲ့ပွဲတော်မျိုးတွေ မတွေ့ဖူးဘူးကြောင်းပါ၊\nTang Frères တန်ဘရားသား ညီအကိုနှစ်ဦးကတော့ တရုတ်နွယ်ဖွား လာအိုနိုင်ငံသားများပါ၊ ၁၉၇၅ ခုနှစ်ကမှာ ပြင်သစ်ပြည်ကို ရွှေ့ပြောင်းအခြေစိုက် ရောက်ရှိလာပြီး ၁၉၈၁ခုနှစ်မှာ စတင်ဖွင့်လှစ်ခဲ့တဲ့ ကုန်စုံဆိုင်လုပ်ငန်းဟာ ယခုနှစ်ပေါင်း ၃၀ ကြာလာတဲ့ အခါမှာတော့ အအောင်မြင်ဆုံးလုပ်ငန်းတခု ဖြစ်လာခဲ့ပါပြီ၊ သူတို့ဟာ စားသောက်ဆိုင် အရောင်းဆိုင်လုပ်ငန်း သွင်းကုန်ထုတ်ကုန်လုပ်ငန်းအပြင် ရုပ်မြင်သံကြားမီဒီယာလုပ်ငန်းတို့ကို အကြီးအကျယ်လုပ်ကိုင် နိုင်နေပါပြီ၊ ပြင်သစ်နိုင်ငံရဲ့ အအောင်မြင်ဆုံး လုပ်ငန်းရှင်အဆင့် ၅၆ မှာ ရောက်ရှိနေပါပြီ၊\nမောင်ရင်ငတေတို့လိုကောင်တွေကတော့ အရက်လေးတမြမြ စီးကရက်လေး လက်ကြားညှပ်လို့ အာဘောင်အာရင်းသန်သန်နဲ့ တောအကြောင်းတောင်အကြောင်း တောင်တောင်အီအီ နိုင်ငံရေးရာ အဖြာဖြာကို လေဖမ်းဒန်းစီး ဒူးတိုက်ဆွေးနွေး ဘေးထိုင်ဘိုင်ကျ ဘုပြောရင်းနဲ့ အဖွဲ့တွေဖွဲ့ ကွဲ ထပ်ဖွဲ့၊ အဲလိုနဲ့ နှစ်ပေါင်းအတော်ကြာလာသော်လည်း ဥရောပမှာ ဟုတ်တိပတ်တိ ဘာတခုမှဖြစ် မလာပါဘူး၊ အဲ ဟုတ်ဟုတ်ငြားငြားဖြစ်လာခဲ့တဲ့ သူတွေကလည်း မောင်ရင်ငတေတို့ကို အတွေ့မခံ တော့ပါဘူး၊ ပိုက်ဆံချေးမှာစိုးလို့နဲ့တူပါတယ်ဗျာ၊ တခုတော့ရှိတာက မောင်ရင်ငတေတို့က ရှိတဲ့ တိုက်ခန်းလေးတခုကို ပေါင်နှံရောင်းချပြီး ရောက်လာတာပါ၊ သူတို့ကတော့ ဘာတွေ ဘယ်ကရပြီး ဘယ်လိုများရောင်းချပြီး ငွေထုပ်ကြီးနဲ့များ ရောက်ရှိလာတာ ဟုတ်လေမလားလို့ မရဲတရဲတွေး မိပါတယ်၊ မရဲတရဲဆိုတာက တရုတ်ကြီးကို ကြောက်လို့မဟုတ်ပါဘူး၊ ဒီလိုမျိုးအောင်မြင်ကြီးပွား သွားတဲ့သူတွေကို မုဒိတာ ဘာလို့မထားနိုင်ရကောင်းလားဆိုပြီး တယောက်ကစပြီး ဖွလိုက်တာနဲ့ တအုပ်ကြီးလိုက်ပြီးအုပ်မဲ့ ဖွအုပ်စုဝင် ဆရာသမားတွေကို ကြောက်လို့ပါဗျာ၊\nတရုတ်တန်းမှ မက်ဒေါနယ်လ်ဆိုင်ကလည်း တရုတ်စာဆိုင်းဘုတ်နဲ့ပါဘဲ၊ မက်ဒေါ်လ်နယ်ဆိုပြီး မဖွင့်မီက တရုတ်အစားအစာ ရောင်းတဲ့ဆိုင်ဖြစ်ခဲ့လို့ တရုတ်စာတွေ တရုတ်ဟန်တွေ ကျန်နေခဲ့တာပါလို့ သိမှီလိုက်သူတချို့က ပြောပြကြပါတယ်၊ မက်ဒေါနယ်လ်ပိုင်ရှင်ကတော့ ဒီစာတွေ ဟန်တွေကို ဖျက်ဆီးမပစ်ဘဲ ထိမ်းသိမ်းပြီး ဈေးကွက်ကို ဆွဲဆောင်လေသလားလို့တော့ မပြောတတ်ပါဘူးဗျာ၊\nတရုတ်တန်းကဆိုင်ပြီပြီ ဘာမှမစားဘဲ လာထိုင်လေပန်း နေသူတွေလည်း အများသားပါ၊ ရေနွေကြမ်းတော့ အလကားမရဘူးပေါ့၊ မောင်ရင်ငတေတို့အိမ်တွေမှာ အင်တာနက် မတပ်ဆင်နိုင်ခင် ကာလတွေတုန်းက အားကိုးဖွယ်ရာ Free Wi-Fi Zone စံနစ် စတင်ခဲ့ရာဆိုင်ပေါ့၊ ကိုယ့်ရဲ့ ကွန်ပြူတာအစုတ်လေးယူသွားပြီးတော့ ဖတ်ချင်ရာတွေ့ရာ သတင်းပလင်းတွေကို မြန်မြန် ဒေါင်းပြီးတော့ အိမ်ပြန်ရောက်တော့မှ ပြန်ဖတ်ခဲ့ရတာပေါ့၊ ကွန်ပြူတာဘက်ထရီကလည်း သိပ်မ ကောင်း ဆိုင်မှာလည်းအားသွင်းဖို့ မီးပလပ်ပေါက်ထားမပေးဆိုတော့ ရတဲ့အချိန်တနာရီလောက်မှာ ရသလိုလုပ်ခဲ့ရတာပါ၊ ကိုးနတ်ရှင်ကိုတော့ မပူဇော် မပသ ရပါဘူးခင်ဗျာ၊ အဲသလို ဘာမှမမှာ မစားဘဲ အသပြာတပြားဖိုးမှမကုန်ဘဲ အင်တာနက်ကြည့်ခဲ့ရတဲ့ ကျေးဇူးရှင် ပါရီတရုတ်တန်းက မက်ဒေါနယ်လ် စားသောက်ဆိုင်ကလေးပါ၊\nအခုတော့လည်း လွမ်းမောစရာ အင်တာနက် Wi-Fi ဝီဖီစံနစ် ဖြစ်လို့သွားပါပြီ၊ ခုဆို အဲလို ဝီဖီဇုန်ရှိရာဆိုင်တွေကို တကူးတက သွားစရာမလိုတော့ပါဘူး၊ ကိုယ်ပိုင်မရှိတောင်မှ မိတ်ဆွေသူငယ်ချင်းများရဲ့ Free Wi-Fi ရဲ့ ID နဲ့ Password ကလေးများ တောင်းပြီး ပြင်သစ်နိုင်ငံတလွှား ကြိုက်ရာနေရာ လမ်းဘေးဖလက်ဖောင်း ဓါတ်တိုင်အောက် ဧဧလူလူ ထိုင်ရင်းငေးရင်း သောက်ရင်းမြည်းရင်း ကမ္ဘာတဝှမ်းက ချစ်သောမိတ်ဆွေများနဲ့ ချတ်တင်လုပ် စကားပြောလို့ အသုံးပြုလို့ ရနေပါပြီ၊ ပြင်သစ်ရောက်လို့ လိုအပ်သူများ လိုချင်သူများ ဆက်သွယ်မေးမြန်း တောင်းယူနိုင်ကြောင်းပါ၊ ကျေးဇူးတင်ပါတယ် ခင်ဗျာ၊\nအလားတူ စိတ်ဝင်စားဖွယ်ရာ စာများ၊ ဆောင်းပါးများ ...:ခေတ်ပြိုင်အတွေ့အကြုံ, မောင်ရင်ငတေ, ရေခြားမြေခြား မြန်မာများ\n3 Responses to ရောက်တတ်ရာရာ အတိုအစများ ( ပါရီ ချိုင်းနားတောင်း လစ်တယ်လ်အိန္ဒိယ)\nmgoogyaw on December 10, 2012 at 6:02 pm\nMg Yin Nga Tay,thank you very much,for I can read about,Paris, FRANCE.I have learn many experience from your article.Please write more about French,and Europe,life style.Remarkable.\nmyo thu on December 10, 2012 at 9:08 pm\nမောင်ရင်ငတေ on December 11, 2012 at 12:48 pm\nအားပေးတဲ့အတွက် ကျေးဇူးဘဲဗျာ ………….\nဆက်လက်ပြီးရေးဖို့ ကြိုးစားပါမယ် ……